SunOnline: FIFA BEST: FIFA in hovaa gadha3gai Messi, Ronaldo adhi Van Dijk himenijje\nފީފާގެ ގަދަ ތިނެއްގައި މެސީ، ރޮނާލްޑޯ އަދި ވެންޑައިކް ހިމެނިއްޖެ\nޢަބްދުﷲ އައިމަން 03 Sep 2019, 09:34\nމިފަހަރުގެ ފީފާ އެންމެ މޮޅު ކުޅުންތެރިޔާއަށް ވާދަ ކުރާ ތިން ކުޅުންތެރިން --- ފޮޓޯ// ރަޔާން ބެންސަން\nފުޓުބޯޅައިގެ މައި އިދާރާ، ފެޑެރޭޝަން އޮފް އިންޓަނޭޝަނަލް ފުޓުބޯލް އެސޯސިއޭޝަން (ފީފާ) އިން ހޮވާ އަހަރުގެ އެންމެ މޮޅު ކުޅުންތެރިޔާއަށް ވާދަ ކުރާ ތިން ކުޅުންތެރިންގެ ތެރޭގައި ލިއޮނެލް މެސީ އަދި ކުރިސްޓިއާނޯ ރޮނާލްޑޯގެ އިތުރުން ވާގިލް ވެންޑައިކް ހިމެނިއްޖެ އެވެ.\nފީފާއިން މި އަހަރުގެ ޖުލައި މަހު އެ އިދާރާއިން ކޮންމެ އަހަރަކު ވެސް ހޮވާ އެންމެ މޮޅު ކުޅުންތެރިޔާގެ ޝޯޓް ލިސްޓު އިއުލާން ކުރި އިރު ހިމެނުނު 10 ކުޅުންތެރިންގެ ތެރެއިން ގަދަ ތިނެއް ރޭ ވަނީ އިއުލާން ކޮށްފަ އެވެ. އެ 10 ކުޅުންތެރިންގެ ތެރެއިން ގަދަ ތިނަކަށް ނާރާ ބާކީ ވެގެން ދިޔައީ ފްރެންކީ ޑެޔޮންގް، މެތިއަސް ޑެ ލީޓް، ހެރީ ކޭން، އެޑެން ހަޒާޑް، ސާޑިއޯ މާނޭ، މުހައްމަދު ސަލާހް އަދި ކިލިއަން އެމްބާއްޕޭ އެވެ.\nފުޓުބޯޅަ ޖާނަލިސްޓުންނާއި ޕްރޮފެޝަނަލް ކުޅުންތެރިންގެ ވޯޓުން ހޮވާ މި އެވޯޑަށް މިފަހަރު ވާދަ ކުރާ ތިން ކުޅުންތެރިން ކަމަށްވާ މެސީއާއި ރޮނާލްޑޯގެ އިތުރުން ވެންޑައިކް އަކީ އެންމެ ފަހުން ހޮވި ޗެމްޕިއަންސް ލީގުގެ މޮޅު ކުޅުންތެރިންގެ ލިސްޓުގައި ވެސް ހިމެނުނު ތިން ކުޅުންތެރިންނެވެ. އެ އެވޯޑް ލިވަޕޫލަށް ކުޅެމުން އަންނަ ވެންޑައިކަށް ލިބުނު އިރު ދެވަނަ ލިބުނީ މެސީއަށެވެ. ފަހުގެ ތާރީހުގައި ޗެމްޕިއަންސް ލީގުގެ މޮޅު ކުޅުންތެރިޔާ އެންމެ ގިނަ ފަހަރު ހޯދި ރޮނާލްޑޯ އަށް މިދިޔަ ޗެމްޕިއަންސް ލީގުގެ އެންމެ މޮޅު ލިސްޓުން ލިބުނީ ތިން ވަނަ އެވެ.\nގިނަ ބަޔަކު ގަބޫލު ކުރާ ގޮތުގައި މިފަހަރުގެ "ފީފާ ބެސްޓް" އެންމެ ހައްގުކަން ބޮޑީ ވެންޑައިކް އަށެވެ. ލިވަޕޫލުން މިދިޔަ ސީޒަނުގައި ހޯދި ބޮޑެތި ކާމިޔާބީތަކުގައި އެންމެ މުހިއްމު ދައުރެއް އަދާ ކުރި އެކަކީ ވެންޑައިކް ކަމަށްވާ އިރު އޭނާ ވަނީ ގައުމީ ޓީމާ އެކު ވެސް ތަފާތު މޮޅު ކުޅުމެއް ދައްކައިފަ އެވެ.\nއެގޮތުން މިދިޔަ ސީޒަނުގެ ޗެމްޕިއަންސް ލީގުގެ ޓްރޮފީއާއި އިނގިރޭސި ޕްރިމިއާ ލީގުގެ ދެވަނަ ލިވަޕޫލުން ހޯދި އިރު ވެންޑައިކް ގާތުން "ޑްރިބްލް" ކޮށްފައި އެއްވެސް ކުޅުންތެރިއަކަށް ދެވިފައި ނުވުމަކީ އޭނައަށް އެ އެވޯޑް ހައްގުވާންވީ އެއް ސަބަބު ކަމަށް އޭނަގެ ސަޕޯޓަރުން ބުނެ އެވެ. އަދި ނިމިގެން ދިޔަ ޔޫއެފާ ނޭޝަންސް ކަޕުގެ ރަނަރަޕް ނެދަލެންޑުން ހޯދި އިރު ވެސް ވެންޑައިކް ވަނީ އެ ޓީމަށް މޮޅު ކުޅުމެއް ކުޅެދީފަ އެވެ.\nރެއާލް މެޑްރިޑް ދޫކޮށް އިޓަލީގެ ޔުވެންޓަސްއަށް ބަދަލުވި ފަހުން ރޮނާލްޑޯ މިފަހަރު ވެސް ގަދަ ތިނަކަށް ވަނީ އަރައިފަ އެވެ. މީގެ ކުރިން ފަސް ފަހަރެއްގެ މަތިން ދުނިޔޭގެ މޮޅު ކުޅުންތެރިޔާ ހޯދި ރޮނާލްޑޯ ވަނީ މިދިޔަ ސީޒަނުގައި ޔުވެންޓަސްއަށް ގިނަ ގޯލުތަކެއް ޖަހައިދީ އިޓާލިއަން ލީގާއި ލީގު ކަޕު ހޯދުމުގައި މުހިއްމު ދައުރެއް އަދާ ކޮށްފަ އެވެ.\nއަދި އޭނާ ވަނީ ޕޯޗުގަލް ޔޫއެފާ ނޭޝަންސް ކަޕު އުފުލާލި އިރު އެ ޓީމަށް މުހިއްމު ގޯލުތަކެއް ވެސް ޖަހައިދީފަ އެވެ. އެގޮތުން އެ މުބާރާތުގެ ސެމީ ފައިނަލުގައި ސްވިޒަލެންޑް ކޮޅަށް ހެދި ހެޓްރިކް ފާހަގަ ކޮށްލެވެ އެވެ.\nމީގެ އިތުރުން ގަދަ ތިނެއްގައި ހިމެނުނު މެސީ ވަނީ މިދިޔަ ސީޒަނުގައި އިންޑިވުޖައަލް ޕަފޯމެންސަށް ބަލާއިރު އެހެން ކުޅުންތެރިންނެއް ވުރެން މާ ބޮޑު ތަފާތަކުން ކުރި ހޯދައިފަ އެވެ. އެގޮތުން ޔޫރޮޕުގެ އެންމެ ގިނަ ގޯލު ޖެހި ކުޅުންތެރިޔާއާއި އެންމެ ގިނަ އެސިސްޓް ހެދި ކުޅުންތެރިޔާގެ މަގާމު ވެސް އޭނާ ވަނީ ހޯދައިފަ އެވެ.\nމެސީ ވަނީ މިދިޔަ ސީޒަނުގައި ސްޕެނިޝް ލީގު އަދި ކޮޕަ ޑެލްރޭގެ ރަނަރަޕްގެ އިތުރުން ޗެމްޕިއަންސް ލީގުގެ ސެމީ ފައިނަލަށް ބާސެލޯނާ ދަތުރު ކުރުމުގައި މޮޅު ކުޅުމެއް ދައްކައިފަ އެވެ. އަދި އާޖެންޓީނާ ކޮޕާ އެމެރިކާގެ ތިން ވަނަ ހޯދި އިރު ވެސް މެސީ ވަނީ އެ ޓީމަށް އެހީތެރިވެދީފަ އެވެ.\nމެސީގެ ޓީމް މޭޓް މާކް އެންޑާ ޓާ ސްޓެގަން އަކީ މިފަހަރުގެ ފީފާ އެންމެ މޮޅު ގޯލް ކީޕަރަށް ކޮލިފައިވި ކުޅުންތެރިއެކެވެ. ސްޓެގަންގެ އިތުރުން އެ މަގާމަށް ވާދަ ކުރަނީ މެންޗެސްޓާ ސިޓީގެ އެންޑާސަން އާއި ލިވަޕޫލްގެ އެލިސަން ބެކާ އެވެ.\nމިފަހަރުގެ އެންމެ މޮޅު ކޯޗަކަށް ވާދަ ކުރަނީ އިނގިރޭސި ލީގުގައި ވާދަ ކުރާ ޓީމުތަކުގެ ތިން ކޯޗެވެ. އެ ކޯޗުންނަނީ ޕެޕް ގާޑިއޯލާއާއި ޔާގޮން ކުލޮޕުގެ އިތުރުން މޯރީސިއޯ ޕޮޗެޓީނޯ އެވެ.


Kureege ehvana keeparuge keriarun filaavalhu thah!\nގައުމީ ކީޕަރުގެ އަންގި، އިމްރާން މުހައްމަދު އެޅުމުގެ ކުރިން، އެއް ވަނަ ކީޕަރަކީ، ކ. ހުރާގެ އިސްހާގް އީސާ އެވެ. މަޑުމައިތިރި މިޒާޖުގެ އިސްހާގަކީ، ގައުމީ ޓީމުގެ ގޯލްގައި ހަރަކާތް އަވަސް ކީޕަރެކެވެ. ހާއްސަކޮށް ޕެނަލްޓީ ދިފާއު ކުރުމުގައި، އިސްހާގް ވަރަށް ތޫނު ފިއްޔެވެ.\nއިންޓަ ސްކޫލް މުބާރާތުގައި، އެކި އުމުރުފުރާތަކުން، ކުރިއަރަމުން އައިސް، ގައުމީ ޓީމުގެ ގޯލާ ހަމަޔަށް އޭނާ ގެނެސް ދިނުމުގައި އެންމެ މުހިންމު ދައުރެއް އަދާ ކުރި އެކަކީ، ކުރީގެ އެއް ވަނަ ކުޅުންތެރިޔާ މޫސާ މަނިކު ނުވަތަ ކުޑަ މޫސަ އެވެ.\n"މިއީ ގައުމީ ޓީމުގެ ގޯލްވެސް ބަލަހައްޓާނެ ކީޕަރެއް." އިންޓަ ސްކޫލުގައި އިސްހާގްގެ ކުޅުން ފާހަގަ ވުމުން މޫސަ އޭރު ބުންޏެވެ. ކުޑަ މޫސަގެ އެ ޕްރިޑިކްޝަން 100 ން 100 ދިމާވެ،. ދުވާލުގެ އިރުފަދައިން އެންމެންގެ ލޯމައްޗަށް އެކަން ފެނުނެވެ.\nއިސްހާގް އެންމެ ފުރަތަމަ މުބާރަތަކަށްވީ، އޭރުގެ އަތޮޅު ފުޓްބޯޅަ މުބާރާތް، ޒޯން ޗެމްޕިއަންސް ލީގެވެ. ހުރާ ޖަމްއިއްޔަތުލް އުލޫމްގެ، ބަދަލު ކީޕަރެއްގެ ގޮތުގައި އިސްހާގް ފެށީ، އޭނާގެ ސްކޫލު ދަރިވަރެއްގެ ގޮތުގަ އެވެ.\nފަހުން، ޖަމްއިއްޔަތުލް އުލޫމް، ރިބްރޭންޑްކޮށް، ހުއްރިއްޔާ ސްޕޯޓްސް ކުލަބުގެ ނަމަށް ބަދަލު ކޮށް، އެ ކުލަބު ރާއްޖޭގެ އެންމެ މަތީ ފުޓްބޯޅައަށް އައިސް، އޭރުގެ އެންމެ ވަރުގަދަ ތިން ކުލަބަށް ގޮންޖަހަމުން ދިޔަ އެވެ. ހުއްރިއްޔާ ސްޕޯޓްސް ކުލަބުގެ ދޮރުން އިސްހާގް ނިކުމެ، ގައުމީ ޓީމުގެ ގޯލްގައި، އޭނާ ގެންގޮސް ދިނުމުގެ ހުރިހާ ޝުކުރެއް އޭނާ ހައްގު ކުރަނީ ކުޑަ މޫސަ އަށެވެ.\n"މޫސަ އަޅުގަނޑަށް ފުރުސަތު ހޯދައިދިނީ، އޭރު ހުރާގެ ވަރަށް ގިނަ ކުދިންނަށް މޫސަ ފުރުސަތު ހޯދައިދިން، އޭރު، އަޅުގަނޑުގެ ޓްރެއިނިންތައްވެސް ކުރިއަށް ގެންދިޔައީ މޫސަގެ ބެލުމުގެ ދަށުން، މޫސަ އޭރު ވަރަށް ގިނަ އެއްޗިހި ތަކެއް ކިޔައިދިން، އޭގެ ސަބަބުން ކުރިއަށްދާން ވަރަށް ފަސޭހަވި." އިސްހާގް ކިޔައިދިނެވެ.\nއިޝްހާގު ކުޅުނު ދުވަސްވަރު.\nގައުމީ ކީޕަރުގެ ގޮތުގައި، އިސްހާގްގެ އެންމެ ހާއްސަ މުބާރަތަކަށްވީ، 1999 ވަނަ އަހަރު އިންޑިއާގެ ގޯއާގައި ބޭއްވި ސާފް ޗެމްޕިއަންޝިޕެވެ. އެމުބާރާތުން ރާއްޖެއަށް ތިން ވަނަ ލިބުމުގައި އިސްހާގް މުހިންމު ދައުރެއް އަދާ ކުރި އެވެ. އޭނާ ގަބޫލު ކުރާ ގޮތުގައި އެ މުބާރާތުގެ ފައިނަލަށް ރާއްޖެއަށް ދެވުނީހެވެ. ނަމަވެސް ނަސީބުގެ އެހީ ރާއްޖެކޮޅަށް ނަގައެއް ނުދިނެވެ.\n"ވަކިވަކި މެޗުތަކެއް ހުންނާނެ، ފާހަގަ ކުރެވޭ މެޗުތަކެއް، ނަމަވެސް މުބާރަތަކަށް ބަލަންޏާ، ގޯއާ ސާފް ޗެމްޕިއަންޝިޕަކީ، ވަރަށް ފާހަގަ ކުރެވޭ މުބާރާތެއް، ވަރަށް ރަނގަޅު ކުޅެވުނު."\nއެ މުބާރާތުގައި އޭނާ ދެއްކި ކުޅުމާއެކު، ދިވެހި ގިނަ ސަޕޯޓަރުންގެ މެދުގައި އިސްހާގް މަގުބޫލުކަން އިތުރުވެގެން ދިޔަ އެވެ. އިންޓަ ސްކޫލު މުބާރާތުން ފެށި ދަތުރު އިސްހާގް ނިންމާލީ ގައުމީ ޓީމުގެ އަންގިވެސް އަޅައި ދިވެހި ފުޓްބޯޅަ ސަޕޯޓަރުންގެ އިތުބާރުވެސް ހޯދާފަ އެވެ. އަދި އޭނާ އާއެކު ގިނަ މުބާރާތަކެއް ރާއްޖެއަށް ކުރިއަށް ދެވިދާނެ ކަމަށް އުންމިދު ކުރިއެވެ.\nނަމަވެސް އިސްހާގްގެ ކެރިއަރަށް ކުރިމަތިވީ ބަނަ ދުވަސްތަކެކވެ. އަނިޔާ އާ ހެދި ޖެހިގެން އައި 2000 ވަނަ އަހަރު، ރާއްޖޭގެ ފުޓްބޯޅައަށް 50 އަހަރު ފުރުމުގެ ގޮތުން ބޭއްވި، ރަން ޔޫބީލް މުބާރާތުގެ ކުރިން އިސްހާގް ގެއްލިއްޖެ އެވެ. އޭނާ އަށް ކުރިމަތިވި އަނިޔާއާ ހެދި، މުބާރާތުގައި އޭނާ އަށް ނުކުޅެވުނެވެ.\nނަމަވެސް، އޭނަގެ ކެރިއަރުން، ދިވެހި ކޮންމެ ކުޅުންތެރިޔަކަށް އެތައް ފިލާވަޅެއް ލިބެ އެވެ. އިސްހާގް ޑިސިޕްލިން އަށް ބެލިޔަސް އެއީ ބޮޑު ގުރުބާނީ އެކެވެ. ފުޓްބޯޅަ ކުޅުނު އިރު، އޭނާ ސަމާލު ކަން ދިނީ ހަމައެކަނި އެކަމަށެވެ. އޭނާ ހުސްވެ ހުރީ ހަމައެކަނި ފުޓްބޯޅަ އަށެވެ. އޭނާގެ ރަސްމީ ވަޒީފާއަކީވެސް އެއީ އެވެ.\nއޭރުގެ ހާލަތަށް ބަލައިފިނަމަ، ކުޅުންތެރިޔަކު، ކުލަބު ބަދަލު ކުރަން 100000 ރުފިޔާ ދިނުން އެއީ، ބޮޑު އަދަދެކެވެ. ހުއްރިއްޔާ ދޫކޮށް، އިސްހާގް އައިލެންޑް ފުޓްބޯޅަ ކުލަބު (އައިއެފްސީ) އަށް ބަދަލުވީ 100000 ރުފިޔާ ގާތް ކުރާ އަދަދެއްގަ އެވެ. އެއީ އެހާތަނަށް ރާއްޖޭގައި ކީޕަރެއް ކުލަބު ބަދަލު ކުރި އެންމެ ބޮޑު އަގެވެ.\nނަމަވެސް، ތަކުރާރުކޮށް، އަނިޔާ ވަމުން އައިސް، އިސްހާގް ކެރިއަރަށް ހުއްޓުމެއް އައެވެ. އަނިޔާގެ ސަބަބުން، ކުޅުމާ ދުރުގައި ހުންނަން ޖެހުންވީ، މިހާރު އޭނާގެ ދިރިއުޅުން އޭގެ މައްޗަށް ބިނާ ކޮށްފައިވާ، ކެރިއާއަށް ހުޅުވުނު ދޮރު ކަމުގަ އެވެ. ނަމަވެސް އިސްހާގް ގަބޫލު ކުރާ ގޮތުގައި، ކައިރިކައިރީގައި އޭނާ އަށް އަނިޔާ ނުވިނަމަ، ވަރަށް ފަހަކާ ޖެހެންދެން، އޭނާ ގަލޮޅު ދަނޑުން ފެނުނީހެވެ. އޭނާ ދަނޑުން ގެއްލުނީ، ކުޅުންތެރިޔެއްގެ އެންމެ ޕީކް އުމުރުގަ އެވެ. އުމުރުން 29 އަހަރުގަ އެވެ.\n"ކަކުލަށް އަނިޔާވީ، ލަންކާގައި ބޭސްވެސް ކުރިން، އޭރު އަނިޔާ ނުވިނަމަ، ވަރަށް ފަހަކާ ޖެހެންދެންވެސް ކުޅެވުނިސް ކަންނޭންގެ،" އޭނާ ބުންޏެވެ.\n"އަނިޔާގައި ކުޅުމާ ދުރުގައި ހުއްޓާ، އަޅުގަނޑުގެ އަންހެންުންގެ އާއިލާގެ މީހުން އަޅުގަނޑު ގެންދިޔައީ، އޭރުވެސް އަންހެންުންގެ އާއިލާއަކީ ވިޔާފާރި ކުރާ އާއިލާއެއްވީމަ، އެމީހުންގެ ވިޔާފާރި ކަންކަމުގައި އަޅުގަނޑު ބައިވެރި ކުރަން ފެށީ." މިއީ އޭނާގެ ކެރިއަރު ބަދަލުވެގެން ދިޔަ ގޮތެވެ.\nކުރީގެ ގައުމީ ދެ ކީޕަރުން ކަމަށްވާ އިމްރާން (ކ) އާއި އިސްހާގް (ވ)\nކުރީގެ އެއްވަނަ ކީޕަރު، ދިރިއުޅުން މިހާރު ބިނާވެފައި ވަނީ، ހުރާގައި އޭނާގެ އަންހެނުންގެ އާއިލާއިން ހުޅުވާފައިވާ ފިހާރަ 'ޕްލަސް ވަން'ގެ މައްޗަށެވެ. އެއީ އިސްހާގްގެ ދިރިއުޅުމަށް އިތުރުވި އެއްކުރާ ފާހަގައަކަށް ވެއްޖެ އެވެ.\nދެން އޮތީ އެއެްވެސް ހިސާބެއްގައި، ފުޓްބޯޅައިގެ މަސައްކަތެއްގައި އިސްހާގް ފެނިދާނެތޯ އުފެދޭ ސުވާލެވެ. އޭނާ ބުނީ އެފަދަ ކަމަކަށް ވަގުތު ހުސްކުރެވޭ ވަރަށް ވުރެ، އެންގެ ޒިންމާތައް ބޮޑު ކަމަށެވެ.\n"ކޮންމެ އަހަރަކު ވެޓަރަންސް މުބާރާތް ކުޅެން، ދެން އެކަހަލަ ގޮތަކަށް ކަންނޭންގެ ފުޓްބޯޅައިގެ ކަމަކުން ފެންނާނީ."\nވަހީދާއި ބަދަހި އާއިލާއަށް ހިތްދަތި އަހަރެއް!


Crown and champa ge 8 resort ves3mahah bandhu kuranee\n11:44pm | Wednesday, 08 April 2020\nރާއްޖޭގައި އެންމެ ފުޅާ ދާއިރާއެއްގައި ރިސޯޓު ހިންގާ އެއް ކުންފުނި ކަމަށްވާ ކްރައުން އެންޑް ޗަމްޕާ ރިސޯޓްސްގެ ހުރިހާ ރިސޯޓެއް ތިން މަސްދުވަހަށް ބަންދުކުރަން ނިންމައިފި އެވެ.\nކްރައުން އެންޑް ޗަމްޕާ ރިސޯޓްސް އިން ރާއްޖޭގައި އަށް ރިސޯޓް ހިންގަ އެވެ. އެއީ ޅ. އަތޮޅުގައި ހިންގާ ހުރަވަޅި މޯލްޑިވްސް އާއި އިންނަހުރާ މޯލްޑިވްސް އާއި ކުރެއްދޫ އައިލެންޑް ރިސޯޓް އެންޑް ސްޕާ އާއި ކޮމަންޑޫ އައިލެންޑް ރިސޯޓް އެންޑް ސްޕާ އާއި ކުޑަދޫ މޯލްޑިވްސް ޕްރައިވެޓް އަައިލެންޑް، އއ. އަތޮޅުގައި ހިންގާ ވެލިގަނޑު އައިލެންޑް ރިސޯޓް އެންޑް ސްޕާ، އދ. އަތޮޅުގައި ހިންގާ ވިލަމެންދޫ އައިލެންޑް ރިސޯޓް އެންޑް ސްޕާގެ އިތުރުން، މާލެ އަތޮޅުގައި ހިންގާ މީރު އައިލެންޑް ރިސޯޓް އެންޑް ސްޕާ އެވެ. މީގެ އިތުރުން، މާލޭގައި ހުންނަ ޗަމްޕާ ސެންޓްރަލް ހޮޓާ ވެސް ހިންގަނީ އެ ކުންފުނިންނެވެ.\nމި ރިސޯޓުތަކުން ނެރެފައިވާ ބަޔާންތަކުގައިވާ ގޮތުން، ވެލިގަނޑު، ވިލަމެންދޫ އަދި މީރު ބަންދުކުރުމަށް ހަމަޖެހިފައި ވަނީ އަންނަ މަހުގެ 1 ވަނަ ދުވަހުން ފެށިގެން ޖޫން 30 ގެ ނިޔަލަށެވެ. ކުރެއްދޫ، ކޮމަންޑޫ، ހުރަވަޅި، އިންނަހުރާ އަދި ކުޑަދޫ ބަންދުކުރުމަށް ހަމަޖެހިފައި ވަނީ އަންނަ މަހުގެ 15 އިން ޖޫން މަހުގެ 30 ވަނަ ދުވަހުގެ ނިޔަލަށެވެ.\nމީގެ ތެރެއިން، ކުރެއްދޫ އަކީ ރާއްޖެ އިން އެންމެ ފުރަތަމަ ކޮވިޑް-19 އަށް ޕޮޒިޓިވްވި ކޭސްތައް ފެނުނު ރިސޯޓެވެ. އެ ރިސޯޓް އަދިވެސް އޮތީ އޮރެންޖް ލެވެލް އެލާޓުގަ އެވެ.\nރާއްޖޭގެ އެންމެ ބޮޑެތި ވިޔަފާރިވެރިންގެ ތެރޭގައި ހިމެނޭ ޗަމްޕާ އާއިލާގެ ރިސޯޓުތައް ބަންދުކުރަން ނިންމާފައިވާއިރު، އެ ރިސޯޓުތަކުގައި މަސައްކަތްކުރާ މުވައްޒަފުންނާ މެދު އަމަލުކުރާނެ ގޮތެއް އަދި ސާފެއް ނުވެ އެވެ.\nކޮވިޑް-19 މުޅި ދުނިޔޭގައި ފެތުރެމުންދިއުމާ ގުޅިގެން، ރާއްޖޭގެ ގިނަ އަދަދެއްގެ ރިސޯޓުތަކެއް ވަނީ ބަންދުކޮށްފަ އެވެ. އޭގެ ތެރޭގައި، ރ. އަތޮޅުގައި ހިންގާ ޔޫ އެންޑް މީ އާއި ލ. އަތޮޅުގައި ހިންގާ ރަހާ ރިސޯޓާއި ދ. އަތޮޅުގައި ހިންގާ ރިއު ހޮޓެލްސްގެ ދެ ރިސޯޓާއި ދ. އަތޮޅުގައި ހިންގާ ކޯމޯ މާލިފުއްޓާއި ގއ. ކޫއްޑޫގައި ހިންގާ މާކިއޯ މޯލްޑިވްސް ކޫއްޑޫ ރިސޯޓުގެ އިތުރުން، ގއ. ގައި ހިންގާ ރޮބިންސަން ކްލަބް މޯލްޑިވްސް އަދި ނ. ގައި ހިންގާ ރޮބިންސަން ކްލަބް ނޫނު ހިމެނެ އެވެ.\nރިސޯޓް, ކޮރޯނާ ވައިރަސް, ކޮވިޑް 19, ކޮވިޑް19, ކްރައުން އެންޑް ޗަމްޕާ ރިސޯޓްސް, ޓޫރިޒަމް, ާކޮރޯނާ ވައިރަސް


ނިއުރޭޑިއަންޓް ސަސްޕެންޑް ކުރުމަކީ އެންމެ ރަނގަޅު ގޮތް ކަމުގައި ނުބެލެވޭ - އިމްރާން ނިއުރޭޑިއަންޓް ސަސްޕެންޑް ކުރުމަކީ އެންމެ ރަނގަޅު ގޮތް ކަމުގައި ނުބެލެވޭ - އިމްރާން\nނިއުރޭޑިއަންޓް ސަސްޕެންޑް ކުރުމަކީ އެންމެ ރަނގަޅު ގޮތް ކަމުގައި ނުބެލެވޭ - އިމްރާން\nގޯލް ކީޕަރ އިމްރާން އާއި ޢަލީ ފާސިރު (ސެންޓޭ) ނިއުރޭޑިއެންޓަށް ސޮއިކުރުން- ފޮޓޯ: ޕީއެސްއެމް\nއެފް.އޭ.އެމުން ރާއްޖޭގެ އެންމެ ކާމިޔާބު އެއްޓީމު ކަމުގައިވާ ނިއުރޭޑިއަންޓް ސްޕޯޓްސް ކްލަބް ސަސްޕެންޑް ކުރުމަކީ އެންމެ ރަނގަޅު ގޮތް ކަމުގައި ނުބެލެވޭ ކަމަށް ތަޖްރިބާކާރު ގޯލްކީޕަރު އިމްރާން މުހައްމަދު ބުނެފައެވެ.\nކުޅުންތެރިންގެ މުސާރައިގެ މައްސަލާގައި އެފް.އޭ.އެމުން ނިއުރޭޑިއަންޓް އެފް.އޭ.އެމްގެ އެއްވެސް ހަރަކާތެއްގައި ބައިވެރިނުވެވޭ ގޮތަށް ސަސްޕެންޑްކުރުމަށްފަހު ކުޅުންތެރިންނަށް ނުދީއޮތް މުސާރަ ދިނުމަށްވެސް ވަނީ އަނގާފައެވެ. އެހެންނަމަވެސް އިމްރާން މުހައްމަދު ބުނީ އެފް.އޭ.އެމުން ނިއުރޭޑިއަންޓް ސަސްޕެންޑް ކުރުމުން ކްލަބަށް ފައިސާ ވަންނާނެ ހުރިހާ ދޮރެއްވެސް ބަންދުކުރެވުނީ ކަމަށާއި ކްލަބަށް ފައިސާ ލިބޭނެ މަގެއް ނެތުމުން ކުޅުންތެރިންގެ ހައްގު ގެއްލިގެންދާކަމަށެވެ.\nމުސާރަ ލިބޭނެ ދުވަހެއްވެސް ނޭންގޭ ކަމަށާއި އެފް.އޭ.އެމަށް އިމްރާން މުސާރަ ނުލިބުމުން ލީ މައްސަލާގައިވެސް އަލިމަގެއް މިހާތަނަށްވެސް ފެނިފައިނުވާކަންވެސް ކީޕަރު އިމްރާން ވަނީ ފާހަގަކޮށްފައެވެ. އަދި ނިއު ސަސްޕެންޑް ކުރުމުން ރާއްޖޭގެ ވަރަށް ގިނަ ކުޅުންތެރިންނަށް އެކަމުގެ ގެއްލުން ކޮށްފައިވާ ކަމަށްވެސް އިމްރާން ފާހަގަކުރިއެވެ.\nކީޕަރު އިމްރާން ވަނީ މިދިޔަ ސީޒަންގެ މެދުތެރެއިން ނިއުއިން އޭނާއަށް ދޭން ޖެހޭ މުސާރަ ނުދޭތީވެ ކްލަބަށް ކުޅުން ހުއްޓާލާފައެވެ. އަދި އެ މައްސަލަ އެފް.އޭ.އެމަށް ވައްދާފައިއެވެ.\nއިމްރާން ބުނީ އެންމެ ފަހުން މަސައްލައަށް ވީގޮތެއް ބެލިއިރު އެފް.އޭ.އެމުން ބުނީ ތިރީސް ދުވަހުގެ ތެރޭގައި މުސާރަ ދޭން ނިއުރޭޑިއަންޓަށް އަނގާފައި ވާނެކަމަށެވެ. އެހެންނަމަވެސް އޭގެ މަހުން މިހާރު ތިރީސް ދުވަސް ވެގެން ގޮސްފި ކަމަށާއި އޭގެ ފަހުން އެއްވެސް ފަރާތަކުން ހަބަރެއް ނުވާކަމަށެވެ.\nކުރިއަށް އޮތް ސީޒަންގައި ކުޅެން އަދި ވަކި ކްލަބަކަށް ކުޅެން ނުނިންމާ ކަމަށާއި ފަހަރުގައި ދަނޑުމަތިން ނުފެނުމަކީވެސް އެކަށީގެންވާ ކަމެއް ކަމުގައިވެސް އިމްރާން ވަނީ ފާހަގަކޮށްފައެވެ.\nއައްޑޫގައި ދެކާރު އެކްސިޑެންޓުވެ އެއްކާރު މޫދަށް ވެއްޓިއްޖެ\nދަރަނބޫދޫ ބަނދަރު ތަރައްޤީކުރުމުގެ އަމަލީ މަސައްކަތް ފަށައިފި\nއެމްޓީސީސީން މާލެއާއި ވިލިމާލެއާ ދެމެދު ބާއްވާ ފެރީ ދަތުރުތައް އިތުރުކޮށްފި\nރަށުގައި ގޭގައި ކަރަންޓީނުވާން ބޭނުންވި 44 މީހަކު އައްޑުއަށް ގެންގޮސްފި


Idhikolhu Running Mate Faisal Addu Aai Fuvamulakah - Vaguthu\nއިދިކޮޅު ރަނިންގް މޭޓް ފައިސަލް އައްޑޫ އާއި ފުވައްމުލަކަށް\nފައިސަލް ނަސީމް ނޫސަވެރިންނަށް މައުލޫމާތު ދެއްވަނީ - ވަގުތު އިމޭޖްސް: މުހައްމަދު ޖިމީ\nއިދިކޮޅު ކެންޑިޑޭޓް އިބޫ ގެ ރަނިންގ މޭޓަކަށް ޖުމްހޫރީ ޕާޓީން ކަނޑައެޅި ކާށިދޫ ދާއިރާގެ ރައްޔިތުންގެ މަޖިލީހުގެ މެމްބަރު ފައިސަލް ނަސީމްގެ ފުރަތަމަ ދަތުރުފުޅުގައި އައްޑޫ އާއި ފުވައްމުލަކަށް ފުރައިވަޑައިގެންފިއެވެ.\nއެގޮތުން ފައިސަލް މިއަދު ހެނދުނު ފުރަތަމަ ވަޑައިގަންނަވާނީ އައްޑޫ ސިޓީއަށެވެ.\nމި ދަތުރުފުޅުގައި ފައިސަލާއި އެންމެ ގާތުން ވާދަކުރައްވައި ބަލިވި ކެންދޫ ދާއިރާގެ މެމްބަރު އަލީ ހުސެއިން ވެސް އައްޑޫސިޓީއަށް ވަޑައިގެންނެވިއެވެ. އަދި މި ދަތުރުފުޅުގައި މިސަރުކާރުގެ ކުރީގެ ޔޫތު މިނިސްޓަރ މުހައްމަދު މަލީހް ޖަމާލުވެސް ބައިވެރިވެ ވަޑައިގެންނެވިއެވެ.\nއައްޑޫގައި އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) މިހާރު ކުރިއަށް ގެންދަވާ ކެމްޕެއިންގައި ފައިސަލް ނަސީމް ބައިވެރިވެލައްވާނެއެވެ. އެއަށްފަހު، އޭނާ ނިސްބަތްވާ ފުއައްމުލަކަށް ވަޑައިގަންނަވާނީ އިބޫއާއެކުގަ އެވެ.\nރާއްޖެ ޓީވީއަށް ދެއްވި އިންޓަވިއުއެއްގައި ފައިސަލް ވިދާޅުވީ ގުޅިފައިވާ ސިޔާސީ ޕާޓީތަކުން ކުރާ މަސައްކަތް އެންމެން އެކުގައި ގައުމީ ކަމެއްގެ ގޮތުގައި ކުރެވިގެންދާނެ ކަމަށެވެ.\n"ފުވައްމުލަކުން ގުޅިފައިވާ ސިޔާސީ ޕާޓީތަކަށް ބޮޑު މެޖޯރިޓީއެއް ލިބި ދިވެހި ރައްޔިތުން އެދޭ ބަދަލު ގެނެސްދެވޭނެ އަޅުގަނޑުމެން މި ކުރާ މަސައްކަތުގައި ގިނަ ރައްޔިތުންތަކެއް ގުޅިގެން ފޯރިޔާ ޖޯޝާއެކީ ގައުމީ ކަމެއްގެ ގޮތުގައި މިކަން ކުރެވިގެން ދިއުން،" ފައިސަލް ވިދާޅުވިއެވެ.\nމިދަތުރާއި ގުޅޭގޮތުން އަލީ ހުސައިން ވިދާޅުވީ އޭނާ މި ދަތުރުގައި ބައިވެރިވެވަޑައިގަތީ ރައީސް އަބްދުﷲ ޔާމީންގެ ވެރިކަން ބަދަލުކުރުމަށް މުޅި ޖުމްހޫރީ ޕާޓީ އެކުގައި އޮތްކަން ދެއްކުމަށް ކަމަށެވެ.\nއިދިކޮޅު ރަނިންމޭޓްކަން ފައިސަލް ކާމިޔާބު ކުރެއްވީ ޖޭޕީގެ ކައުންސިލްގައި ނެގި ސިއްރުވޯޓް 15 ވޯޓުން ކާމިޔާބު ކުރައްވައިގެންނެވެ. ފައިސަލްއާއި އެންމެ ގާތުން ވާދަ ކުރެއްވި ކެންދޫ ދާއިރާގެ މެމްބަރު އަލީ ހުސައިންއަށް ލިބިފައިވަނީ 14 ވޯޓެވެ.ރަނިންމޭޓުކަމުގެ މަޤާމަށް ވާދަކުރެއްވި ބޭފުޅުންގެ ތެރެއިން ޑރ ހުސައިން ރަޝީދު ޙަސަނަށް2ވޯޓު ލިބިވަޑައިގެންނެވި އިރު، ޢަބުދުﷲ އަމީނަށް ލިބިވަޑައިގެންނެވީ9ވޯޓެވެ.\nދުންފަތުގެ އިސްތިޢުމާލު ކުރުމުން ދުރުވާން ނައިބު ރައީސް ގޮވާލައްވައިފި\nކުށްތައް ހުއްޓުވަން ރާއްޖެއާއި އިންޑިޔާ އިން މުއާހަދާއެއްގައި ސޮއި ކުރަނީ\nޖުލައި 14, 2018 12:57\nކޮބާ ރަންރީނދޫ ޓްވިޓަރޭ ދަ ބަތާހަރަަމީ ދަހަރާމްކޯރޭ ތަމެންނަށް ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް..\nޖުލައި 14, 2018 13:05\nހަމަ ދާންވީ! ޤަވްމީލޯތްބާ އިސްލާމްދީނުގެލޯބި ހުރިމީހަކު ތިޔަބައިގަނޑަށް ވޯޓެއްނުދޭނެ! ވެރިކަންކުރަންލިބުނު ދުވަސްކޮޅު ޤަވްމު ފަނާކޮށްލިގޮތާ ޚަޒާނާ ބަނޑުއަޅާލިގޮތާ އިސްލާމްދީން ނިކަމެތިކޮށްލިގޮތް ދިވެހިން ހަނދާނެއް ނުނެތޭ! އައްޑޫއާ ފޯއްމުލަކަށް އަރާލީމާ ، ފެންނާނެ މިހާދުވަހު ނުބަލަން ތިބި ތަރައްޤީ! ކޮޓިއަރާގެން ނުދާތި!


Raajje aai Japan ge gulhunthah varugadha kurumah mashvaraa kohfi\nފޮރިން މިނިސްޓަރު ޝާހިދު (ކ-2)، ޖަޕާނުގެ ފޮރިން މިނިސްޓަރު ޓާރޯ (ވ-2).-- ފޮޓޯ: ފޮރިން މިނިސްޓްރީ\n20 ޑިސެންބަރ 20182ކޮމެންޓް\nރާއްޖެ އާއި ޖަޕާނުގެ ގުޅުންތައް ވަރުގަދަ ކުރުމަށް މަޝްވަރާ ކޮށްފި\nރާއްޖެ އާއި ޖަޕާނުގެ ގުޅުންތައް ވަރުގަދަ ކުރުމަށް ދެ ގައުމުގެ ފޮރިން މިނިސްޓަރުން މިއަދު މަޝްވަރާ ކުރައްވައިފި އެވެ.\nރައީސް މުހައްމަދު ސޯލިހު މި މަހުގެ 16-18 އަށް އިންޑިއާ އަށް ކުރެއްވި ދަތުރުފުޅަށް ފަހު، ފޮރިން މިނިސްޓަރު އަބްދުﷲ ޝާހިދު ވަނީ ޖަޕާނަށް ވަޑައިގެންފަ އެވެ. ފޮރިން މިނިސްޓްރީން ބުނީ މިއަދު ޝާހިދު، ޖަޕާނުގެ ފޮރިން މިނިސްޓަރު ޓާރޯ ކޯނޯ އާ ބައްދަލު ކުރެއްވި ކަމަށެވެ.\nފޮރިން މިނިސްޓަރުންގެ ބައްދަލުވުމުގައި ރާއްޖޭގެ އިގްތިސާދީ އަދި އިޖްތިމާއީ ތަރައްގީ އާއި ކުރިއެރުންތަކާ ގުޅޭގޮތުން މަޝްވަރާ ކުރެއްވި ކަމަށް ފޮރިން މިނިސްޓްރީން ބުނެ އެވެ. އެގޮތުން މަސްވެރިކަމާއި، ފަތުރުވެރިކަމުގެ އިތުރުން ތިމާވެށީގެ ގޮތުން ދެ ގައުމުގެ ގުޅުންތައް ވަރުގަދަ ކުރުމަށް މަޝްވަރާ ކުރި ކަމަށް ފޮރިން މިނިސްޓްރީން ބުނެ އެވެ.\nޝާހިދުގެ އަރިހުގައި، ފިނޭންސް މިނިސްޓަރު އިބްރާހިމް އަމީރު އާއި އިކޮނޮމިކް މިނިސްޓަރު ފައްޔާޒު އިސްމާއީލް ވެސް ވަނީ ޖަޕާނަށް ވަޑައިގެންފަ އެވެ.\nމިނިސްޓަރު ޝާހިދު ޖަޕާނުގެ އެންވަޔަރަމަންޓް މިނިސްޓަރު ޔޮޝިއާކީ ހަރަޑާ އާ ވެސް ވަނީ ބައްދަލު ކުރައްވާފަ އެވެ. އަދި ތިމާވެށީގެ ދާއިރާ އިން އިތުރު އެހީތައް ރާއްޖެ އަށް ހޯދުމަށް އެ ބައްދަލުވުމުގައި މަޝްވަރާ ކުރެއްވި ކަމަށް ފޮރިން މިނިސްޓްރީން ބުނެ އެވެ.\nއެގޮތުން ގޮނޑުދޮށް ހިމާޔަތް ކުރުމާއި، މޫސުމަށް އަންނަ ނޭދެވޭ ބަދަލުތަކުން ރައްކާތެރިވުމާއި، ބޯފެނުގެ ނިޒާމުގެ އިތުރުން ނަރުދަމާގެ ނިޒާމުގެ ޕްރޮޖެކްޓްތައް ރާއްޖޭގައި ފެށުމާ ގުޅޭގޮތުން އެ ބައްދަލުވުމުގައި މަޝްވަރާ ކުރި އެވެ.\nޖަޕާން އަބްދުﷲ ޝާހިދު ފޮރިން މިނިސްޓްރީ\nޖަޕާނުން ހެނދުނުގެ ނާސްތާއައް ދޮންކެޔޮ އެހީ ހޯއްދަވަންތޯ ވަޑައިގަތީ.. ރާވާފަ އޮތް ޑެވެލޮޕްމެންޓު ޕޮރޮޕޯސަލެއްވެސް ނެތް ވިއްޔާ..\nމިއޮތީ އެއްކަލަ ދަރަނި ނަގައިގެން ދަރަނިވެރިނުވާ އަރަނިވާ ގުރޫޕު ދޯ..


SunOnline: REPORT - Student Loan nueh libunu, Ministry ge Zinmaa kobaa?\nސްޓޫޑަންޓް ލޯން ނުއެއް ލިބުނު! މިނިސްޓްރީގެ ޒިންމާ ކޮބާ؟\nމުހައްމަދު އައުޒަމް 10 Jun 2019, 08:56\nހަޔާ އެޑިއުކޭޝަނުން ބޭއްވި ނޫސް ކޮންފަރެންސެއްގައި ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން -- ސަން ފޮޓޯ/ އަހުމަދު އަވުޝަން އިލްޔާސް\nމަތީ ތައުލީމްގެ ފުރުސަތުތަކަކަށް ބަލަބަލައި ތިބި އެތައް ބަޔަކަށް މާޔޫސްކަމަކަށްވީ ކިޔަވަން ދޫކުރާ، ސްޓޫޑަންޓް ލޯނަށް ފޯމްލީ 900 އެއްހާ ދަރިވަރުންގެ ތެރެއިން އެންމެ 70 ވަރަކަށް ފަރާތަށް އެ ލޯނު ހަމަޖެހުނު ކަމަށް ހަޔާ އެޑިއުކޭޝަން މިނިސްޓްރީ އިން އިއުލާން ކުރުމާ އެކު އެވެ.\nލޯނުގެ ފުރުސަތު ހަމަނުޖެހި، އެތައް ސުވާލެއް ފުނިޖެހިފައިވަނިކޮށް ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން ދެއްވި ޖަވާބުން އަނެއްކާ ވެސް ފުނިޖެހުނީ އިތުރު ސުވާލުތަކެކެވެ. މިނިސްޓަރު ވިދާޅުވީ ގިނަ ފަރާތްތަކަށް ލޯނު ނުލިބުނީ އެ ލޯނަށް އެދި ފޯމް ހުށަހެޅި އިރު އުސޫލާ ހިލާފަށް ފޯމް ހުށަހަޅާފައިވާތީ ކަމަށެވެ.\nއެ ހުރިހާ ފޯމްއެއް ނުބައިވެ، ޑިސްކޮލޮފައިވީ އިރު އެފޯމުތައް އިދާރީ ސަބަބަކާ ހުރެ ރިޖެކްޓްވީ އިރު، އެކަން އިސްލާހު ކުރަން މިނިސްޓްރީން ކުރީ ކީއްތޯ ގިނަ ބަޔަކު ދިޔައީ ސުވާލުކުރަމުންނެވެ. ކުރުކޮށް ބުނާ ނަަމަ މިނިސްޓްރީގެ ޒިންމާޔާ މެދު ސުވާލު އުފެދެނީ އެވެ.\nލޯން ފޯމްތައް ބަލައިގަތީ ބަލަންވާވަރަށް ނުބަލާ\nނިމިގެން ދިޔަ ސަރުކާރުގައި ސްޓޫޑެންޓް ލޯން ދެމުން ދިޔައީ އެޑިއުކޭޝަން މިނިސްޓްރީންނެވެ. ނަމަވެސް އާ ސަރުކާރު ހަވާލުވުމަށް ސްޓޫޑަންޓް ލޯން ފަދަ މަތީ ތައުލީމުގެ ކަންކަން ކައިރިން ބެލުމުގެ ގޮތުން ހަޔާ އެޑިއުކޭޝަން މިނިސްޓްރީގެ ނަމުގައި ހާއްސަ މިނިސްޓްރީއެއް އުފެއްދީ އެވެ.\nކުރިން ލޯންސްކީމްގެ މަސައްކަތުގައި އުޅުއްވި ކުރީގެ އެޑިއުކޭޝަން މިނިސްޓްރީގެ އޮފިޝަލަކު ވިދާޅުވީ މިފަހަރު ސްޓޫޑަންޓް ލޯނަށް އެދި ފޯމްތައް ހުށަހެޅި އިރު ހުށަހަޅަން ޖެހޭ ލިޔެކިޔުންތައް ހަމަތޯ އެއްވެސް ވަރަކަށް ބަލައިފައި ނުވާ ކަމަށެވެ.\n"މީގެ ކުރިން އަޅުގަނޑު މިނިސްޓްރީގައި މަސައްކަތް ކުރިއިރު އޮންނާނެ ބޮޑު ކިއުއެއްވެސް. ފޯމްތައް ބަލައިގަންނައިރު ބަލާނެ ލިޔެކިޔުންތައް ހަމަތޯ. އެމްކިއުއޭއިން ގަބޫލުކުރާ ކޯހެއްތޯ. މިހެން ގޮސް ބައިވަރުކަންތައްތައް،" އޭނާ ވިދާޅުވި އެވެ.\nސްޓޫޑަންޓް ލޯންއަށް އެދި އޮންލައިންކޮށް ވެސް ފޯމް ހުށަހެޅޭ އިރު އެކަމަށް ވެސް އޮންނަނީ ހާއްސަ އުސޫލެއް މިނިސްޓްރީން ހަމަޖައްސައިފަ އެވެ. ކުރިން އޮންލައިންކޮށް ފޯމް ހުށަހަޅާއިރު އެޓޭޗްމަންޓް ފައިލްތަކުގެ ސައިޒް ބޮޑުވެ އެ ނުލެވޭތީ މިނިސްޓްރީން ފަހުން ވަނީ އެންސީއަައިޓީއާ ގުޅިގެން އެކަމަށް ވެސް ހާއްސަ އިންތިޒާމެއް ހަމަޖައްސައިފަ އެވެ.\n"އޮންލައިންކޮށް ފޯމް ހުށަހަޅާތަނުން ދަރިވަރަށް އެނގޭނެ ދަރިވަރަށް އެ ފޯމްތަކުގެ ސްޓޭޓަސް. އޭގަ އިންނާނެ އެއްޗެއް ބޭނުންވެއްޖިއްޔާ އެކަންވެސް ސްޓޭޓަސްއިން ފެންނަން. ލިޔެކިޔުމެއް މަދުވެ ދަރިވަރު ފަހުން ހުށަހަޅާއިރަށް އެކަން ޕޮޕަޕް މެސެޖަކުން އެނެގޭނެ. ހުރިހާ ލޮގެއް ފެންނަން ހުންނާނެ،" ކުރިން ވާހަކަ ދެއްކި މިނިސްޓްރީގެ ކުރީގެ އިސްވެރިޔަކު ވިދާޅުވި އެވެ.\nމިފަހަރު ލޯންސްކީމްއަށް ފޯމް ހުށަހެޅި އިރު އޮންލައިންކޮށް ބޭނުންކުރި ޕޯޓަލްގައި ވެސް މައްސަލަތައް އުޅޭކަމަށް ބައެއް ދަރިވަރުން ވަނީ ފާހަގަކޮށްފަ އެވެ.\nގިނަ ދަރިވަރުންނަށް ލޯނު ނުލިބުނީ ކުދިކުދި ކަންތައްތަކާހުރެ\nސްޓޫޑެންޓް ލޯން ސްކީމަށް އެކި ދާއިރާތަކުން 933 ފަރާތަކުން ފޯމް ހުށަހަޅި އިރު އޭގެ ތެރެއިން ލޯނު ހަމަޖެހުނީ 79 ފަރާތަކަށް އެކަންޏެވެ.\nސްޓޫޑަންޓް ލޯން ނުލިބުނު ސަބަބުތައް ރޭ ހަޔާ އެޑިއުކޭޝަން މިނިސްޓްރީން އާންމުކުރި އިރު އެންމެ ބޮޑަށް ފާހަގަވީ ކުދިކުދި ކަންތައްތަކާ ހުރެ ލޯނު ނުލިބުނު މައްސަލަތަކެވެެ.\nއެގޮތުން ސްޓޫޑަންޓް ލޯންގެ ފުރުސަތު ގިނަ ފަރާތްތަކަށް ނުލިބުނީ އެ ލޯނަށް އެދި ފޯމް ހުށަހެޅި އިރު ހުށެހެޅި ސެޓްފިކެޓްތަކުގެ ދެފުށް ހުށަނާޅާތީ ކަމަށް ހަޔާ އެޑިއުކޭޝަން މިނިސްޓްރީން ވަނީ ބުނެފަ އެވެ.\nސެޓްފިކެޓްތަކުގެ ދެފުށް ހުށަނާޅާ މައްސަލައަށް ފަހު ދެން އެންމެ ގިނަ ފަރާތްތަކުުން ޑިސްކޮލިފައިކޮށްލައިފައި ވަނީ ސެޓްފިކެޓްތައް އެޓެސްޓް ކުރުމުގައި މަައްސަލަ އުޅޭ ކަމަށް ބުނެ އެވެ. އަދި އޭގެ އިތުރުން ޕައިލެޓްކަން ކިޔަވަން ހުށަހެޅި ގިނަ ފަރާތްތައްް ޑިސްކޮލިފައި ކޮށްފައި ވަނީ އެ ދަރިވަރުން ކިޔަވަން ބޭނުންުވާ ގައުމު ބުނެފައިނުވާތީ ކަމަށް ބުނެއެވެ.\n"އަޅުގަނޑުމެން ތިމާގެ ވަރަށް މޮޅު ކުއްޖަކު ވެސް އިނީ ޑިސްކޮލިފައިވެފައި. އޯ ލެވެލްގައި ހުސް އޭ. އޭ ލެވަލްގައި ތިން އޭ އާއި ދެ ބީ ލިބުނު. އޭނަ ޑިސްކޮލިފައިވެފައި އޮތީ ހުށަހެޅި ސެޓްފިކެޓެއް އެޓެސްޓް ނުކުރާ ކަަމަށް ބުނޭ،" ކުރިން ވާހަކަދެއްކެވި އެޑިއުކޭޝަން މިނިސްޓްރީގެ ކުރީގެ އިސްވެެރިއާ ވިދާޅުވި އެވެ.\nފޯމްތައް ބަލައިގަތުމުގެ އުސޫލު ބަދަލުކުރީ ކީއްވެ؟\nލޯނަށް އެދޭ ފޯމްތައް ބަަލައިގަތުމުގައި ކުރިން އަމަލަކުރަމުންދިޔަ އުސޫލަށް ބަދަލުގެނައިކަން ހަޔާ އެޑިއުކޭޝަން މިނިސްޓްރީގެ އޮފިޝަލެއް ވެސް "ސަން" އަށް ވަނީ ކަށަވަރުކޮށްދީފަ އެެވެ. އޭނާ ވިދާޅުވީ މިއީ އެ މިނިސްޓްރީން ޕޮލިސީ ލެވަލްގައި ނިންމި ނިންމުމެއް ކަމަށެވެ.\nމަތީ ތައުލީމް ހާސިލް ކުރުމަށް ލޯނު ލިބުނު ދަރިވަރަަކަށް ކުރީގެ އެޑިއުކޭޝަން މިނިސްޓަރު ޑރ. އައިޝަތު ޝިހާމް ލިޔުން ހަވާލުކޮށްދެއްވަނީ -- ސަން ފައިލް ފޮޓޯ\n"މީގެ ކުރިން އެބަހުރި ލިޔެކިޔުންތައް ހަމަނުވެގެން ބައެއް ދަރިވަރުންނަށް ގުޅައި އަނެއްބައި ދަރިވަރުންނަށް ނުގުޅާކަމުގެ ޝަކުވާ ލިބިފައި. އެހެންވެ ހުރިހާ ފަރާތްތަކަށް ވެސް ހަމަހަމަ ފުރުސަތުތަކެއް ހޯދައިދިނުމަށް މިފަހަރު ފޯމްތައް ބަލައިގަނެފައި ލިޔެކިޔުންތައް ހަމަނޫނަސް ދަރިވަރުންނަށް ނުގުޅާ ގޮތަށް ނިންމީ. ދެން އެފަރާތްތަކުން ވެސް އޮންނާނެ ކޮންމެވެސް ޒިންމާއެއް ތެދެއްތޯ،" ހަޔާ އެޑިއުކޭޝަންގެ އޮފިޝަލް ވިދާޅުވި އެވެ.\nއެޑިއުކޭޝަންގެ ކުރީގެ އިސްވެރިޔާ ވިދާޅުވީ ފޯމް ފުރާ ފަރާތްތަކުގެ ވެސް ޒިންމާއެއް އޮންނާނެ ކަަމަށް ގަބޫލުކުރައްވާ ކަމަށާއި އެހެންނަމަވެސް އެއީ ކުރިން ގެންގުޅެމުން އަންނަ އުސޫލަށް ބަދަލުގެންނަން ޖެހޭ ސަބަބެއް ނޫން ކަމަށެވެ.\n"ދުނިޔޭގެ ހުރިހާ ހިސާބެއްގައި ވެސް ދަރިވަރުންނާ މެދު ދެކެނީ ދަރިވަރުންގެ ގޮތުގައި. ދަރިވަރުންގެ ހުންނާނެ ފަރުވާކުޑަކަން. އެކަން ޖެހޭނެ ގަބޫލުކުރަން. މީގެ ކުރިން ފޯމް ހުށަހަޅާފަ ހުންނައިރު ވެސް ދުވަހަކުވެސް ނުހުރޭ ފުރިހަމައަށް އެއްޗެތި ހުށަހަޅާފައި،" އެޑިއުކޭޝަންގެ ކުރީގެ އިސްވެރިޔާ ވިދާޅުވި އެވެ.\nއެޑިއުކޭޝަންގެ ކުރީގެ އިސްވެރިޔާ އިތުރަށް ވިދާޅުވީ މީގެ ކުރިން ފޯމްތައް ހުށަހަޅާއިރު ލިޔެކިޔުންތައް ހަމަނުވެއްޖެ ނަމަ ޑެޑްލައިން ހަމަވުމުގެ ކުރިން ލިޔެކިޔުންތައް ހަމަކުރަން ދަރިވަރުންނަށް ގުޅައި އެތައް މަސައްކަތެއް ކުރަން ޖެހޭ ކަަމަށެވެ.\n"މީގެ ކުރިން ލިޔެކިޔުންތައް ހަމަނުވެގެން ހުންނާނެ އިއުލާން ވެސް ކޮށްފައި." އެޑިއުކޭޝަންގް ކުރީގެ އިސްވެރިޔާ ވިދާޅުވިއެވެ.\nމަތީ ތައުލީމްގެ ލޯންތައް ގިނަ ބަޔަކަށް ނުލިބުނު މައްސަލައިގައި ގިނަ ބަޔަކު މިހާރު ވެސް ދަނީ ސާރުކާރަށް ފާޑުކިޔަމުންނެވެ. އޭގެ ތެރޭގައި ވެރިކަން ކުރާ އެމްޑީޕީއަށް ނިސްބަތްވާ މަޖިލިސްގެ ބައެއް މެމްބަރުންވެސް ހިމެނެއެވެ.\nގަލޮޅު ދެކުނު ދާއިރާގެ މެމްބަރު މީކާއިލް ނަސީމް ވަނީ ލޯން ދޫކުރުމުގައި ހުރި އުސޫލުތަކާ މެދު މެމްބަރުންގެ ހުރި ކަންބޮޑުވުންތައް ހަޔަ އެޑިއުކޭޝަން މިނިސްޓަރާ ވެސް އިއްޔެ ހިއްސާކުރައްވައިފަ އެވެ.\nގިނަ ބަޔަކަށް ލޯނު ނުލިބުނު ނަމަވެސް އެ ފުރުސަތު އަލުން ލިބިދާނެކަމުގެ އިޝާރާތެއް މިނިސްޓަރު، ޑރ. އިބްރާހިމް ހަސަން މިދިޔަ ހަފްތާގައި ވަނީ ދެއްވައިފަ އެވެ. އޭނާ ވިދާޅުވީ ލޯންގެ ބާކީ ހުރި ޖާގަތަކަށް އަނެއްކާ ވެސް މިމަހު 20 ގައި އިއުލާންކުރާނެ ކަމަށެވެ.\nނަމަވެސް ދެން ހުޅުވާލާ ފުރުސަތުތަކުގައި ވެސް ފޯމްތައް ބަލައިގަތުމުގައި މިނިސްޓްރީން އަމަލުކުރާނެ އުސޫލް އަދި އޮތީ ނޭނގުމެއްގެ ތެރޭގަ އެވެ. މިނިސްޓްރީގެ ޕޮލިސީއަށް ބަދަލު ނުގެނެސް ކުރިން އަމަލަ ކުރި ގޮތަށް އަމަލުކޮށް އަނެއްކާ ވެސް ކުރިން ކުރި ހިތި ތަޖުރިބާ ތަކުރާރުކުރަން ޖެހިއްޖެނަމަ އެ ޖެހުނީ ކޮންތާކުތޯ ބުނެ ގިނަ ބަޔަކު އަނެއްކާ ވެސް ސުވާލު އުފައްދާނެއެވެ. ބޭނުންވަނީ ބަދަލެކެވެ. ފަސޭހައިން ކިޔެވުމަށް ލޯނު ލިބޭނެ ގޮތެކެވެ. އެއީ ރައީސް އިބްރާހިމް މުހައްމަދު ސޯލިހު ވައުދުވެލެއްވި ގޮތެވެ.


School, Dharin Vihaa Mayakah Badhaluvun- Ijuthimaaee Bodu Mahsaleh! ސްކޫލް، ދަރިން ވިހާ މަޔަކަށް ބަދަލުވުން – އިޖުތިމާޢީ ބޮޑު މައްސަލައެއް – Huvadhoo News School, Dharin Vihaa Mayakah Badhaluvun- Ijuthimaaee Bodu Mahsaleh! Huvadhoo News\nސްކޫލް، ދަރިން ވިހާ މަޔަކަށް ބަދަލުވުން – އިޖުތިމާޢީ ބޮޑު މައްސަލައެއް\nއިއްޒުއްދީން ސްކޫލް ހުޅުވުމުގެ ރަސްމިއްޔާތުގެ ފޮޓޯއެއް- ފޮޓޯ އަވަސް\nދިރިހުރި އިންސާނެކޭ އެއްފަދައިން ސްކޫލަކީ، ދަރިން ވިހާ މަޔެކޭ ބުނެފިނަމަ، ގިނަ ބަޔަކަށް ހީވާނީ ހަމަ ކޮސް ގޮވަނީ ކަމުގައެވެ. ނަމަވެސް ދަންނަވާލަން ޖެހެނީ މިއީ ހަޤީޤީ ތެދު ވާހަކައެއް ކަމުގައެވެ.\nގާތް އެކުވެރި މުދައްރިސަކު ބުންޏެވެ. އަޅެ ހެޔޮނުވާނެއެވެ. ސްކޫލްތަށް ދަރިން ވިހާ މަޔަކަށް ބަދަލުވެފައިވާ ވާހަކަ ލިޔެލަ ބަލާށެވެ. ކޮންމެ އަކަސް ގާތް އެކުވެރިޔާ ދައްކަން މިއުޅެނީ ކޮން ވާހަކައެއްބާއޭ ހިތައް އެރިއެވެ. އެކުވެރިޔާ އިތުރަށް މިވާހަކަ ކިޔައިދިނުމުން މިއީ ތެދު ވާހަކައެއްކަމުގައި ޚުދު އަހަންނަށްވެސް އެއްބަސް ވެވުނެވެ. ދިވެހި އިޖުތިމާޢީ ފޭރާން ވީދި، ގިނަ އިޖުތިމާއީ މައްސަލަތައް ކުރިމަތިވަނީ މިކަމުގެ ސަބަބުން ކަމުގައި އޭނާ އަހަންނަށް ޤަބޫލުކުރެވޭހެން ކިޔަދިނެވެ. އަސްލުވެސް ތެދެކެވެ. ސްކޫލް ދަރިން ވިހާ މަޔަކަށްވެ ނިމިއްޖެއެވެ. އެވެސް އެންމެ ކުއްޖެއް ނޫނެވެ. އެތައް ސަތޭކަ ކުދިންނެވެ.\nއަހަރަމެން ދިވެހިންގެ ވިސްނުމަށް މިހާބޮޑު ބަދަލެއް އަންނަން ޖެހުނީ ކޮން ސަބަބަކާއި ހުރެކަން މިހާރު ބަލަން އެބަޖެހެއެވެ. މިއީ ބަވަނަވަމުންދާ ދުނިޔެއާއި ގުޅިފައިވާ ތަރައްޤީ ބާވައެވެ. ކުރީގެ ދިވެހިންގެ އާދަ ކާދައިން މިބާވަތުގެ ވާހަކައެއް އަޑެއް ނީވެއެވެ.\nހާދިސާ އަކާއި ގުޅުވައިގެން ޑައިލޮގުކޮޅެއް މީގެ ކުރީގެ ހާލަތަކާއި އެހާލަތު މިޒަމާނުގެ ނަޒަރަކުން ގެނެސްދެވޭތޯ ބަލާލަމެވެ.\nކުއްޖަކަށް ގޮތެއްވެފައިވާ މަންޒަރު ފެނުމުން:\n“އަސްތާ މަގޭ ދަރި. (މަންޒަރު ފެނުނު މީހެއް). މުޙައްމަދާ އަވަހަށް އާދެބަލެ މިކޮޅަށް، ދަލޭކަ ގޯތި އާދަނު އެބައޮތް ބިޑިއެއް ތުންޖަހައިގެން މިގޭ އަދަރާރަ ގޮނޑި މައްޗަށް ބޯކޮޅު ވަތަށް ދެމިފަ. އަޅިތަށްވެސް ހުރެ ފައިބަނީ ލޮލަށް. މުޙައްމަދާ އަވަހަށް އާދެބަލަ މިކޮޅަށް އަވަހަށް އޭނަ ނަގަން. އިބްރާޙިމް އަވަހަށް ފުނުވަބަލަ ދަލޭކަ އާއި އިބްރާހިމް ފުޅަށް މިކަން އަންގަން.”\nމިހާދިސާ މިޒަމާނަށް ފައްތައިގެން ޑައިލޮގެއް ލިޔެލާނަމެވެ.\n“މިދެން ކިހާ ބޮޑުވެއްޖެކަމެއް. މިވެސް އެސްކޫލުގެ ދަރިވަރެކޭ. ބޯހަލާކުވޭ އެ ސްކޫލް ކުދިން މިހާރު އުޅޭ ވައްތަރެއް. ޔަޤީނޭ ކޮނެމެވެސް އެއްޗެއް ބޮއިގެންކަން އެއޮތީ. ތިޔަ ސްކޫލަށް ދިޔައީމަ ވާގޮތް މީ. ޕްރައިމަރީގަ އުޅުނުއިރު ނުލާހިކު ބަސްއަހާނެ އެކުދިން. ސްކޫލް ކުދިން އުޅޭ ފާޑެއްދޯ ލަދުން ބޯފަޅައިގެންދާ ވަރުވޭ. ނުބެހޭ ކަންކަމާ ބެހޭނެ ކަމެއް ނެތް. އަވަހަށް މިތަނުން ދާން ހިނގާ”\nއެއް ހާދިސާއެއް ދެޒަމާނަކަށް ފައްތައިގެން ގެނެސް، ތަހުލީލުކޮށްލުމުން، ވެގެން އުޅޭގޮތް ކޮންމެވެސް ވަރަކަށް ސާފުވެގެން ދާނެއެވެ.\nޑައިލޮގް 1 ގައި، ކުއްޖަކަށް ގޮތެއްވެފައިވާތަން ފެނުމުން މަންޒަރު ދުށް ފަރާތުގެ ފުރަތަމަ ބަހަކަށްވީ ކުރީގެ ހާލަތުގައި ބުނެވުނީ “އަސްތާ މަގޭ ދަރި”، މިއިން ދޭހަވަނީ، އަމިއްލަ ދަރިއެއް ނޫން ނަމަވެސް، އެހެން ފަރާތެއްގެ ދަރިޔަކަށް ވިޔަސް، ލޯތްބާއި ކުލުނު ހުރިކަން ދަށްކުވައިދެއެވެ. އަދި އެކުއްޖާއެއް ދެރަގޮތެއް ވާން ނޭދޭކަން އެނގެއެވެ. އެއީ ސްކޫލް ކުއްޖެއްތޯ، ނުވަތަ ކޮން އެދުރުގެއަކަށް ކިޔަވަންދާ ކުއްޖެއްތޯ ނުބަލައެވެ. ނަމަވެސް ޑައިލޮގް ކޮޅުން މުޖުތަމަޢުގެ އެކަކު އަނެކަކު ދަންނަ ކަމާއި، ގާތް ގުޅުމެއް އޮންނަކަން ދޭހަވެއެވެ.\nޑައިލޮގް2ގައި، އެހާދިސާ، މިޒަމާނަށް ފައްތައިގެން ގެނެވިފައިވާ ޑައިލޮގުން، ފުރަތަމަ ބަހަކަށްވެސް ބުނެވުނީ، “މިދެން ކިހާ ބޮޑުވެއްޖެ ކަމެއް؟” މިބަހުން ދޭހަވަނީ، މިއީ މިމުޖުތަމަޢުގައި އާކަމެއް ނޫންކަމެވެ. އަދި ގޮތެއް ވެފައި އޮތް ކުއްޖާއަށް އެއްވެސް ލޯތްބެއް ކުލުނެއް ނުވަތަ އަޅާލުމެއް ހުރި ކަން އެއްވެސް ގޮތަކަށް ދޭހަ ނުވެއެވެ. ދެން އައީ މުޅިން ތަފާތު ވާހަކައެކެވެ. “މިވެސް އެސްކޫލްގެ ދަރިވަރެކޭ. ބޯ ހަލާކުވޭ މިހާރު އެ ސްކޫލްގެ ކުދިން އުޅޭ ވައްތަރެއް.” ކުރީގެ ޑައިލޮގުގައި އައިސްފައިވާ، ކާކުގެ ދަރިއެއް ތޯ ބަލައި މައިންބަފައިންނަށް ކުއްޖާއަށް ވެފައިވާގޮތުގެ އެއްވެސް މަޢުލޫމާތެއް ދިނުން މުހިންމު ކަމުގައި ނުވަތަ އެއީ ކާކުގެ ދަރިއެއްތޯ އެނގޭ ހެންވެސް ހީނުވެއެވެ.\nނަމަވެސް، ދެވަނަ ޑައިލޮގުން އެހެން ކަމެއް ފާހަގަކުރެވިއްޖެއެވެ. ގޮތެއް ވެފައި އޮތް ކުއްޖާ ސްކޫލަށް ނިސްބަތް ކުރަންޖެހުނީ ކީއްވެ ހެއްޔެވެ؟. އެކުއްޖާގެ މައިންބަފައިން ނެތީ ހެއްޔެވެ؟. ކުއްޖާ ވިހެއީ ސްކޫލް ހެއްޔެވެ؟. ކުދިން ވިހައި، ބަލައި ބޮޑުކޮށް ތަރުބިއްޔަތު ކުރުމުގެ ޒިންމާވެސް ސްކޫލުން ކުރިޔަށް ގެންދަނީތޯ ސުވާލު އުފެދިއްޖެއެވެ.\nކުއްޖަކަށް ގޮތެއްވެފައި އޮތް އިރު، އެކުއްޖާއަށް އެހީތެރިކަމުގެ އަތެއް ދިއްކުރުމުގެ ބަދަލުގައި، މަންޒަރު ފެންނަ ފަރާތުން، އެކަމާ ކަންބޮޑުވާހެންވެސް ހީނުވެއެވެ. ބަދަލުގައި ގޯސްވެ ހުރިހާ ފަތިވަރެއް ގޮވީ ދަރިވަރުގެ ސްކޫލަށެވެ. މިފަދަ ބޮޑު ބަދަލެއް އަހަރަމެންގެ ވިސްނުމަށް އަންނަން ޖެހުނު ސަބަބަކާއިމެދު ސުވާލު ބޮޑުކޮށް އުފެދިއްޖެއެވެ. ތަރައްގީއާއި ތަހުޒީބާއެކު، އަހަރަމެންގެ ވިސްނުން ކޮށިވަނީ ބާވައެވެ؟ ދަރިން ވިޔާނުދާ ކޮށް އުޅުމުގެ ޒިންމާ ސްކޫލްގެ ނަންބޯޑުގެ ބޮލުގައި އަޅުވާލައިގެން ފަރުޖެއްސިދާނެ ހެއްޔެވެ؟\nދެވަނަ ޑައިލޮގްގައި، ފަހުން އައިސްފައިވަނީ މާ މޮޅު ވާހަކައެކެވެ. ކުރިން ޕްރައިމަރީގައި އުޅުނު އިރު ބަސްއަހާ ކުއްޖާ ލަފާކުރެވޭ ގޮތުން ސެކަންޑްރީ ގްރޭޑަށް ކިޔަވައިދޭ ސްކޫލަކަށް ބަދަލުވުމުން އަޚްލާޤް ގޯސްވާ ވާހަކައެވެ. މިވެސް މުޖުތަމަޢު އިން އިވޭ އަޑުތަކެވެ. ޑައިލޮގުން ދޭހަވާ ގޮތުގައި، ވަކި ސްކޫލަކަށް ދިޔުމުން ގޯސް ކަންތައްތަކެއް ދަސްކޮށްދީ، ކުދިން މަގުފުރައްދަނީހެން ވެސް ހީވެއެވެ. އެފަދަ ސްކޫލެއް ރާއްޖޭގައި ވާނަމަ، އެތަނެއް ބަންދުކުރަން މިހާރު ލަސްވެސް ވެއްޖެއެވެ. ދިވެހިންނަކީ އަޑުއުފުލައިގެން ކަންކަން އިސްލާހުކުރުމަށް ފަރިތަ ބައެކެވެ. ނަމަވެސް މިއީ އެކަހަލަ މައްސަލައެއް ހީނުވެއެވެ. އުމުރުން އަންނަ ބަދަލާއި އެކު، ދަރިވަރުގެ ވިސްނުމާއި، އުޅުމާއި ގުޅުމަށް ބަދަލު އާދެއެވެ.\nޕްރައިމަރީގައި ގްރޭޑްތަކުގައި ކުދިންގެ ވިސްނުމާއި ސިކުނޑިއަށް ނާންނަ ބޮޑެތި ބަދަލުތައް ސެކަންޑްރީ އުމުރަށް ކުދިން އެޅުމުން އެކުދިންނަށް އާދެއެވެ. މިއީ ވަކި ސްކޫލަކަށް ވެގެން އޮތް ކަމެއް ނޫނެވެ. ސްކޫލަށް އިނިގިލި ދިއްކުރާއިރު، ޕްރައިމަރީ ސްކޫލް ނިމެނެދެން ދެއިރު ދަޅަޔަށް ކުއްޖާ އަތު ހިފައިގެން ހިގި މަންމަވެސް، އެކުއްޖާގެ އަތް ދޫކޮށްލައިފިއެވެ. ކުއްޖާ ބޮޑު ކުއްޖަކަށް ހަދައި، އެކަނި ސްކޫލަށް ގޮސް އައިސް ހެދުމަށް ދޫކޮށްލައިފިއެވެ. މިހުރިހާ ކަމެއް މިހެން ހުރި އިރުވެސް، މައިންބަފައިންނަކީ ކޮން ބައެއްތޯވެސް ބަލާލުމެއް ނެތި، އަމިއްލަ ފަރުދީ ޒިންމާއެއް އޮތް ކަމެއް ނުދެކި، ކުދިން ގޯސްވުމުގެ ޒިންމާ މިއަޅުވަނީ ސްކޫލްގެ ބޮލުގައެވެ.\nއަހަރެމެންގެ ހާލަތަކީ މިފަދަ ހާލަތްތަކުގައި، މިފަދަކަންކަންވެސް ސިޔާސީކޮށް، ނުވަތަ ސްކޫލެއްގެ ނަންބޯޑުގެ ބޮލު އަޅުވައި، ހަޤީޤީ ޒިންމާނަގަންޖެހޭ ފަރާތްތައް ޒިންމާއިން އެކަހެރި ވެވެނީއެވެ. ކުއްޖަކު ގޯސް ގޮތަކަށް އުޅުމުން އެއަމަލު ކުއްވެރި ކުރާނެ، ފަރާތެއް މުޖުތަމަޢުގައި އުފެދިފައި ނެތެވެ. ކުއްޖަކަށް ރަނގަޅު ނަސޭހަތެއް ދޭނެ ދުލެއް ނެތެވެ. ކޮންމެ މީހަކީ އެމީހެއް ޑެއިލީ ޝެޑިއުލްގައި ބިޒީ، އަމިއްލަ ކަންކަމާއި ނޫން އެހެން ކަންކަމަށް ފާޑުކިޔައި ގޮތް ކިޔަން ބޭނުންނުވާ މީހެކެވެ. ކުޑައިރު ސްކޫލް ދޮށަށް ދަރިފުޅު އަތުގައި ހިފައިގެން ހިނގި މައިންބަފައިން، މާއަވަހަށް ދަރިން ބޮޑުކޮށް، މުޖުތަމަޢުގެ ވަކިތަކުން އެކުދިން ސަލާމަތްކޮށް ކުދިން ސަލާމަތްކޮށް އެންމެ ބޮޑަށް އަޅާލަންޖެހޭ ވަގުތު، އެކުދިންގެ އަތުން ދޫކޮށްލުން ވެފައިވަނީ، ކުދިން ގޯސް މަގުން ދިޔުމަށް އެޅޭ ބާރަކަށެވެ. ނަމަވެސް މިހުރިހާ ކަމެއް މިހެން ހުރިއިރުވެސް، ގިނަ މީހުންގެ ނަޒަރުން ގޯސްވަނީ ސްކޫލެވެ.\nމުޖުތަމަޢުގެ ތަފާތު ފަރުދުން ދެކޭގޮތުގައި ކުދިން ނިސްބަތްވާ ފަރާތަކީ، ސްކޫލެވެ. މީޑިޔާތަކާއި، ޚަބަރު ފަތުރާ ވަޞިލަތްތަކުގެ ހާލަތުވެސް ހުރީ މިހެންނެވެ. މިސާލެއްގެ ގޮތުގައި، ބައެއް ނޫސް ސުރުޚީތަކުގައި އަންނަ ކަހަލަ މިސާލެއް ހިމަނާލަމެވެ. “މަޖީދިއްޔާ ސްކޫލްގެ ދަރިވަރަކު ގެއްލިއްޖެ”، “ދަރުމަވަންތަ ދަރިވަރަކު މާރާމާރީއެއް ހިންގައިފި”، “ހުރަވީ ސްކޫލް ދެދަރިވަރަކު މަގުމަތީގައި ސިނގިރެޓް ބޮއެފި”. މިފަދަ ސުރުޚީ ތަކަކީ، ގިނައަދަދަކަށް ފެންނަ، އަދި އަބަދު ކަންފަތައް އަޑުއިވޭ ވާހަކަ ތަކެވެ.\nއެކުވެރިޔާ ބުނީ ހަމަ ރަނގަޅަށެވެ. ސްކޫލަކީ ދަރިން ވިހާ ތަނަކަށް ވެ ނިމިއްޖެއެވެ. މައިންބަފައިންގެ ދަރިން ސްކޫލަށް ނިސްބަތްވެގެން ދިޔުމަކީ، އަޅުގަނޑުމެންނަށް ކުރިމަތިވެފައިވާ ހައްލު ހޯދަންޖެހިފައިވާ އިޖުތިމާއީ މައްސަލައެވެ. ދަރިންގެ ކަންކަމުގައި، ޒިންމާ ނަގަންޖެހޭ ފަރާތްތައް ހުރިހާ ޒިންމާއެއް ސްކޫލް ބޮލަށް ޖަހައި ނިންމާލީ ބާވައެވެ؟ މިއީ އުފެދޭ ވަރަށްބޮޑު ސުވާލެކެވެ.\nމިލިޔުމަކީ މިހާރު ބޮޑުވެފައިވާ، ދަރިވަރުން ނުކުރުވާ ޒިންމާ، ބެލެނިވެރިން ކުރުވުމުގެ ބޮޅަށް އެޅި އިތުރު ދަރެކެވެ. ޙަގީގަތަކީ މިހާރު މިއޮތް ކިޔަވައި ދިނުމުގެ ނިޒާމުގައި ދަރިވަރުންގެ ޒިންމާއެއް ނެތްކަމެވެ. ޢެޒިންމާ ދަރިވަރުންނަށް ނުދެނީ ބެލެނިވެރިން އެކަންޏެއް ނޫނެވެ. ސްކޫލެންވެސް މެއެވެ.\nނިކަން ހޯރމް ވާރކަށް ބަލަމާހެއްޔެވެ. ދަރިވަރާ ނުކުޅަދާނަވާ ވަރަށް ދޭ ހޯރމްވާރކް ނެހެދިއްޖެއްޔާ ބެލެނިވަރިޔާ ޒިންމާ ވާން ޖެހެނީ ބެލެނިވަރިޔާއަށް ވީތީ އެ ހަދަން ޖެހެނީ ބެލެނިވަރިޔާއެވެ. ޜޭގަނޑު މެންދަމު ވައިބަރ ގްރޫޕަށްލާ މެސެޖު ނުފެނި ހެދުނު ސްކޫލަށް ފޮނުވަން ޖެހޭތަކެތި ނުފޮނުވިގެނަ ބެލެނިވެރިޔާ ކުއްވެރިވެފައިވަނީ ކިތައް ދުވަހުތޯ ބަލަމާ ހެއްޔެވެ.\nމިހާރު މުޖުތަމަޢުން މިފެންނަ ގިނަ މައްސަލަތަކުގެ އަސްލަކީ ސްކޫލު ސިސްޓަމެވެ. މިފެންންނީ ޒިންމާދާރު މީހުން އުފެއްދުމުގައި ސިސްޓަމް ފެއިލްވެފައިވާ ކަމުގެ އަލިގަދަ ހެއްކެވެ. މިއީ ސްކޫލުން ބެލެނިވެރިންގެ ބޮލުގައި އަޅުވާއި ސަލާމަތް ވެވެން އޮތް އޮތްވަރަށްވުރެ މާ ފުޅާ މައްސަލައެކެވެ. މިއަކަށް ޢެކަކާ އެކެއް އެއްކުރީމަ ދޭއް އަންނަފަދަ ސިމްޕަލް ޖަވާބެއް ނެތެވެ.\nޢަދިވެސް އެހެން ކަމެއް ބުނެލާނަމެވެ. މިސްކޫލު ސިސްޓަމު އައުމުގެ ކުރިން ދިވެއްސަކަށް ވީތީ ފަޚުރުވެރިވެވެއެވެ. ޢެހެނަސް މިހާރު ބަލައިލި ކޮންމެ ދިމާއަލުން ފެންނަނީ ދިވެހި ފަސްގަނޑުގައި ދިވެހިން ބީރައްޓެހި ވެފައިވާ މިންވަރެވެ. ނުވަތަ ދިވެހިން ބިކަވެފައިވާ މިންވަރެވެ.\nމި މަޢުޟޫއަށް ވަރަށް އަވަހަށް މަގޭ ޚިޔާލު ހުވަދޫއަށް ފޮނުވައިދޭނަމެވެ.\nMi liyun v ranghalhu. .meega mi dhakkanee dharivarun zimma dhaaru nuvaa vaahaka eh noon .7 uduge veri rabbu mainbafainge bolugai elhuvi zimma adhaa nukohezimma school thakuge bolugai alhuvaa vaahaka.thiya vidhaalhuvaa zimmadhaaru kameh vess feshigen annanee geytherein ..\nSo lets talk on this topic. When we were school kids we use to get punishment if we go beyond the rules and regulation. But now the education system says that no school is allowed to give punishment to the students no matter what the crime is. Now the parents yell on teachers keeping their child infront of them while back in years the parents will never to such an act. For me the issue is from both side. However, we need toaresearch based study on suchatopic according to Maldivian context rather than relaying on internationaly conducted researches.


މައިންބަފައިންގެ ދައުރު - TrendingRED\nތިމާގެ ދަރިފުޅު މޮޅުކުއްޖަކަށް ވުމަކީ ކޮންމެ މަޔަކާއި ބަފައެއްގެވެސް އުންމީދެވެ. ނަމަވެސް ބައެއްފަހަރު ކުރިމަތިލާންޖެހޭ ގޮންޖެހުންތަކުގެ ސަބަބުން މައިންބަފައިން ދަރިން ކިބައިން ބޭނުންވާ ކަންތައް ފު...\nކުޑަ އަންހެން ކުއްޖައް ކަމަށްވާ ޔެ ބިންއަށް ނުދަންނަ މީހުންނާއި ބެހޭގޮތުން އޭނާގެ މަންމަ ދަސްކޮށްދިން ފިލާވަޅަށް ވަނީ ގިނަ ބައެއްގެ ސަމާލުކަމެއް ލިބިފައެވެ. މިކުއްޖާގެ ޔޫޓިއުބް ވީޑިއޯވަނީ 20 މިލިއަ...\nއަޅުގަނޑުމެންގެ ދަރިންނަކީ ވަރަށް ރީތި އަދަބުތަކެއް އަށަގަނެފައިވާ ބަޔަކަށް ވާން އަބަދުވެސް އަޅުގަނޑުމެން ބޭނުންވެއެވެ. އެކުދިންނަކީ މީހުންގެ ކުރިމަތީގައި އަދަބު އިހްތިރާމް ކުރަން އެނގެ ކުދިބަޔަކަށ...\nދަރިއަކު އުފަންކުރުމަކީ އުނދަގޫ އަދި ވޭންހުރިކަމެކެވެ. ނަމަވެސް އަންހެނަކަށް އޭނާ އެދަރިފުޅު އުފަންކުރުމަށްފަހު ހަޔާތަށް އެ ދަރިއަކަށްޓަކައި ދެން އަންނަ ދުވަސްތަކަކީ އުފަލާއި ހިތްހަމަޖެހުން ތަސައްވ...\nޕްރިންސް ވިލައަމް އަދި ކޭޓް މިޑިލްޓަންގެ ދެމަފިރިން ދަރިންނަށް މަނާކުރާ އެއްޗެއް\nޝާހީ އާއިލާގެ ޚަބަރުތަކާއި އެމީހުންގެ ދިރިއުޅުމުގެ ޚަބަރުތައް އެނގުމަކީ ގިނަބަޔަކު ކުރަން ބޭނުންވާކަމެވެ. ރަސްދަރިކަލަކާއި އޭނާގެ އަންހެނުންނަށް ލިބިފައިވާ ދެކުދިންނަށް ނުލިބި އޮންނާނީ ކޮންއެއްޗެއް...\nކުއްޖާއަށް އިލްމު ދަސްކޮށްދިނުމުގައި އެހެން ކުދިންނާއި ތަފާތުކުރުން ބުއްދިވެރިއެއް ނޫން\nކުދިންނަކީ ބެލެނެވެރިންނަށްވުރެ ޅަ ސިކުނޑިތަކުގެ ވެރި ބައެކެވެ. ކަންކަން ހޯދައި ބެލުމުގައި ތަފާތުވެސް ބައެކެވެ. މިގޮތުން އިލްމު އުނގެނުމުގައި ކުދިން ދަސްކުރާ ހުނަރު އެހެންކުދިންނާއި އަޅައި ބަލާއިރު...\nކުއްޖާ ބޮޑާ ހާކާ ހިނދު މައިންނަށް ހެދޭ ގޯސް\nކުއްޖާ ފިތުރަތުގެ ސާފުކަންމަތީގައި އުފަންވުމަށްފަހު ކުއްޖާ ހެދިބޮޑުވެގެން އަންނަނީ ތަފާތު މަރުހަލާތަކެއް ކަޑައްތުކުރަމުންނެވެ. އެތައް ރުއިމަކުންނާއި އެތައް ސަކަރާތަކާއި ރުޅި އަޢި މަޖަލާއި އެދޭ ކަން...\nމިއަދުގެ ތަހުޒީބު ވަމުންއަންނަ މުޖުތަމަޢުތަކުގައި ދަރިންތަރުބިއްޔަތު ކުރުމުގައި މަންމައިން ކުރާ މަސައްކަތަށްވުރެ ބައްޕައިން ކުރާ މަސައްކަތް ކުޑައެވެ. ގިނަ ފިރިހެނުން ޤަބޫލުކުރާ ހަޤީޤަތަކީ އަންހެނުނ...\nގިނައިރު ޓެކްސްޓް ކުރަން ކުދިންނަށް ފުރުސަތު ދިނުން ރަނގަޅެއް ނޫން\nމިޒަމާނަކީ ކުރަން ބޭނުންވާ ކަންތައްތައް އިނގިލިތަކުގެ ކުރިން ކުރެވޭ ޒަމާނެކެވެ. ކުރިން ރައްޓެހިން އެކަކު އަނެކަކާއި އެކު ކުޅެ އުޅުނު ގޮތް ބަދަލު ވެއްޖެވެ. ރައްޓެހިން އެކަކު އަނެކަކާއި ވާހަކަ ދައްކަ...\nﷲ ދުނިޔެ އާބާދުކުރުމަށްޓަކައި ދަރިން އަމާނާތުގެ ގޮތުގއި ހަވާލުކުރައްވައި އެކުދިންނަށް ރައްކަތެރިވުމަށްޓަކައި އަންގަވަފައިވެއެވެ. އެގޮތުން ﷲގެ ކުޅަދުންވަންތަކަމުން މައިމީހާގެ ހަށިގަނޑުގައި ކިރުލައްވ...\nކުދިންނަށް ކުޅިވަރު މުހިއްމު\nކުޅިވަރު ކުޅުމަކީ ކުޑަކުދިން ވަރަށް ކުރާ ހިތްވާ ކަމެކެވެ. އަހަރުތެކެއް ކުރިއަށް ވިސްނާލާއިރު ކުޑަކުދިން ކުޅެ އުޅުނީ ގުދުރަތީ މާހައުލުތަކުގައި މިނވަންކަމާއެކުއެވެ. މިހާރުހެން އަބަދު ކައިރީގައި މައިނ...\nޅަ ޢުމުރުގެ ކުށްވެރިން ބިނާ ކުރީ އަހަރެމެންގެ އަތުން ނޫންބާ؟\nޞޮފާ (ފަތިސްތަރި ޞޮފާ)\nދިވެހި މި މުޖްތަމަޢުގައި މީގެ ކުރިން ދެކެމުން އައި ގޮތުގައި ފިރިހެން ކުދިންނަކީ ފަންސަވީސްއަހަރުވަންދެންވެސް ޅަ ކުދިންނެވެ. ޒުވާން ކުދިންނެވެ. ޢާއިލާގެ ލޯތްބާއި އަޅާލުން ލިބިގެން ތިބޭ ކުދިންނެވެ. އ...\nކުޑަ ކުދިންނާއި ވާހަކަ ދެއްކުމުގައި މި4ޖުމްލަ ބޭނުން ނުކުރާށެވެ.\nކުދިންނަކީ ދުނިޔެއަށް ފިތުރަތުގެ ތޯޚިރު ކަންމަތީގައި އުފަންވާ ބައެކެވެ. އެކުދިން ބޮޑުވެގެން އަންނަނީ އެކުދިންނަށް މައިންބަފައިން ނާއި، މުޖްތަމައުގެ ފަރާތުން ދެވޭ ތަރުބިއްޔަތާއި ދައްކުވައިދޭ ނަމޫނާއ...\nކުދިން ތަރުބިއްޔަތުކުރުމުގެ ކުރިން އެކުދިންގެ މިޒާޖު ދަސްކުރޭ\nދަރިންނަކީ ނިޢުމަތެކެވެ. މައިންބަފައިންނަށް ދެއްވާފައިވާ އަމާނާތެކެވެ. ކޮންމެ މަޔަކާއި ބަފައެއްވެސް ބޭނުންވާނީ އެމީހުންގެ ދަރިންނަކީ ބަސްއަހާ ކިޔަމަންތެރި އަދި ކާމިޔާބު ދަރިންނަށް ވުމަށެވެ. ނަމަ...\nމައިންބަފައިންގެ މަސްއޫލިއްޔަތުތައް އަދާކުރުމުގައި ދެމިތިބުމުގެ މުޙިއްމުކަން\nދަރިއަކަށް މައިމީހާ ބަލިވެ އިންނަކަން އެނގޭ ހިސާބުން ދެމަފިރިން ވެސް އެކުއްޖާފުޅު ދުނިޔެއަށް އުފަންވާނެ ވަގުތަކަށް އިންތިޒާރުކުރަން ފަށައެވެ. ބައެއް ފަހަރަށް ބަލިވެ އިނދެ ވިހެއުމާއި ދެތެރޭ މައިމީހާ...


ވަޒީފާގެ ފުރުސަތު – Ungoofaaru\nއިބްރާހީމް ޒަޔާން4އޭޕްރިލް 2018\n0 2542މިނެޓުން ކިޔާލެ\nއުނގޫފާރު ސްކޫލްގެ ދަރިވަރަކު ވާޑާމުގެ ޓޫލް އެއް ބޭނުންކުރަނީ / ފޮޓޯ އުނގޫފާރު ސްކޫލް ފޭސްބްކް ޕޭޖް\nއުނގޫފާރު ސްކޫލަށް ރިލީފް ޓީޗަރެއް ހޯދަން އިއުލާނުކޮށްފިއެވެ. އުނގޫފާރު ސްކޫލްގައި ހިންގާ ވަޑާން ކުލާހަށް ރިލީފް ޓީޗަރ (ވަޑާން ކްލާސް ޓީޗަރ) ހޯދުމަށް ކޮށްފައިވާ އިއުލާނު ތިރީގައި މިވަނީއެވެ.\nމިސްކޫލްގެ ތިރީގައި މިދަންނަވާ މަޤާމަށް މުވައްޒަފުން ބޭނުންވެއްޖެ.\nރިލީފް ޓީޗަރ ( ވަޑާން ކްލާސް ޓީޗަރ )\nމަސައްކަތް ކުރަންޖެހޭ ތަން/ ސެކްޝަން\nއުނގޫފާރު ސްކޫލް/ އެކަޑެމިކް\nލިބިލައްވާނެ މުސާރާއި އެލަވަންސް:\nސާނަވީ ތައުލީމް ފުރިހަމަ ކުރުން ކަމަށްވާނަމަ\n4500.00 ރ. (މަހަކު)\nމަތީ ސާނަވީ ތައުލީމް ފުރިހަމަ ކުރުންކަމަށްވާނަމަ\n5500.00 ރ. (މަހަކު)\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކުރުން ކަމަށްވާނަމަ\n6090.00 ރ. (މަހަކު)\n1- ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑު ލެވެލް4ހާސިލްކޮށްފައިވުން ނުވަތަ\n2- ޖީސީއީ އޭލެވެލް ނިންމާފައިވުން ނުވަތަ\n3- ޖީސީއީ އޯލެވެލް ނިންމާފައިވުން އަދި ދިވެހި ، އިސްލާމް އިން ދަށްވެގެން ސީ ގްރޭޑް ލިބިފައިވުން.\nމަޤާމުގެ މައިގަނޑު މަސްޢޫލިއްޔަތުތައް:\n1- ދަރިވަރުންނަށް ވަޑާން ކްލާސް ގަޑިތައް ހަމަޖެހިފައިވާ ޓައިމް ޓޭބަލް އާއި އެއްގޮތްވާގޮތުގެ މަތީން ގަޑި ނަންގަވައިދެއްވުން.\n2- ކިޔަވައިދޭން ހަވާލުކުރާ މާއްދާތައް ކިޔަވައިދެއްވުމަށްޓަކައި ސްކޫލުން އަންގާ ގޮތެއްގެ މަތީން ލެސަންޕްލޭން ހައްދަވާ ކުލާސްތަކަށް ގަޑިނަންގަވައިދިނުން.\n3- ދަރިވަރުންނަށް ނަންގަވައިދޭ މާއްދާތަކުން ދަރިވަރުން ހާޞިލްކުރާ މިންވަރު ދެންނެގަތުމަށްޓަކައި ސްކޫލްގެ އެސެސްމެންޓް ޕޮލިސީއާއި އެއްގޮތްވާގޮތުގެ މަތީން އެސެސްމެންޓްތައް ދިނުމާއި އެސެސްމެންޓްތަކުގެ ރެކޯޑްތައް ބެލެހެއްޓުން.\n4- ކިޔަވައިދެއްވާ ކުލާސްތަކުގެ ދަރިވަރުންގެ ހެދިފޯދޭ މިންވަރު ބެލެހެއްޓުމާއިއެކު ދަރިވަރުންގެ އުޅުމުގެ ކަންކަން ދުވަހުން ދުވަހަށް ލީޑިންގ ޓީޗަރުންނަށް ރިޕޯޓްކުރުން.\n5- ސްކޫލާއި ސްކޫލުން ބޭރުގައި ދަރިވަރުންގެ ނަމޫނާއަކަށްވުން.\n6- ސްކޫލުން އެދޭ ކޮންމެ ހިނދަކު ސްކޫލަށް އެހީތެރިކަން ފޯރުކޮށްދިނުން.\n· ފުރިހަމަކުރައްވާފައިވާ ވަޒީފާއަށް އެދޭ ފޯމް\n· ވަޒީފާއަށް އެދޭ ފަރާތުގެ ވަނަވަރު ( ގުޅޭނޭފޯނު ނަންބަރާއި އީމެއިލް އެޑްރެސް ހިމެނޭގޮތަށް )\n· ވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n· ސިވިލް ސަރވިސްއަށް / ސަރުކާރަށް ހިދުމަތްކުރުމުގެ އެއްބަސްވުމެއްއޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ ، އަދާކުރަމުންދާ ވަޒީފާއިން ވީއްލުމާއިމެދު އިއުތިޒާރެއްނެތްކަމަށް ، ވަޒީފާ އަދާކުރާ އޮފީހުގެ ލިޔުން.\n· ލިބިފައިވާ ހުރިހާ ތައުލީމީ ސެޓްފިކެޓްތަކުގެ ކޮޕީ ؛\n· މޯލްޑިވްސް ކޮލިފިކޭޝަން އޮތޯރިޓީން ފެންވަރު ބައްލަވާފައިވާ ތައުލީމީ ސެޓްފިކެޓްތަކުގެ ކޮޕީ ( ރާއްޖޭގައި ރެޖިސްޓްރީކޮށްގެން ހިންގާ މަތީ ތައުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތަކާއި ، ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓްފިކެޓްތައް ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެއްވޭނެކަން މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ )\n· ރާއްޖޭގައި ރެޖިސްޓްރީކޮށްގެން ހިންގާ މަތީ ތައުލީމުދޭ މަރުކަޒަކުން ކުރިއަށްގެންދާ ރާއްޖޭގެ ޕްރޮގްރާމްތަކުގެ ސެޓްފިކެޓްތަކުގެ ކޮޕީ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ،\n· ސިވިލް ސަރވިސް ޓްރޭނިންގ އިންސްޓިޓިއުޓުން ހިންގަވާ ކޯސްތަކުގެ ސެޓްފިކެޓްތަކުގެ ކޮޕީ.\n· ފުރިހަމަ ކުރއްވާފައިވާ ކުރުމުއްދަތުގެ ކޯސްތަކާއި ތަމްރީންތަކުގެ ސެޓްފިކެޓްތަކުގެ ކޮޕީ\n· ސިވިސް ސަރވިސްގެ ވަޒީފާއަށް ވަނުމަށް ދެވޭ އިމްތިހާނުން ފާސްވިކަން އަންގައިދިނުމުގެ ގޮތުން ސިވިލް ސަރވިސް ޓްރޭނިނގ އިންސްޓިޓިއުޓުން ދޫކޮށްފައިވާ ސެޓްފިކެޓްގެ ކޮޕީ\n· މަސައްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ\n· ސިވިލް ސަރވިސް އިން ބޭރު ވަޒީފާއެއް އަދާކޮށްފައިވާނަމަ، އެވަޒީފާއެއް އަދާކުރި މުއްދަތާއި ކުރި މަސައްކަތް ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n· އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n· · ވަޒީފާއަށް އެދޭ ފޯމް އުނގޫފާރު ސްކޫލްގެ އޮފީހުން ލިބެން ހުންނާނެއެވެ. މަޤާމަށް ހުށަހަޅަންޖެހޭ ތަކެތި ހުށަހަޅާނީ 09 އެޕްރީލް 2018 ވާ ހޯމް ދުވަހުގެ 13:30 ގެ ކުރިން މި ސްކޫލްގެ އޮފީހަށެވެ. ވަޒީފާއަށް އެދޭ ފޯމާއިއެކު ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ admin@ungoofaaruschool.edu.mv އެވެ.\nއިންޓަވިއު އޮންނާނެތަނާއި މުއްދަތު :\n· މި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 10 އެޕްރީލް 2018 އާއި 19 އެޕްރީލް 2018 އާއި ދެމެދު އުނގޫފާރު ސްކޫލްގައެވެ. އިންޓަރވިއު އޮންނާނެ ދުވަސް އިއުލާންގެ މުއްދަތު ހަމަވުމުން އެންގޭނެއެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން ، އެ ތާރީޙްގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n· މިމަޤާމަށް އިންޓަރވިއު ކުރުމަށް ޝޯޓްލިސްޓް ކުރެވޭނީ މަޤާމަށް ޝަރުތު ފުރިހަމަވާ ފަރާތްތަކުގެ ތެރެއިން ތަޢުލީމީ ފެންވަރަށާއި މަސައްކަތުގެ ތަޖުރިބާއަށްބަލައި، އެންމެ ގިނަ ޕޮއިންޓް ލިބުނު ފަރާތްތަކުގެ ތެރެއިން މިއޮފީހުން ކަނޑައަޅާ އަދަދެއްގެ ފަރާތްތަކެވެ. އިންޓަރވިއުއަށް ޝޯޓްލިސްޓް ކުރެވުނުކަން އަންގާނީ ޝޯޓްލިސްޓް ކުރެވުނު ފަރާތްތަކަށް އެކަންޏެވެ.\nއެހެނިހެން އުޖޫރައާއި އިނާޔަތްތައް:\n· ކަނޑައެޅިފައި އޮންނަ އުސޫލެއްގެ މަތިން އިތުރު ގަޑީގެ ފައިސާ ލިބިވަޑައިގަންނަވާނެއެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތަ: %30\n· މިމަޤާމަށް ކުރިމަތިލައްވާ ބޭފުޅުންގެ ތެރެއިން ހޮވޭ ބޭފުޅެއްގެ މަޤާމު ހަމަޖައްސާނީ ތިރީގައިވާ ކަންތައްތަކަށް ބަލައިގެންނެވެ.\nü ތައުލީމާއި ތަމްރީނު\nü މަސައްކަތު ތަޖުރިބާ\nü މަސައްކަތު ހުނަރާއި ފެންވަރާއި ޤާބިލްކަމާއި ސިފަތައް\nމި އިޢުލާނާ ގުޅިގެން އިތުރު މަޢުލޫމާތު ސާފުކުރުމަށް ގުޅާނީ 6580262 ނަންބަރު ފޯނާއެވެ.\nމިހެންވެ މިކަން އަންގާ އިޢުލާން ކުރީމެވެ.\n16 ރަޖަބް 1439\n02 އެޕްރީލް 2018\nރ.އުނގޫފާރު އުނގޫފާރު ސްކޫލް\nމުރަވަންދޫގައި ހުޅުވާ “ޖޯލި” ރިސޯޓުގެ “ރެކްރޫޓްމެންޓް ޑޭ” ފެށިގެން ކުރިއަށްދަނީ\nޕްލާސްޓިކާ ދެކޮޅަށް އުނގޫފާރު ސްކޫލްގެ ދަރިވަރުން ޙާއްސަ ހަރަކާތްތަކެއް


Afrasheem ge maruge thuhumathu kurevey Shan suspend koffi | Mihaaru\nއަފްރާޝީމްގެ މަރުގެ މައްސަލާގައި އަލީ ޝާން (ސަޓޯ) ހައްޔަރުކުރުމަށް ފަހު ފުލުހުން އާންމުކުރި ފޮޓޯ\n17 ނޮވެމްބަރ 2019 - 12:50 58 comments\nދީނީ އިލްމުވެރިޔާ އަދި ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީ އަވަހާރަކޮށްލުމުގައި އަމަލީގޮތުން އުޅުނު ކަމަށް ރިޔާސީ ކޮމިޝަންގެ ތަހުގީގުން ހާމަވި، ހ. ހިކޯސްޓް އަލީ ޝާން (ސަޓޯ) ގްރޭޓާ މާލެ އިންޑަސްޓްރިއަލް ޒޯން ލިމިޓެޑް (ޖީއެމްޒެޑްއަައިއެލް) ގައި އަދާކުރަމުން އައި ވަޒީފާ އިން މިއަދު ސަސްްޕެންޑްކޮށްފި އެވެ.\nAfraasheem ge maruge thuhumathu kurevey Shaan adhives sarukaarugai\nއިތުރު ލިޔުންތައް ޕޮލިސް މީހުން މެރުން ކިޑްނެޕްކުރުން ރިޔާސީ ކޮމިޝަން މަރު ޑރ. އަފްރާޝީމް އަވަހާރަކޮށްލުން


ނ. އަތޮޅަށް ބަލާއިރު މިވަގުތަށް އެންމެ ބޮޑު އެއްމައްސަލައަކީ ކަރަންޓަށް ދިމާވަމުން އަންނަ މައްސަލަ އެވެ. އަތޮޅުވެރިކަންކުރާ މަނަދޫން ދޭތެރެ ދޭތެރެއިން ކަރަންޓްދެ އެވެ. އަދި އަތޮޅުގެ އާބާދީ އެންމެ ބޮޑުރަށް ވެލިދޫ އަށް ލިމިޓްކޮށްގެން ކަރަންޓްދޭންޖެހޭ ހާލަތްތައް އެބައާދެ އެވެ.\nމިއީ މި ޒަމާނަށް ބަލާއިރު އެންމެ އަސާސީ ހިދުމަތެކެވެ. މި ހިދުމަތް އެކަށީގެންވާ ފެންވަރަކަށް ނުލިބޭނަމަ ރައްޔިތުން އެކަމާ ޝަކުވާ ކުރާނެ އެވެ. އޭގެ ނޭދެވޭ އަސަަރު ފަހުން ސަރުކާރަށް ފެންނާނެ އެވެ.\nނ. އަތޮޅަކީީ ރާއްޖޭގައި ޓޫރިޒަމް ކުރިއަރަމުން އަންނަ އަތޮޅުތަކުން އަތޮޅެކެވެ. މިހާރު ވެސް އޮޕަރޭޓްކުރާ ހަތަރު ރިސޯޓް އެބައޮތެވެ. އަދި އިތުރު ރިސޯޓްތައް ހެދުމަށް ޕްރޮޕޯސްކޮށްފައިވާ ރަށްތައް ވެސް މަދަދެއް ނޫނެވެ.\nރާއްޖޭގެ ސަރުކާރަށް އެންމެ ބޮޑު އާމްދަނީ އެއް ވަންނަ އެއް ދާއިރާއަކީ ވެސް ޓޫރިޒަމް އެވެ. އެހެންކަމަށްވާއިރު އެ އިންޑަސްޓްރީ ފުޅާވެ ކުރިއަރަމުން އަންނަ އަތޮޅަކުން ސަރުކާރަށް ޓެކްސްގެ ގޮތުގައި ރަނގަޅު އާމްދަނީ އެއް ވާންނާނެކަން ޔަގީނެވެ. އަދި ޓޫރިޒަމްއާ ގުޅުން ހުރި ސަފާރީ ބަނުމާ އެހެން ހަރަކާތްތަކަށް ބެލި އަސް ސަރުކާރަށް ރަނގަޅު ނަފާ އެއް ނޫނު އަތޮޅުން ވަންނާނެ ކަމާ މެދު އެއް ވެސް ޝައްކެއް ނެތެވެ.\nމާލެ ސަރަހައްދަށް ގިނަ ކަންތައްތަކެއް ބަޖެޓްކުރަނީ ވެރިކަންކުރާ ރަށަށްވެފައި ގިނަ އިގްތިސޯދީި ކަންކަން ހިނގާތީ އެވެ. އަދި ސަރުކާރަށް އެކި ގޮތްގޮތުން ވަންނަ ފައިސާގެ އަދަދު މިލިއަނުން ގުނާލެވޭތީ އެވެ.\nއެގޮތަށް ބަލަންޏާ ނ. އަތޮޅުން ގިނަ އަދަދެއްގެ ފައިސާ ސަރުކާރަށް ވަންނައިރު އަތޮޅަށް ބޭނުންވާ ބައެއް ކަންކަމުގައި އެ ފައިސާ ބޭނުން ނުކުރެވެންވީ ކީއްވެތޯ އެވެ. ސަރުކާރުން އަތޮޅުތަކަށް ކަންކަން ކުރުމަށް ބަޖެޓްކުރާއިރު އަތޮޅުން ސަރުކާރަށް ވަންނަ އާމްދަނީ އާ މެދު ވިސްނާލުން މުހިއްމެވެ. އަދި ކަރަންޓް ހިދުމަތްފަދަ އަސާސީ ހިދުމަތްތައް ޒަމާނަށް އެކަށީގެންވާ ގޮތަށް ލިބެންޖެހެ އެވެ.


MIRA Ge Board Ah Beyfulhaku Ayyan Kurumah Majileehah Nanthah Fonuvaifi - Vaguthu\nމީރާގެ ބޯޑަށް ބޭފުޅަކު އައްޔަން ކުރުމަށް މަޖިލީހަށް ނަންތައް ފޮނުވައިފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) ގެ ޑިރެކްޓަރުންގެ ބޯޑަށް ބޭފުޅަކު އައްޔަންކުރުމަށްޓަކައި، ރައްޔިތުންގެ މަޖިލީހަށް ރައީސް މިއަދު ނަންތައް ފޮނުވައިފިއެވެ.\nމީރާގެ ޑިރެކްޓަރުންގެ ބޯޑަށް އައްޔަން ކުރާ ނަންތައް ރައީސް މަޖިލީހަށް ފޮނުއްވާފައިވާއިރު ދާދިފަހުން ރައީސް ވަނީ މީރާގެ ކޮމިޝަނާ ޖެނެރަލް އޮފް ޓެކްސްސޭޝަނާއި ޑެޕިއުޓީ ޖެނެރަލް އޮފް ޓެކްސްސޭޝަންގެ މަގާމަށް ބޭފުޅުން އައްޔަން ކުރައްވަން ފޮނުއްވާފައެވެ.\nގާނޫނަށް ގެނަވުނު އިސްލާހާއި ގުޅިގެން މީރާގެ ކުރީގެ އިސް މަގާމުތަކުގައި ތިއްބެވި ބޭފުޅުންގެ މަގާމު ވަނީ ގެއްލިފައެވެ. ވީމާ ހުސްވެފައިވާ މަގާމުތަކަށް އިއުލާުކުރުމުން ނަން ފޮނުވާފައި ވަނީ ކޮމިޝަނަރުގެ މަގާމަށާއި ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަންގެ މަގާމަށެވެ.\nކޮމިޝަނާ އަކަށް އައްޔަން ކުރަން ރައީސް ފޮނުއްވީ ދެ ނަމެކެވެ. އެއީ ފަތުހުﷲ ޖަމީލާއި އިސްމާއީލް ނާޝިދުގެ ނަމެވެ. ފަތުހުﷲ އަކީ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ކުރީގެ ޑިރެކްޓަރެކެވެ. ނަމަވެސް މިހާރު އޭނާ މަސައްކަތް ކުރައްވަމުން ގެންދަވަނީ ދިރާގުގައެވެ. އިސްމާއީލް ނާޝިދަކީ ކަސްޓަމްސްގެ އެސިސްޓެންޓު ކޮމިޝަނަރެވެ.\nމީގެ އިތުރުން ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަންގެ މަގާމަށް ހަ ބޭފުޅަކު ކުރިމަތިލައްވާފައިވާއިރު، އެ ހަ ބޭފުޅުންގެ ނަންވެސް ރައީސް ވަނީ މަޖިލީހަށް ފޮނުއްވާފައެވެ. އެއީ މުހައްމަދު ސިރާޖު މުނީރާއި އަސްމާ ޝަފީއުއާ އިސްމާއިލް ސާޖިދާއި އަހުމަދު ޝަރީފެވެ. އަދި އޭގެ އިތުރުން އަހުމަދު ވާފިރާއި އަހުމަދު އަގީލްގެ ނަންވެސް ރައީސް ވަނީ މަޖިލީހަށް ފޮނުއްވާފައެވެ.\nރައީސް އޮފީހުން މިއަދު ބުނީ މީރާގެ ޑިރެކްޓަރުންގެ ބޮޑަށް އައްޔަން ކުރާ މެންބަރުންގެ ނަންތައް ރައީސް މަޖިލީހަށް ފޮނުއްވާފައިވާ ކަމަށެވެ. މަގާމުތަކަށް ކުރިމަތިލާފައިވާ ބޭފުޅުންގެ އާއްމުންގެ ހިޔާލު ހޯދަން މަޖިލީހުން މިހާރު ވަނީ ހުޅުވާލައިފައެވެ.


ފެހެންދުއާއި ގޮއިދޫ ކޯޒްވޭ އަކުން ގުޅާލުމަށް ސަރުކާރަށް ހުށަހަޅައިފި\nފެހެންދުއާއި ގޮއިދޫ ކޯޒްވޭ އަކުން ގުޅާލުމަށް ސަރުކާރަށް ހުށަހަޅައިފި\nއެއްފަޅެއްގެ ތެރޭގައިވާ އޮންނަ ބ. ފެހެންދޫއާއި ގޮއިދޫ ކޯޒްވޭއަކުން ގުޅާލުމަށް ރައީސް އިބްރާހީމް މުހައްމަދު ސޯލިހަށް ދަންނަވާފައިވާނެ ކަމަށް ފެހެންދޫ ކައުންސިލުން ބުނެފި އެވެ.\nފެހެންދޫ ކައުންސިލްގެ ރައީސް މޫސާ ނަސީމް ވީނިއުސް އަށް މައުލޫމާތު ދެއްވަމުން ވިދާޅުވި ގޮތުގައި ފެހެންދޫގެ ރައްޔިތުން ބޭނުންވަނީ ގޮއިދޫއާއި ފެހެންދޫ ގުޅާލާށެވެ.\n“އެހެންކަމުން ރައްޔިތުންގެ ވިސްނުމާ އެއްގޮތަށް ގޮއިދޫއާއި ފެހެންދޫ ކޯޒްވޭ އަކުން ގުޅާލުމަށް މިއަހަރުގެ ތެރޭގައި ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހާ ވާނީ ދަންނަވާފައި،” މޫސަ ވިދާޅުވި އެވެ.\nފެހެންދޫއަށް ދިމާވެފައިވާ އެންމެ ބޮޑު މައްސަލައަކީ ރަށުގައި ތިބެގެން ތަޢުލީމު ހާސިލްކުރާނެ ގޮތެއް ނެތުން،، އެހެންކަމުން އެކަމަށް ހައްލެއް ގެނައުމަށްޓަކައި ސަރުކާރުން ގެންދަނީ ދާއިމީ ގޮތެއްގައި ދަތުރުފަތުރު ކުރާނެ ފެރީގެ ނިޒާމު ހަމަޖެއްސުމުގެ މަސައްކަތް ކުރަމުންނެވެ.\nއިންޑިއާ ސަރުކާރުން ރާއްޖެއަށް ދީފައިވާ 106 މިލިއަން ދިވެހި ރުފިޔާ ނުވަތަ 6.9 މިލިއަން އެމެރިކާ ޑޮލަރުގެ ހިލޭ އެހީގެ ތެރެއިން ފެހެންދޫ ދަރިވަރުން ދަތުރުކުރުމަށް ފެރީއެއް ހަމަޖެއްސުމަށް 1.5 މިލިއަން ރުފިޔާ ސަރުކާރުން ވަނީ ކަނޑައަޅާފަ އެވެ. އަދި ފެހެންދޫގެ ދަރިވަރުން ތައުލީމު ހާސިލްކުރުމަށް އެ އަތޮޅު ގޮއިދޫއަށް ގެންދިއުމަށްޓަކާ ރަނގަޅު ފެންވަރެއްގެ އުޅަނދެއް ފަރުމާކޮށްދޭނެ ފަރާތެއް ހޯދުމަށް މިހާރު ވަނީ ބީލަމަށް ވެސް ހުޅުވާލާފަ އެވެ.\nރާއްޖޭގައި އެންމެ މަދުން މީހުން ދިރިއުޅޭ ރަށްތަކުގެ ތެރޭގައި ހިމެނޭ ފެހެންދޫއަކީ އާބާދީގައި 300 މީހުން ދިރިއުޅޭ ރަށެއް. މިރަށުގައި ގެސްޓްހައުސްގެ ވިޔަފާރިވެސް މިހާރު ދަނީ ފުޅާވަމުންނެވެ.


vnews - Thin vanaiga ove furathama buru ninmaa levumaky libunu bodu kaamiyaabee eh : Soba\nތިންވަނައިގައި އޮވެ ފުރަތަމަ ބުރު ނިންމާލެވުމަކީ ލިބުނު ބޮޑު ކާމިޔާބީއެއް: ސޮބާ\nކޯޗް ސޮބާ-- ފޮޓޯ: ގްރީން ސްޓްރީޓް އެފްބީ\nއެސްޓީއޯ މާލޭ ލީގުގެ ފުރަތަމަ ބުރު ތިންވަނައިގައި އޮވެ ފުރަތަމަ ބުރު ނިންމާލެވުމަކީ ޓީމަށް ލިބުނު ވަރަށް ބޮޑު ކާމިޔާބީއެއް ކަމަށް ކްލަބު ގްރީން ސޓްރީޓްސްގެ ކޯޗު މުހައްމަދު ސޮބާ (ސޮބާ) ބުނެފި އެވެ.\nމާލޭ ލީގުގެ ފުރަތަމަ ބުރުގެ ކުޅުން ނިމި، ދެވަނަ ބުރުގެ ކުޅުން އަންނަ ހޮނިހިރު ދުވަހު ފަށާއިރު، ތާވަލްގެ އެއްވަނައިގައި 21 ޕޮއިންޓާއެކު އޮތީ މާޒިޔާ ސްޕޯޓްސް އެންޑް ރެކްރިއޭޝަން އެވެ. ތާވަލްގެ ދެވަނައިގައި 15 ޕޮއިންޓާއެކު ނިއު ރޭޑިއަންޓް ސްޕޯޓްސް ކްލަބު އޮތްއިރު، ތިންވަނައިގައި ގްރީން ސްޓްރީޓްސް އޮތީ 13 ޕޮއިންޓާއެކު އެވެ.\nދެވަނަ ބުރުގެ ފުރަތަމަ މެޗުގައި ޓީސީ ސްޕޯޓްސް ކްލަބާ ދެކޮޅަށް ނުކުތުމުގެ ކުރިން ބޭއްވި ނޫސްވެރިންގެ ބައްދަލުވުމުގައި ގްރީން ސްޓްރީޓްސްގެ ކޯޗު ސޮބާ ބުނީ ތިންވަނައިގައި އޮވެ ފުރަތަމަ ބުރު ނިންމާލެވުމަކީ ޓީމަށާއި އޭނާ އަށް ވެސް ލިބުނު ވަރަށް ބޮޑު ކާމިޔާބަކާއި ހިތްހަމަ ޖެހުމެއް ކަމަށެވެ. އަދި ތިންވަނައިގައި އޮތް ނަމަވެސް ޓީމުގެ ސައިޒު ނޯޅޭ ކަމަށާއި ތިބޭނީ ހަމަ ބިމުގައި ކަމަށްވެސް އޭނާ ބުންޏެވެ.\nސޮބާ ބުނީ ހުރިހާ ގޮތަކަށް ބެލިޔަސް އެޓީމަށްވުރެ ޓީސީ މޮޅު ކަމަށާއި، ޓީސީއާ ދެކޮޅަށް ނުކުންނަ ދެވަނަ މެޗުން ވެސް ތިން ޕޮއިންޓު ބޭނުންވާ ކަމަށެވެ.\nފުރަތަމަ ބުރުގައި ޓީސީ އާއި ދެކޮޅަށް ކުޅުނު މެޗުން 3-1 ގެ ނަތީޖާއަކުން ގުރީން ސްޓްރީޓްސް ވަނީ މޮޅުވެފައެވެ. ދެވަނަ ބުރާ ކުރިމަތިލާއިރު، ޓީސީ އޮތީ ތާވަލްގެ ފަސްވަނައިގައި 10 ޕޮއިންޓާއެކު އެވެ. ހަމަ އެއަދަދަށް ޕޮއިންޓު ހަމަކޮށް ގޯލުގެ ތަފާތުން ޓީސީ އަށްވުރެ ކުރީގައި ކްލަބު އީގަލްސް އޮތްއިރު، ތާވަލްގެ6ވަނައިގައި 8 ޕޮއިންޓާއެކު އޮތީ ވިކްޓަރީ ސްޕޯޓްސް ކްލަބެވެ. ތާވަލްގެ7ވަނައިގައި3ޕޮއިންޓާއެކު ޔުނައިޓެޑް ވިކްޓަރީ އޮތްއިރު، އެންމެ ފުލުގައި އެންމެ ޕޮއިންޓަކާއެކު އޮތީ ކްލަބު ވެލެންސިއާ އެވެ.\nއެސްޓީއޯ މާލޭ ލީގުގެ ދެވަނަ ބުރުގެ ފުރަތަމަ މެޗުގައި ގްރީން ސްޓްރީޓްސް އާއި ޓީސީ ބައްދަލުކުރާ މެޗު އޮންނާނީ އަންނަ ހޮނިހިރު ދުވަހުގެ ހަވީރު 4:00 ގައެވެ.


SunOnline: Reethi photo aaa ehvarah Granola ves angayah meeru!\nމިޙްނާ ނާސިހު 23 Oct 2019, 09:28\nގްރެނޯލާ -- ފޮޓޯ/ މިލްކް އެންޑް ޔޯކް\nދުޅަހެޔޮކޮށް ބައްޓަން ރީތިކޮށްް އަދި ބަރުދަން ލުއިކޮށް ބެހެއްޓުމަށްޓަކައި އަހަރެމެން ކޮންމެފަދަ ކަމެއްވެސް ކޮށްފާނެ އެވެ. ދުނިޔޭގެ ތަފާތު އެކި ހިސާބުތަކުން އެކި ނަންތަކުގެ ޑައެޓްތައް ބަލައި އަމިއްލައަށް ތަޖުރިބާ ކުރާއިރު، މިކަމުގައި އޮތް އެންމެ އެދެވޭ ގޮތަކީ ދެމެހެއްޓެނިވި ގޮތަކަށް އަދި ދާއިމީ ގޮތެއްގައި ދުޅަހެޔޮކޮށް ހަށިގަނޑު ބެހެއްޓޭނެ ފަދަ ގޮތަކަށް އަހަރެމެންގެ އާދަތައް ބަދަލުކުރުމެވެ. މިގޮތުން ކުދިކުދި ބަދަލުތައް ދިރިއުޅުމަށްގެނެސް، ސިއްހަތަށް ފައިދާހުރި ތަކެއްޗަށް އަހަރެމެންގެ ސުފުރާމަތިން ދައުވަތު ދޭންޖެހެ އެވެ.\nފަހަކަށް އައިސް މިފަދަައިން އަހަރެމެންގެ ތެރޭގައި މަޝްހޫރުވި އެކައްޗަކީ 'ގްރެނޯލާ' އެވެ. ދިވެހިންގެ މެދުގައި ގްރެނޯލާއަށް ޑިމާންޑް އޮތް މިންވަރަކީ މިފަހަކަށް އައިސް، އަމިއްލައަށް ގްރެނޯލާ ހަދައިގެން ވިއްކާ ވިޔަފާރިތަކެއްވެސް ތައާރަފްވެ ކުރިއަރަމުން އައުމެވެ.\nގްރެނޯލާ އަކީ ކޮބާ؟\nގްރެނޯލާ އަކީ ހެނދުނުގެ ނާސްތާއެއްގެ ގޮތުގައި އާންމުކޮށް ބޭނުންކުރާ އެއްޗެކެވެ. ގްރެނޯލާ ތައްޔާރުކުރެވެނީ ރޯލްޑް އޯޓްސްއާއި އެކިވައްތަރުތަކުގެ ނަޓްސްއާއި، މާމުއި، ބްރައުން ޝުގާ، ފަދަ ބާވަތްތައް އެއްކޮށް އަވަނުގައި ފިހެގެނެވެ.\nބައެއް ފަހަރު ގްރެނޯލާ ތައްޔާރުކުރާއިރު، ހިކި މޭބިސްކަދުރާއި، ޑްރައިޑް މޭވާތަކާއި، ކަދުރުވެސް ބޭނުންކުރެއެވެ. އަދި ފްލްކްސް ސީޑްސް ވެސް ކާއެއްޗެހި ހަޖަމު ކުރުމަށް ފަސޭހައެއްގެ ގޮތުގައި ބޭނުންކުރެއެވެ.\nރާޢްޖޭގައި މިފަހަކަށް އައިސް ގްރެނޯލާ ހެދުމަށް އެންމެ މަޝްހޫރު އޮންލައިން ޕޭޖަކީ މިލްކް އެންޑް ޔޯކް އެވެ. ގޭގައި އަމިއްލައަށް ތައްޔާރުކުރާ އެކި ފްލޭވާސް ތަކުގެ ގްރެނޯލާއަށް އާންމުންގެ ބޮޑު ތަރުހީބެއް ލިބޭއިރު މި ޕޭޖުން ތައްޔާރުކުރާ ހުރިހާ ރެސިޕީތަކަކީވެސް އަމިއްލައަށް އެއްޗެހި ހޮވައިގެން ތައްޔާރުކޮށް، ރަހަބަލާ، ޓެސްޓުކޮށްފައިވާ ރެސިޕީތަކެކެވެ.\nގްރެނޯލާ އިން ލިބޭ ސިއްހީ ފައިދާ\nގްރެނޯލާއަކީ ހިކެން ބޭނުންކުރާ އެއްޗެއްތޯ ނޫނީ ސިއްޚަތަށް ފައިދާހުރި އެއްޗެއްތޯ ވަރަށް ގިނަ ބަޔަކު ސުވާލުކުރެއެވެ. ހެލްތްލައިން.ކޮމް އިން ބުނާގޮތުން، ގްރެނޯލާއެއްގެ ސިއްޚީ ފައިދާތައް ބިނާވާނީ އެމީހަކު އެ ކާ ގްރެނޯލާއަކަށް އަޅާފައި ހުންނަ މާޢްދާތަކުންނެވެ. ތައްޔާރީ ހަކުރުގެ ބާވަތްތަކާއި އިތުރު ޢެޑިޓިވްސް ބޭނުންނުކޮށް މޭވާ، ނަޓްސް އަދި ފްލްކްސް ސީޑްސް ބޭނުންކޮށްގެން ތައްޔާރު ކުރާ ގްރެނޯލާއެއްގައި ގިނަ އަދަދަކަށް މައިްކރޯ ނިއުޓްރިއެންޓްސްއާއި ފައިބާ ހިމެނޭނެއެވެ. ހަމައެޔާއެކު، ވަކި ބާވަތްތަކެއް ހިމަނައިގެން ތައްޔާރުކުރާ ގްރެނޯލާއެއްގައި ކެލޮރީގެ އަދަދު އިތުރުވެފައި ހަކުރާއި އެހެނިހެން މާއްދާވެސް ހުރުން އެކަށީގެންވެއެވެ. އެހެންކަމުން އެމީހެއްގެ ބޭނުމަށް އެކަށޭނަހެން އެ ގްރެނޯލާއެއް ތައްޔާރުކުރުން މުހިންމެވެ.\nގްރެނޯލާގައި ބޭނުންކުރާ ބައެއް ބާވަތްތަކުން ލިބޭ ސިއްޚީ ފައިދާތަކަށް ބަލާއިރު، އޯޓްސް، ފްލެކްސް ސީޑްސް ފަދަ ބާވަތްތަކުން ލޭގެ ޕްރެޝަރު ރަނގަޅު މިންވަރެއްގައި ހިފަހައްޓައެވެ. އަދި ހޯލް ގްރެއިންސް، ހިކި މޭވާ އަދި އޮށްތަކުން ލޭގައި ހަކުރު ހުންނަ މިންވަރުވެސް ހިފަހައްޓާދެއެވެ. އަދި ގްރެނޯލާގައި ޗިއާ ސީޑްސް ބްރެޒިލް ނަޓްސް އަދި ކާށީގެ ބާވަތްތައް ހިމަނާނަމަ އެއީ ހަށިގަނޑަށް އެންޓި އޮކްސިޑަންޓްސްވެސް ލިިބޭނޭ ތަކެއްޗެވެ.\nބޭނުން ކުރަން ފަސޭހަ، ގެންދަން ފަސޭހަ\nގްރެނޯލާ އެންމަ ހާޢްސައީ ހައިކިން ފަދަ ހަރަކާތްތަކުގައި އުޅޭ، އަދި ގިނަގިނައިން ދަތުރުކޮށް އުޅެން ޖެހޭ މީހުންނަށެވެ. ސަބަބަކީ ގްރެނޯލާއިން ހަށިގަނޑަށް ލިބެންޖެހޭ ކެލަރީސް ލިބިފައި، ފަސޭހައިން ޕެކްކޮށް ދަބަހަށް ލައިގެން ގެންގުޅެވޭތީއެވެ.\nއަހަރެމެންގެ ބިޒީ ދިރިއުޅުމުގައިވެސް ހެނދުނުގެ ނާސްތާއަސް ނުވަތަ ނުވަގަޑީގެ ސަޔަށް ގްރެނޯލާއަކީ ރަނގަޅު އެއްޗަކަށްވާނެއެވެ. އޮފީހަށް ދަމުން ކުޑަ ކޮންޓެއިނާއެއްގައި ޕެކްކޮށްލައިގެން ގެންގުޅެވޭނެ އެވެ. އަދި ބޭކާރު ވަސްތަކެއް ވެސް މިއިން ނުދުވާނެ އެވެ.\nގްރެނޯލާ ކާންވީ ކިހިނެއް؟\nމުޅީން އަލަށް ގްރެނޯލާއެއްގެ ރަހަ ބަލާލަން ބޭނުންވެފައި ތިބި ފަރާތްތަކަށް މިއީ ފަހަރެއްގައި އެންމެ މުހިންމު ސުވާލެވެ. އެހެންނަމަވެސް މިކަމުގައި ވަކި ގޯސް ގޮތެއް ނެތެވެ. އެހެނިހެން ބްރޭކްފާސްޓް ސީރިއަލްގޮތަށް ކިރާއި އެކީގައިވެސް މިއީ ހަމަ އެހާމެ ރަހަމީރު އެއްޗެކެވެ. އަދި މައިކްރޯވޭވް އެއްގައި ކިރު އެޅުމަށްފަހު ގްރެނޯލާ ހޫނުކޮށްލައިގެންވެސް ކެވޭނެއެވެ. މީގެއިތުރަށް ކޮންމެ ވައްތަރެއްގެ ޔޯގަޓް ނުވަތަ އައިސްކްރީމް އަކާއި އެކުގައިވެސް ގްރެނޯލާ ކެވިދާނެއެވެ. ހަމައެހެންމެ އެމީހަކަށް ެވެ. އެންމެ ކަމުދާ ސްމޫތީއަކާއި އެކުގައިވެސް ގްރެނޯލާއެއްގެ ރަހަ ބަލާލުމުގައި އެއްވެސް މައްސަލައެއް ނެތެވެ. މި ހުރިހާ އެއްޗަކާއި އެކު ގްރެނޯލާ ބޭނުންކުރާއިރުވެސް ޓޮޕިން އަކަށް ތާޒާމޭވާ ކޮށާފައި ކެވިދާނެއެވެ.\nމީގެއިތުރަށް، އާފަލާއި އެކުވެސް ގްރެނޯލާ، ބަޓަރު އަދި ފޮނިތޮށި ޕައުޑަރު ކޮޅެއް ސްޕްރިންކަލް ކޮށްލުމަށްފަހުވެސް ކެވިދާނެއެވެ. އަދި އެކި ވައްތަރުތަކުގެ ސެލެޑް ތައްޔާރުކުރާއިރު، މުރަނަކަމެއް ގެނައުމަށް ގްރެނޯލާ ބޭނުންކުރެވޭއިރު، ސްނެކެއް ގޮތުގައި ގްރެނޯލާ އެކަނިވެސް ކެވޭނެ އެވެ.\nމިލްކް އެންޑް ޔޯކް ޕޭޖް އިން ބުނާގޮތުން އެ ޕޭޖުން ތައްޔާރުކުރާ ހުރިހާ ގްރެނޯލާއެއްވެސްު އެލްމަންޑް މިލްކް ފަދަ ނަޓް މިލްކް އަކާއި އެކު ނުވަތަ އާދައިގެ ކިރާއި އެކު ނުވަތަ، ޔޯގަޓްއާއި އެކުވެސް ބޭނުންކުރެވިދާނެއެވެ.\nއަދި ޕައި ހަދާއިރު ބޭސް އެއްގެ ގޮތުގައި ނުވަތަ، ކުކީސް ހެދުމަށްވެސް ގްރެނޯލާ ބޭނުންކުރެވިދާނެއެވެ.\nހުރިހާކަމެއް ބަރޯސާވަނީ އެމީހަކު އިހުތިޔާރު ކުރާ ގްރެނޯލާއަކަށް\nކޮންމެއަކަސް، ކޮންމެ އެއްޗަކީވެސް ގޯސް ގޮތުގައި ބޭނުންކޮށްފިނަމަ އެއިން މާބޮޑު ފައިދާއެއް ލިބޭނޭ ކަމެއް ނޫނެވެ. ފިހާރަތަކުގައިވެސް ގްރެނޯލާ ބާ ވިއްކަން ހުންނައިރު، ގަތުމުގެ ކުރިން ލޭބަލް ޗެކްކުރުން ވަރަށް މުހިންމެވެ. އެމީހަކު ގްރެނޯލާ ކަނީ ވަކި ބޭނުމެއްގައި ކަމުގައިވާނަމަ އެ ބޭނުމަކަށް އެކަށީގެންވާ ވައްތަރުގެ ގްރެނޯލާއަކަށް އެވުން ވަރަށް މުހިންމެވެ.\nގްރެނޯލާއަށް އަޅާ އެކިބާވަތްތައް އެކީގައި މޮޑެވިފައި ހުރުމަށް އާންމުގޮތެއްގައި އެކި ވައްތަރުތަކުގެ ހަކުރު ބޭނުންކުރެވެއެވެ. އަދި ބައެއްފަހަރު ތެޔޮގެ ބާވަތްތައްވެސް ބޭނުންކުރެވެއެވެ.\nމިލްކް އެންޑް ޔޯކް ޕޭޖްއިން ލިބޭ ބައެއްވަތަރުތަކުގެ ގްރެނޯލާގެ ތެރޭގައި، ޑާކް ޗޮކްލެޓް ގްރެނޯލާ، ޕީނަޓް ބަޓާ ގްރެނޯލާ، ހަނީ ރޯސްޓެޑް އެލްމަންޑް ގްރެނޯލާ ހިމެނެއެވެ. އަދި މި ޕޭޖުން އެމީހަކު ބޭނުންވާ ގޮތަކަށް ކަސްޓަމައިޒް ގްރެނޯލާވެސް ހަދައެވެ.\nކުރުގޮތަކަށް ބުނާނަމަ ގްރެނޯލާއަކީ ކޮންމެ ވަގުތަކަށްވެސް ގުޅޭ އަދި ކިތަންމެ ގޮތަކަށް ބޭނުންކުރެވޭ މީރު އެއްޗެކެވެ. އަނެއްކާ ގްރެނޯލާގެ މީރު ރަހައާއި އެއްވަރަށް ފޮޓޯވެސް އެހާމެ ފުރިހަމައެއް ނޫން ހެއްޔެވެ.\nޔާރާއެ ލޯބިދޭށޭ... 04


Lockdowngai hiyhama jassanaee kaa ehchehin: Sonakshi Sinha\nލޮކްޑައުންގައި ހިތްހަމަޖައްސަނީ ކާއެއްޗެހިން: ސޮނާކްޝީ\nއިންޑިޔާ ލޮކްޑައުން ކޮށްފައިވާއިރު އެ ގައުމުގެ ފިލްމު އިންޑަސްޓްރީތަކާއި އެނޫންވެސް ހުރިހާ މަސައްކަތްތަކެއް ހެން ވަނީ ހުއްޓުމަކަށް އައިސްފަ އެވެ. ބިޒީކޮށް އުޅުނު ފިލްމީ ތަރިންތައް ވެސް މިހާރު އެމީހެއްގެ ގޭގައި ކުރާނެ ކަމެއް ނެތި ވަގުތުތައް ހޭދަކުރަން ވަނީ ޖެހިފަ އެވެ.\nއާއިލާގެ މީހުންނާއެކު އަމިއްލަ ގޭގައި ވަގުތުތައް ހޭދަކުރަމުންދާ ފިލްމީ ބަތަލާ ސޮނާކްޝީ ސިންހާ ބުނި ގޮތުގައި ގޭގައި އަބަދު އިންނަން ޖެހުމުން ލިބޭ ފޫހިކަން ކަނޑުވާލަން އޭނާ ކުރާ ކަމަކީ ކެއުމެވެ. އޭނާ ބުނި ގޮތުގައި ގޭގައި ތިބެން ޖެހުނަސް އެމީހުންނަށް ޝަކުވާ ކުރާނެ ޖާގައެއް ނެތެވެ. އާދައިގެ ގިނަ މީހުންނަށް ވުރެ މާ ރަނގަޅަށް އެމީހުންނަށް ދިރިއުޅޭނެ ފުރުސަތު ތަނަވަސް ވެފައި ވާތީ އެވެ.\n"އެހެން ނޫނަސް އަހަންނަކީ ފިލްމީ މަސައްކަތެއް ނެތިއްޔާ އަބަދު ގޭގައި އުޅޭ މީހެއް. ލަހުން ހޭލައިގެން ފިލްމު ބަލާ ކުރެހުން ފަދަ ކަންތައްތަކުގައި ވަގުތު ހޭދަކުރާ މީހެއް،" ސޮނާކްޝީ ބުންޏެވެ.\nގިނަ ފިލްމީ ތަރިން ގޭގައި ވެސް އެކި ކަހަލަ ކަސްރަތުތައް ކުރާ ތަން ސޯޝަލް މީޑިއާގައި ޝެއާ ކުރަމުން ދެއެވެ. ނަމަވެސް ސޮނާކްޝީ ބުނީ ގޭގައި ހުންނަން ޖެހުމުން އޭނާ ހިތްހަމަޖައްސަން ކުރާ ކަމަކީ ކެއުމެވެ. ވަކި ގަވާއިދުން ކަސްރަތުކޮށް ހަދާކަށް ވެސް އޭނާ ބޭނުމެއް ނުވެ އެވެ.\n"އަހަރެން ބޭނުންވާ ކޮންމެ އެއްޗެއް ވެސް ކަން. ހަމަ އެއާއެކު އަހަރެން ވަރަށް ބޮޑަށް ހަށީގަނޑު ހެލިފެލިކޮށް ގެންގުޅެން ވެސް ސަމާލުކަން ދެން،" ސޮނާކްޝީ ބުންޏެވެ.\nސޮނާކްޝީ ކުޅެމުންދާ އަދި އެންމެ އަވަހަށް ރިލީޒްވާނެ ކަމަށް ބެލެވެނީ "ބޫޖް: ދަ ޕްރައިޑް އޮފް އިންޑިޔާ" އެވެ. މި ފިލްމު ރާވާފައި އޮތީ އިންޑިޔާގެ މިނިވަން ދުވަސް ކަމަށްވާ އޮގަސްޓް 15 ގައި ރިލީޒްކުރާށެވެ. ނަމަވެސް ޝޫޓިންގްތައް ހުއްޓުމަކަށް އައިސްފައިވާތީ ފިލްމު ނެރޭ ތާރީޚު ބަދަލު ކުރާނެ ކަމަށް ބެލެވެ އެވެ.\nސޮނާކްޝީ ސިންހާ ލޮކްޑައުން ޕްރޮޓޮކޯލް


MTD In Mirey Muzaaharaa Ah Nikunnanee - Vaguthu\nކޮވިޑް ފައްސި މައްޗަށް، ނުރައްކާ ކުޑައެއް ނޫން! - 23 ގަޑިއިރު ކުރިން\nއެމްޓީޑީ އިން މިރޭ މުޒާހަރާ އަށް ނިކުންނަނީ\nމޯލްޑިވްސް ތާޑްވޭ ޑިމޮކްރެޓްސް (އެމްޓީޑީ) އުފެއްދުމުގެ ޖަލްސާ – ވަގުތު އިމޭޖްސް: މުހައްމަދު ޖިމީ\nމޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) އިން މިރޭ މުޒާހަރާ ކުރުމަށް ނިންމައިފިއެވެ. އެޕާޓީ އިން މުޒާހަރާ ކުރުމަށް ނިންމާފައިވަނީ ކުރީގެ ނައިބު ރައީސް އަދި ޕާޓީގެ ރައީސް، އަޙުމަދު އަދީބު މިއަދު އަނެއްކާވެސް ޖަލު ބަންދަށް ބަދަލު ކޮށްފައިވާތީ އެކަމާ ގުޅިގެންނެވެ.\nއެމްޑީޓީ އިން ބުނެފައިވާ ގޮތުގައި އެޕާޓީ އިން މިރޭ އިހުތިޖާޖު ކުރުމަށް ނިންމާފައިވަނީ މިރޭ 21:00 އިން ފެށިގެން 22:00 ގެ ނިޔަލަށެވެ.\n"21:00 އިން 22:00 އަށް މޯލްޑިވްސް ތާޑްވޭ ޑިމޮކްރަޓްސް އިން އިހުތިޖާޖަށް ނިކުންނާނެ ވާހަކަ ދަންނަވަން. އެމްޓީޑީ ޕްރެޒިޑެންޓް އަޙުމަދު އަދީބަށް މިހާރުން މިހާރަށް ބޭސް ފަރުވާ ކުރުމުގެ ޙައްޤު ފަހި ކޮށްދެއްވާ." އެޕާޓީ އިން ވިދާޅުވިއެވެ.\nއިންދިރާ ގާންދީ މެމޯރިއަލް ހޮސްޕިޓަލުގައި ފަރުވާ ހޯއްދަވަމުން ދަނިކޮށް އަދީބު ޖަލަށް ބަދަލު ކޮށްފައިވަނީ މިއަދުގެ މެންދުރުފަހުގެ ވަގުތުގައެވެ.\nމިކަމާ ގުޅިގެން އަދީބުގެ އަނބިކަނބަލުން މަރިޔަމް ނަޝްވާ ވިދާޅުވީ އަދީބު ޑޮސްޗާޖު ކުރުމަށްފަހު ޖަލަށް ބަދަލު ކުރިކަމުގައިވެސް، އާއިލާއަށް ޑިސްޗާޖު ސަމަރީ ދައްކާފައި ނުވާކަމުގައެވެ.\nއަދީބުގެ އާއިލާއިން މިއަދު ނެރުނު ބަޔާނެއްގައި ބުނެފައިވަނީ އައިޖީއެމްއެޗްގެ އިސްވެރިންނާ ގުޅިވަޑައިގެން، ހޯމް މިނިސްޓަރު ޝައިޚް އިމްރާން އަބްދުﷲ، އަދީބުގެ ފަރުވާއަށް ހުރަސް އަޅުއްވަމުންދާކަމުގައެވެ. އަދި ޑޮކްޓަރުންނަށް މަޖުބޫރުކޮށް، މެޑިކަލް އެތިކްސްއާ ޚިލާފަށް އެތައް ކަމެއް ކުރަމުންދާކަމަށް ބުންޏެވެ.\nޖެނުއަރީ 19, 2019 20:23\nމިޕާޓީއާ ނަމަނަމަ ކޯލިސަން ނުހަދާތި އެއަދީބު އެއުޅެނީ މިގައުމު ދަވާލަންވެގެން\nޖެނުއަރީ 19, 2019 20:37\nފޭހުނު އިލޮށި ލޮލަށްވަފަތިހުރީ ލުހެލެވޭނެ އެއްގޮތެއްވެސްނެތް ލުލައިފިނަމަ ފަސޭހަނުވާވަރުގެ ފާރުގަޑެެއް ކަޅުކަޅިއާއި އެއްހަމަޔަކުން ބުރިކޮށްލައިފިނަމަ ޖެއްސޭވަރުން ލޮލެއް ނުމެރޭނެ ތިކެވުނީ ރާކަނިމަސް\nޖެނުއަރީ 19, 2019 21:01\nހާދަބޮޑު މުޒާހަރާއަކަށް ވާނެހެންހީވޭ، އަނެއްކާ ހާދަގިނަިރެއް ވަންދެނޭދޯ، ދިގުދެމިގެންވާ މުޒާހަރާއެއް އުތަ\nޖެނުއަރީ 19, 2019 21:04\nއިދުކޮޅެއް އޮތުމަކީ ވ މުހިންމު ކަމެއް އެކަމަކު އޭގެ މާނައެއް ނޫ މުޒާހަރާ ކުރާށެކޭ\nޖެނުއަރީ 19, 2019 21:05\nއިބްރާ ދައްކާ ވާހަކަޔާއި ދެކޮޅަށް ނިކުންނަން ތައްޔާރު\nޖެނުއަރީ 19, 2019 22:26\nމަވެސް ނުކުންނާން ކަލޭމެންނާއެކު! އެކަމު ޝަރުޠެއްގެ މަތިން! އަދީބު ވަގަށްނެގި އެއްކަލަ ލާރިގަނޑުން މަށަށްވެސް ޖެހޭނެ އެތިކޮޅެއް ދޭން!


BREAKING NEWS: America Ge Florida "Sunnaafathi Kohlaane" Thoofaan Araifi - Vaguthu\nއެމެރިކާގެ ފްލޮރިޑާ "ސުންނާފަތި ކޮށްލާނެ" ތޫފާން އަރައިފި\n2 މަސް ކުރިން ( ސެޕްޓެމްބަރު 10, 2017 )\nތޫފާން އަރާފައިވާ ސަރަހައްދު\n23:46 އާދަމް ނަވާޒް\nPer @NHC_Atlantic, center of #Irma is 35 miles south of Naples, moving north @ 15 MPH. Sustained winds @ 120 MPH. 1-hour #GOES16 vis loop. pic.twitter.com/EuDStKEQzB\n21:34 އާދަމް ނަވާޒް\nފްލޮރިޑާގެ ގަވަރުނަރު ސްކޮޓް ވިދާޅުވީ މީހުން ހޯދުމާއި މީހުންނަށް އެހީތެރިކަން ފޯރުކޮށްދިނުމަށް އެތައް ހާސް ސިފައިންނެއް ތައްޔާރީ ހާލަތުގައި އެބަތިބި ކަމަށާއި ނަމަވެސް މޫސުން ގޯސްކަމުން ސިފައިންގެ މަސައްކަތްތައް ނުފެށިފައިވާ ކަމަށް.\n21:23 އާދަމް ނަވާޒް\nފްލޮރިޑާގެ ހުޅަނގުގެ ސަރަހައްދުތަކުގައި ހުރި ތެޔޮ ވިއްކާ ތަންތަނުން ތެޔޮ ހުސްވެއްޖެ.\n21:17 އާދަމް ނަވާޒް\nފްލޮރިޑާގެ މިއާމީގައި ތިބި މީހުންނާއި ހަވާލާދީ ސީއެންއެން އިން ބުނީ މިއާމީގެ މަގުތައް ވަނީ ކޯރުތަކަކަށް ވެފައި ކަމަށް.\n21:13 އާދަމް ނަވާޒް\nފްލޮރިޑާގެ ދެމިލިއަން އިމާރާތުން ވަނީ ކަރަންޓްގެ ޚިދުމަތް މެދުކެނޑިފައި.\n20:29 އާދަމް ނަވާޒް\nފްލޮރިޑާގެ ޓަމްޕާ އަށް މަދު ގަޑިއިރުތަކެއްގެ ތެރޭގައި ތޫފާން އަރާނެ ކަމަށް ލަފާކުރެވޭ އިރު މީހުން މަގުމައްޗަށް ނުނިކުމެ ގޭ ގައި ތިބުމަށް ކަމާބެހޭ ފަރާތްތަކުން ދަނީ އަންގަމުން. ޓަމްޕާގެ މަގުމަތީގައި އުޅޭ މީހުން ހައްޔަރު ކުރަމުން ގެންދާ ކަމަށް ފުލުހުންނާއި ހަވާލާދީ މީޑިއާ ރިޕޯޓްތައް ބުނޭ.\n19:42 އާދަމް ނަވާޒް\nފްލޮރިޑާގެ 1.3 މިލިއަން އިމާރާތުން މިހާރު ވަނީ ކަރަންޓް ކެނޑިފައި.\nފްލޮރިޑާ އިން އިތުރު ދެމީހުން މަރުވެއްޖެ.\n19:40 އާދަމް ނަވާޒް\nތޫފާނުގެ ސަބަބުން "ފްލޮރިޑާ ކީސް" ސަރަހައްދުގައި ބިންގަނޑު ވެއްޓުމުގެ ހާދިސާއެއް ހިނގާފައިވާ ކަމަށް ރިޕޯޓްތައް ބުނޭ.\n19:29 އާދަމް ނަވާޒް\nފްލޮރިޑާގެ އެއްމިލިއަން އިމާރާތުން މިހާރު ވަނީ ކަރަންޓްގެ ޚިދުމަތް މެދުކެނޑިފައި.\n19:20 އާދަމް ނަވާޒް\nފްލޮރިޑާގެ މިއާމީ ފުލުހުން ބުނީ ފުލުހުންނަށް އެމަޖެންސީގައި ލިބެމުންދާ ކޯލްތަކަށް މިހާރު އެޓެންޑް ނުވެވޭ ކަމަށާއި އެކޯލްތަކަށް އެޓެންޑް ވެވޭވަރަށް ވުރެ މޫސުން ގޯސް ކަމަށް.\n19:05 އާދަމް ނަވާޒް\nތޫފާނުގެ ސަބަބުން ފްލޮރިޑާ އިން މިހާތަނަށް އެކަކު މަރުވެފައިވާކަން ކަމާބެހޭ ފަރާތްތަކުން ކަށަވަރު ކޮށްދެއްވާ.\nއެމެރިކާގެ ފްލޮރިޑާ "ސުންނާފަތި ކޮށްލާނެ" ކަމަށް ލަފާކުރެވޭ ތޫފާން އިރްމާ ފްލޮރިޑާ އަށް އަރައިފިއެވެ.\nމޫސުން ލަފާކުރާ ފަރާތްތަކުން ބުނާ ގޮތުގައި ތޫފާނުގެ ސަބަބުން 130 މޭލުގެ ބާރުމިނުގައި ވައި ޖެހޭނެއެވެ. ތޫފާނުގެ ސަބަބުން ފްލޮރިޑާގެ އައްސޭރިފަށަށް 15 ފޫޓްގެ ރާޅު އެރުން އެކަށީގެންވާ ކަމަށް މޫސުން ލަފާކުރާ ފަރާތްތަކުން ބުނެއެވެ.\nމިތޫފާންގެ އަސަރު 400 މޭލުގެ ސަރަހައްދަކަށް ކުރާނެ ކަމަށް ވަނީ ލަފާކުރެވިފައެވެ. ކެރީބިއަންގެ ސަރަހައްދުތަކަށް ތޫފާން އެރުމުގެ ސަބަބުން މިހާތަނަށް ވަނީ 27 މީހުން މަރުވެފައެވެ.\nފްލޮރިޑާ އަށް މިހާރު ތޫފާން އަރާފައި ވާއިރު ބައި މިލިއަން މީހުން މިހާރު ވެސް ވަަނީ ކަރަންޓްގެ ޚިދުމަތުން މަހްރޫމް ވެފައެވެ.\nފްލޮރިޑާގެ ހާލަތު ގޯސްވުމުން ކުއްލި ހާލަތުގައި އެހީތެރިކަން ފޯރުކޮށްދިނުން ވެސް ވަނީ މެދުކަނޑާލާފައެވެ. ކުއްލި ހާލަތުގައި އެހީތެރިކަން ފޯރުކޮށްދޭ ރަސްމީ އިދާރާ އިން ބުނީ މޫސުން ގޯސްވެ އެއްވެސް މީހަކަށް މަގުތަކަށް ނިކުމެވޭނެ ގޮތެއް ނެތުމުން ކުއްލި ހާލަތުގައި އެހީތެރިކަން ފޯރުކޮށްދިނުން މެދުކަނޑާލާފައިވާ ކަމަށެވެ.\nސެޕްޓެމްބަރު 11, 2017 - 14:32\nޥަރައް ދެރަވޭ.އަޅުގަނޑު ގެ ދައްތަ ވެސް ދިރިއުޅެނީ އެތާގަ.ހެޔޮ ނުވާނެ ތިގޮތަށް\nބަދު ދުއާކުރަން.ޔާﷲ މިފަދަ ކޮމެންޓް ތަށް ކުރާ މީހުންނަށް ހެޔޮ ވިސްނުން ދެއްވާންދޭ. އާމީން\nސެޕްޓެމްބަރު 11, 2017 - 11:21\nމުސްލިމުންގެ ނަމުގައި މިތާ ކޮމެންޓު މިކުރަނީ ހާދަ ޖާހިލު ހިތްނުބައި ނުލަފާ ބަޔެކޭދޯ؟ އިންސާނިއްޔަތު ކަމުގެ ކުނޑިފަށެއްވެސް ނެތް. ބަލަ މުސީބާތް އަންނާނެ ދެފަރާތަށްވެސް. އެހެންވެތާ މުސްލިމު ރުހިންޖާއަށްވެސް އެއަންނަނީ. ގައިމު ﷲ ކުޅަދުންވަންތަ ވާނެއެއްނު މުސްލިމުން ސަލާމަތް ކުރައްވާފައި ހުރިހާ މުސްލިމު ނޫން މީހުން ނައްތަވާލައްވަންވެސް.\nސެޕްޓެމްބަރު 11, 2017 - 09:23\n..އެމެރިކާ މީހުން އިރާގުން ފޭބިއިރު ތިއައްވުރެވެސް ބޮޑުވަރުވެފަ އޮތީ، އިސްރާއީލް މީހުން ކޮންމެ ދުވަހަކުވެސް ތިކަހަލަ ތޫފާންތައް މުސްލިމުން ނައްކުރިމަތި ކުރޭ، އެހެންވީމަ ﷲ ގެ ކޯފާއައް ފިލަން ދުވާނެ ކަމެއްނެތް\nސެޕްޓެމްބަރު 11, 2017 - 08:29\nކަލޭމެން ވަރަށް އުފާވޭ ދޯ؟ އެހެންވެދޯ ހާލުގަ ޖެހުނު މީހުންނަށް އެހީވާން ފަންޑުފޮށި ނުހުޅުވާގެން ތިއުޅެނީ. ބަލަ ކަލޭމެން ހާލުގަ ޖެހޭ ދުވަހު އެހީވާކަން ރުހެންޏާ ބަޔަކު ނާންނާނެ. ކަމެއް ކޮށްދިނަސް ކޮށްދޭން ތިބީ އެމީހުން. ކަލޭމެން ތިޔަ ބަދު ދުއާ ކުރާމީހުން.\nސެޕްޓެމްބަރު 11, 2017 - 13:38\nބުރޯ ކާފަރުންނަށް ހިތާމައެއްވުމުން އެއަށް އުފާކުރުން އެއީ އީމާންކަމުގެ ފޮނިކަން\nކަލޭއަށް ރިޒުގުދެއްވަނީ އަދި އަހަރެންނަށްވެސް ރިޒުގު ދެއްވަނީ ﷲ\nއަދި އެމެރިކާއެއީ ކަލޭމުސްލިމަކަށްވަންޔާމު ކަލޭގެވެސް އަހަރުންގެވެސް ފާޅުވެގެންވާ އަދުއްވެއް\nސެޕްޓެމްބަރު 12, 2017 - 09:52\nކޮބާ! ހަނދާންވެސް ބަލި ބޭފުޅެއްކަންނޭގޭ! އިހައްދުވަހު ނޫންތަ ފެންކުންފުނި ހަލާކުވެގެން އިންޑިޔާއިން (ކާފަރުން) ޗައިނާއިން (ކާފަރުން) ފެންގެނެސްގެން ބޮއެހެދީ! ބަލިވީމަ ބޭސްކުރަންދަނީ ކޮންތާކަށް؟ ގޭގަ ހުރެފަ އޮފީހަށްދަނީ ޖަމަލަކަށް އަރައިގެންތަ؟ އަމިއްލަ ދީންވެސް ރަނގަޅަށްނޭގޭ ހާލު އެހެންމީހުންނަށް ދަސްކޮށްދޭންވެސް އެބައުޅޭނު!\nސެޕްޓެމްބަރު 10, 2017 - 22:51\nކޮބާތަ ތޫފާނަށް ބަޑިޖަހާމީހުން. އޭގެތެރޭގައި މިއުޅޭ މަހޭއާއި ކާފަރުންގެ އަޅުކަލޭގެއާއި ރާނީީގެ ބޯއީ އާއި ކިއްލި ބާސާއާއި ކަނބިލި ހިމެނޭބާ.ކާފަރުން ކަމެއްކުރަންޏާ އެކަމެއްގައި ބައިވެރިވެލްނަ ޖެހޭނެ. އެއީނު ފެޝަނަކީ.\nސެޕްޓެމްބަރު 10, 2017 - 21:56\nކޮމެންޓް ތައް ބަލާފައި ވަރަށް ޙައިރާން ވިއެވެ. އެންމެ ފުރަތަމަ ތިމާގެ ކިބައިގައި އިންސާނަކަށް ވީތީ އިންސާނިއްޔަތު ކަން އަށަގަންނަވާށެވެ. އެއީ ﷲ ތަޢާލާ އަންގަވާފައިވާ ދީނުގެ މަގެވެ. ހަރުކަށިކަމާއި ނުލަފާކަމަކީ ޝައިޠާނީ ސިފައެކެވެ. މިފަދަ ޠޫފަާންތަކުން ސަލާމަތް ކޮށް ދެއވުން އެދި ދުޢާކުރުން ހުއްޓެވެ. ރާއްޖެއަށް ސުނާމީ އެރި ދުވަސް މަތީން ހަނދާން ކުރާށެވެ. މާލެ އިން ފެން ހުސް ވި ދުވަސް ހަނދާން ކުރާށެވެ.\nސެޕްޓެމްބަރު 10, 2017 - 21:38\nއާދަމް ނަވާޒް ތިކުރާ ހިތްވަރަށް ސާބަސް ދެން ﷲ ތިބާ ތިކުރާ މަސައްކަތުގައި ބަރަކާތާއި ކާމިޔާބު ލައްވާންދޭން ! އާމީން\nސެޕްޓެމްބަރު 10, 2017 - 21:21\nފުރިހަމަމުސްލިމެއްގެ ދުޢާ އާއި ﷲ ދެމެދު ހުރަހެއްނެތް އެއްވެސްބަޔަކު ނެތިކުރެއްވުމަށް ދުޢާ ކުރުމެއްނުވެ ކިތަންމެޖާހިލަސް އެބަޔަކަށް ނޫނީ މީހަކަށް ހިޔޮވިސްނުންދެއްވާ ދުޢާކުރުމަކީ މުސްލިމުންގެ ސިފަ\nސެޕްޓެމްބަރު 10, 2017 - 20:54\nއެއްވެސްބަޔަށް ދެރަގޮތެއްވާން އެދިގެންނުވާނެ ކާފަރުންނަށް ނުވިސްނެނީ\nސެޕްޓެމްބަރު 10, 2017 - 20:49\nހައްދަވާބޮޑުކުރެއްވިރަސްކަލާކޮ އެފަދަނުރަށްކާތެރި ހުރިހާކަމަކުން އިސްލާމީމުޅި އުންމަތާ މުޅިދުނިޔެ ރަށްކާތެރިކޮއްދެއްވާ ކާފަރުންގެހިއްތަކަށް މުސްލިމުންގެމަށްޗަށް ލޯބިޖައްސަވާންދޭވެ.އާމީން\nސެޕްޓެމްބަރު 10, 2017 - 20:40\nކޮބާ ބަޑި ޖަހަން ނިކުތް މީހުން\nސެޕްޓެމްބަރު 10, 2017 - 20:11\nއަލްހަމްދުﷲ.. ތި ގައުމު ހަލާކުކޮށް ނެތިކުރައްވާފާންދޭވެ.. އާމީން..\nސެޕްޓެމްބަރު 10, 2017 - 20:52\nއެތާގަ ވެސް މުސްލިމުން އުޅެއެ.....\nސެޕްޓެމްބަރު 11, 2017 - 13:41\nއަމިއްލައައް ނިކަމެތިވެ ކާފަރުންނާއެކު މަސްހުނިވާންދިޔަމީހުން އެއީ(މީގައި އެތާގެ ޖަލުތަކާއި އެތަނުގެ ޠާޣޫތުން ޕާސްޕޯޓު ހިފެހެއްތިމީހުން ނުހިމެނޭ)\nބަދުރުގެ ދުވަހު އިނގުނު ހިޖުރަނުކޮށްތިބިމީހުނަށްް\nސެޕްޓެމްބަރު 10, 2017 - 19:38\nމުސްލިމުންނަކީ އެހެންމީހުންނައް މުސީބާތެއް ކުރިމަތިވާ ހިނދު އެކަމާ ހަމްދަރުދީ ވާމީހުން އެމީހުން ތިމާޔާމެދު ކަންކުރި ގޮތްގެބަދަލު ހިފާ ރުޅިވެރި ކަންފާޅު ކުރާބައެއްނޫން\nސެޕްޓެމްބަރު 10, 2017 - 19:49\nޥަރައް ބޮޑު ތެދެއް\nސެޕްޓެމްބަރު 10, 2017 - 21:05\nއާ ރޭޕްވެދިޔައީ ކަލޭމެންގެ މަންމައާއި ދައްތައާއި ކޮއްކޮއެއްނޫންތާ\nސެޕްޓެމްބަރު 10, 2017 - 19:24\nސެޕްޓެމްބަރު 10, 2017 - 19:23\nތިޔަވަރުން ވެސް ކަލޭމެންނަށް އެއްޗެއް ވުސްނިއްޖެޔާ ކިތައްމެހާވެސް ރަނގަޅު. މުސްލިމު ގައުމުތަކަށް ހަމަލާދީ އެބައިމީހުން ނިކަމެތި ކުރި ހަނދާން ވޭތަ.\nސެޕްޓެމްބަރު 10, 2017 - 19:22\nސެޕްޓެމްބަރު 10, 2017 - 19:15\nޢިންނާލިﷲ ވައިއްނާ އިލައި ރާޖިޢޫން\nސެޕްޓެމްބަރު 10, 2017 - 19:07\nޚކުށެއް ނެތް މުސްލިމުން މަރާ މީހުންނަށް ވާނެ ގޮތް\nސެޕްޓެމްބަރު 10, 2017 - 18:24\nސެޕްޓެމްބަރު 10, 2017 - 19:21\nހަސަން. އެތާނގަ މުސުލިމުން ވެއެސް އެޅެޔޭ\nސެޕްޓެމްބަރު 10, 2017 - 20:34\nކާފަރުން ގެ މެދުގަ މުސްލިމުން އުޅުމަކީ ނަބިއްޔާ( ސ އ ވ ) މަނާކުރަށް ވާކަމެއް . ތަލަބިގަރު\nސެޕްޓެމްބަރު 10, 2017 - 18:22\nملك سلمان حاخي\nސެޕްޓެމްބަރު 10, 2017 - 18:05\nاللله اكبر!! سوريا ولعراق سننا فت كرمق بدل\nސެޕްޓެމްބަރު 10, 2017 - 17:59\nހަނދާންވަނީ އީރާގް ސުއްނާފަތި ކުރި މަތިން ދެން އަންނަނީ ހިނި.\nޙުސައިން ނައީމު މުލި\nޫފާން ޢިރުމް ގެ ސަބަބުން ވެސް އެމެރިކާގެ ކާފަރުންގަޑަށް ރަނގަޅު ފިލާވަޅެއް ލިބިއްޖިއޔާ ކިތއްމެހާވެސް ރަނގަޅު\nސެޕްޓެމްބަރު 10, 2017 - 17:53\n.ކޮބާ ގަދަބަސްބނި ތުރަންޕު ނިކަން މޮޅިއްޔާ އައިކޮޅައް ތޫފާން ފޮނުވާލަބަލަ ގަދަބަސްބުނާ މީހުންގެ ނިމުން ވަރަށް ހިތިވާނެ\nސެޕްޓެމްބަރު 11, 2017 - 20:00\nދޮންއާދަނުބެ. ކަލޭ ތިޔަބުނަނީ ގަދަ ބަހެއް ނޫންތަ؟ ކަލެއަށް ލިބޭނެ މޮޅެއް ބަލަން ނިކަން ހުރެބަލަ.\nސެޕްޓެމްބަރު 10, 2017 - 17:42\nއެމީހުން ހީކުރީ އެމީހުންނަކީ ސުޕާރ ޕަވާ ކަމައް ދޯ ނިކަން ދެލިބަލަ ކުދަދުން ވަންތަކަން...\nސެޕްޓެމްބަރު 10, 2017 - 17:35\nކުއްތާއިން ރައްގާއާއި މޯސުލްއާއި އިސްލާމުދީނައްނަސްރުދޭން ތައުހީދުގެ މަތީގައި ތިބިމީހުން ފުޑާލާފަ ފިލާތިބެވިއްޖެތަ\nތިއޮތީ ﷲ ގެ ލަސްކަރު ކަލޭމެނާ ހަމަޔައް ފޯރާފަ\nއިންސާﷲ އެމެރިކާ އާއި އެެރިކާގެ އައުވާނުން ބިމައްތިރިވާނެ\nދެންފެންނާނީ ސައުދީއާއި ކަދުރުކޯލިސަނުން އެމެރިކާއަށް އެހީވާތަން\nއަދި ޠާޣޫތުންތައް އަވަހައް އެމީހުންގެ ވެރިމީހާއަށް ތައުޒިޔާކިޔާކަން\nސެޕްޓެމްބަރު 10, 2017 - 17:34\nސްޓޫޑެންޓް ލޯނު ނުދައްކާ ފަރާތްތަކުގެ ލައިސަންސް ސަސްޕެންޑުކޮށް ވަޒީފާއިން ވަކިކުރަނީ\n50 އަންހެނުންނާއި ގުޅުން ހިންގި ކަމަށް ފަނޑިޔާރަކު އެއްބަސްވެއްޖެ\n6 ދުވަސް ކުރިން 4\nސިފައިން ނިކުމެ މުގާބޭ ހައްޔަރުކޮށްފި\n1 ހަފްތާ ކުރިން 16\nމުގާބޭ އާއި ދެކޮޅަށް ސިފައިން ނިކުމެއްޖެ – ރިޕޯޓް\n1 ހަފްތާ ކުރިން 2


Premier league ge majority aa proposal aa dhekolhu | Mihaaru\nޕްރިމިއާ ލީގުގެ މެޖޯރިޓީ އާ ޕްރޮޕޯސަލާ ދެކޮޅު\n15 އޮކްޓޯބަރ 2020 - 10:43\nލަންޑަން (އޮކްޓޫބަރު 15) - އިނގިރޭސި ފުޓްބޯޅައިގެ އެންމެ ކާމިޔާބު ދެ ޓީމު ކަމަށްވާ މެންޗެސްޓާ ޔުނައިޓެޑާއި ލިވަޕޫލުގެ އެހީތެރިކަމާ އެކު އިނގިރޭސި ޕްރިމިއާ ލީގުގެ ފޯމެޓާއި ލީގުގެ ބޮޑެތި ކަންތައްތަކެއް ބަދަލުކުރަން ރާވަމުން އަންނަ "ޕްރޮޖެކްޓް ބިގް ޕިކްޗާ" ޕްރޮޕޯސަލަށް ލީގުގެ ޕެޖޯރިޓީ ކްލަބްތަކުން ދެކޮޅު ހަދައިފި އެވެ.\nއިނގިރޭސި ދަށް ޑިވިޝަންތައް ހިންގާ އީއެފްއެލް އިން ވަނީ ޕްރޮޖެކްޓް ބިގް ޕިކްޗާ އަށް ތާއީދު އޮތްކަމަށް މީޑިއާގައި ބުނެފަ އެވެ. އެކަމަކު ޕްރިމިއާ ލީގުން ވަނީ އެ ކަމާ ދެކޮޅަށް ބަޔާނެއް ނެރެފަ އެވެ. ޕްރިމިއާ ލީގުން ބުނެފައިވަނީ ވަކި ބަޔެއްގެ މަންފާ އަށް ލީގުގެ ބޮޑެތި ކަންތައްތަކެއް މި ފަދަ އުނދަގޫ ވަގުތެއްގައި ބަދަލުތަކެއް ގެނައުމަކީ ގޯސްތަކަކަށް ދޮރު ހުޅިވިގެންދާނެ ކަމެއް ކަމަށާއި ލީގުގެ ކަންކަމަށް ބަދަލެއް ގެންނަަނަމަ ހުރިހާ ކްލަބެއް ހިމެނޭގޮތަށް ޕްރޮޕޯސަލެއް ރޭވުން މުހިއްމު ކަމަށެވެ.\nޕްރޮޕޯސަލުގައި ހުރި ޕްރިމިއާ ލީގުގެ ބަދަލުތައް ހިމަނައިގެން ފުޓްބޯޅަ ފޯމެޓް އެކުލަވާލަން ޕްރިމިއާ ލީގުގެ 20 ކްލަބްގެ ތެރެއިން 14 ކްލަބެއްގެ ވޯޓު ބޭނުންވާނެ އެވެ. އެކަމަކު ޕްރިމިއާ ލީގުގެ މެޖޯރިޓީ ކްލަބްތަކުން ވަނީ މި ޕްރޮޕޯސަލަށް ވޯޓު ނުދޭން ނިންމައިފަ އެވެ. އެއީ މީގައި ހުރި ކަންތައްތައް ފުރިހަމަވެއްޖެނަމަ ފައިދާ ވާނީ ހަމައެކަނި ވަކި ކްލަބްތަކަށް ކަމަށްވާތީ އެވެ. ރިޕޯޓްތައް ބުނާގޮތުން ޕްރިމިއާ ލީގުގެ 20 ކްލަބްގެ ތެރެއިން 15 ކްލަބް މި ޕްރޮޕޯސަލަށް ވޯޓު ނުދޭނެ އެވެ.\nLeague format badhalukuran Liverpool aai Manchester United thaaeedhu\nރިޕޯޓްތައް ބުނާގޮތުން ޕްރޮޕޯސަލްގެ ފަހަތުގައި ތިބީ އިނގިރޭސި ޕްރިމިއާ ލީގަށް ހަރަދުކުރާ އެމެރިކާ އަށް ނިސްބަތްވާ މަހުޖަނުންނެވެ. އޭގެ ތެރޭގައި މެންޗެސްޓާ ޔުނައިޓެޑާއި ލިވަޕޫލް އަދި އާސެނަލްގެ އިނގިރޭސި ވެރިން ވެސް ހިމެނޭ ކަމަށްވެ އެވެ. އެމެރިކާގެ މީޑިއާ ރިޕޯޓްތައް ބުނާގޮތުގައި ޕްރޮޖެކްޓް ބިގް ޕިކްޗާ އިން ދުރު މުސްތަގުބަަލަށް ވިސްނައި އެމެރިކާ މަހުޖަނުން ހާސިލްކުރަން ބޭނުންވަނީ ބާސްކެޓްބޯޅަ މުބާރާތް ކަމަށްވާ އެންބީއޭ އާއި އެމެރިކަން ފުޓްބޯޅަ އެންއެފްއެލް އިން ލިބޭ ފަދަ މާލީ މަންފާތަކެވެ.\n"ޕްރޮޖެކްޓް ބިގް ޕިކްޗާ" ޕްރޮޕޯސަލްގައި ވާގޮތުން ޕްރިމިއާ ލީގުގެ ޓީމުތަކުގެ އަދަދު 20 އިން 18 އަށް ކުޑަކުރާނެ އެވެ. އަދި އިނގިރޭސި ލީގު ކަޕް އުވާލުމުގެ އިތުރުން ސީޒަން ހުޅުވުމުގެ ގޮތުން ކުޅޭ އެފްއޭ ކޮމިއުނިޓީ ޝީލްޑް މެޗު ވެސް ނުބާއްވާނެ އެވެ. މީގެ އިތުރުން ދެ ވަނަ ޑިވިޝަނުގެ ޗެމްޕިއަނާއި ރަނަރަޕަށް ސީދާ ޕްރިމިއާ ލީގުން ޖާގަ ދޭ ގޮތަށް ހިމެނުމާއި ޕްރިމިއާ ލީގުގެ 16 ވަނައިގައި ނިންމާ ޓީމު ޕްލޭއޮފްގައި ކުޅެން ޖެހޭ ގޮތް ހަދަން ޕްރޮޕޯސަލްގައި ހުށަހަޅާފައިވެ އެވެ. އަދި ޕްރިމިއާ ލީގުގައި ގިނަ ދުވަސްވީ ނުވަ ކްލަބަކަށް ވޯޓު ލުމުގައި ހާއްސަ އިހުތިޔާރެއް ދޭ ގޮތަށް ހިމެނުމާއި ކޮވިޑް-19ގެ ސަބަބުން ދިމާވެފައިވާ ހާލަތުން އަރައިގަންނަން މި ވަގުތު 250 މިލިއަން ޕައުންޑްގެ ރެސްކިއު ފަންޑެއް އެކުލަވާލުން ހިމެނެ އެވެ. މީގެ އިތުރުން ދަށް ޑިވިޝަނުގެ ޓީމުތަކަށް މުސްތަގުބަލުގައި ޓީވީ ރައިޓްސް އިން ލިބޭ އާމްދަނީގެ 25 ޕަސެންޓް ދޭ ގޮތަށް ގަވާއިދު އެކުލަވައިލުމުގެ އިތުރުން އެފްއޭގެ އަށް ލިބެމުން އަންނަ މާލީ ގެއްލުމުގެ ބަދަލެއްގެ ގޮތުން 100 މިލިއަން ޕައުންޑް ހޯދުން ވެސް ހިމެނެ އެވެ.


Lakshadweep In Hayyaru Kuri Muzaaharaa Ge Baiverin Dhookollan Amuru Koffi - Vaguthu\nލަކްޝަދީޕް އިން ހައްޔަރު ކުރި މުޒާހަރާގެ ބައިވެރިން ދޫކޮށްލަން އަމުރުކޮށްފި\nލަކްޝަދީޕް: މުޒާހަރާ އެއްގެ ތެރެއިން\nލަކްޝަދީޕް ޓެރިޓަރީގެ ކިލްތާންގައި މުޒާހަރާކުރި މައްސަލައިގައި ބަންދުކޮށްފައި ތިބި ލަކްޝަދީޕުގެ މީހުން ދޫކޮށްލަން ކެރެލާ ހައިކޯޓުން އިއްޔެ އަމުރުކޮށްފިއެވެ.\nފަސް ދުވަހަށް ވުރެ ގިނަ ދުވަސް ވަންދެން އެމީހުން ބަންދުކޮށްގެން ބައިތިއްބާފައި ވަނީ ރައްޔިތުންގެ މިނިވަންކަމާއި ގުޅޭ ގަވާއިދުތަކާ ހިލާފަށް ކަމަށް ކޯޓުން ބުނެއެވެ. ކޯޓުން މި މައްސަލައާ ގުޅިގެން އަމުރު ނެރެެފައިވަނީ ހުށަހެޅިފައިވާ ޕެޓިޝަނަކަށް ބަލައިފައެވެ.\nޕެޓިޝަނުގައި ބުނެފައިވާ ގޮތުން މުޒާހަރާވެރިން ހައްޔަރު ކޮށްފައިވަނީ މަސްލަހަތު ނުގެއްލޭނެ ފަދަ ގޮތަކަށް ހައްގުތައް ހޯދަން އަޑު އުފުލަމުން ދަނިކޮށް ކަމަށެވެ. ކިލްތާން ފުލުހުން މުޒާހަރާވެރިންނާއި ދެކޮޅަށް މައްސަލަ ހުށަހެޅި ނަމަވެސް، މެޖިސްޓްރޭޓުން ނިންމާފައިވަނީ އެމީހުން ބަންދުގައި ބައިތިއްބަން ޖެހޭ އެއްވެސް ސަބަބެއް ނެތް ކަމަށެވެ.\nލަކްޝަދީޕުގެ ކައުންސިލްގެ ހުށަހެޅުމަކަށް ބަލައި ފުލުުހުންނާއި މެޖިސްޓްރޭޓުން ނިންމާފައިވަނީ ވަގުތީގޮތުން ބަންދުން މިނިވަންކުރުމަށެވެ.\nނަމަވެސް، ޕެޓިޝަން ކައުންސިލުން މިގޮތަށް ގަބޫލެއް ނުވެއެވެ.\nޕެޓިޝަން ކައުންްސިލުން ބުނެފައިވަނީ އެންމެ މުހިންމު ކަމަކީ އެމީހުންގެ މިނިވަންކަން ކަމާއި، އިންސާފުގެ މަގު އެމީހުންނަށް ބަންދުވެގެން ނުވާނެ ކަމަށެވެ.\nލަކްޝަދީޕުގައި މުޒާހަރާ ކުރަމުންދަނީ އެތަނުގެ އައު އެޑްމިނިސްޓްރޭޝަނުން ގަވާއިދުތަކަށް ބަދަލުގެނެސް، ރާއްޖެ އެކޭ އެއްގޮތަށް ތަރައްގީ ކުރުމުގެ ނަމުގައި އެރަށްތަކުގެ ގުދުރަތީ ރީތިކަން ނަގާލަން މަސައްކަތް ކުރާ ކަމަށް ބުނެއެވެ.\nޖޫން 2, 2021 13:44\nދިވެހިބަހުން ލިޔެފައިވާ ބޯޑްތައް. މިމީހުންގެ މުޒާހަރާއިން ފެނުމަކީ ދިވެހިން ނުހަނު ކަންބޮޑުވާން ޖެހޭ ކަމެއް.\nޖޫން 2, 2021 18:26


Male’ aai hulhumale gai mudhaa ufulaa gadithakah badhalu genesfi | Mihaaru\nޕިކަޕެއްގައި ލަކުޑިތަކެއް ގެންދަނީ-- ފޮޓޯ:މިހާރު\nމާލެ އާއި ހުޅުމާލޭގައި މުދާ އުފުލާ ގަޑިތަކަށް ބަދަލު ގެނެސްފި\n01 ޖުލައި 2020 - 12:53\nމާލެ އާއި ހުޅުމާލޭގައި ވިޔަފާރި މުދާ އުފުލާ ގަޑިތަކަށް ޓްރާންސްޕޯޓް އޮތޯރިޓީން ބަދަލު ގެނެސްފި އެވެ.\nއެ އޮތޯރިޓީން އިއްޔެ ނެރުނު އިއުލާނުގައި ބުނީ 350 ކިލޯއިން ދަށުގެ ޕިކަޕުތައް މާލެ އާއި ހުޅުމާލޭގައި 24 ގަޑިއިރު މިއަދުން ފެށިގެން ދުއްވޭނެ ކަމަށެވެ. އެއަށް ވުރެ ބޮޑެތި އުޅަނދުފަހަރުގައި ހެނދުނު 11:30ން މެންދުރު 1:30އާ ހަަމައަށް މުދާ އުފުލުން މަނާވާނެ ކަމަށް ވެސް އެ އިއުލާނުގައި ވަނީ ބުނެފަ އެވެ.\nމާލޭގައި މުދާ އުފުލާ އުޅަނދުތަކުގެ ތެރެއިން ގޭހާއި ފެން ފިޔަވައި އެހެނިހެން މުދާ އުފުލޭނީ ހެނދުނު 9:00ން 11:00 އަށެވެ. އަދި މެންދުރު 1:30ން ހެނދުނު 6:00 އަށެވެ. ފެނާއި ގޭސް އުފުލާ އުޅަނދުތަކަށް ދަތުރު ކުރެވޭނީ ހަވީރު 6:00ން ހެނދުނު 6:00 އަށެވެ.\nޓްރާންސްޕޯޓް އޮތޯރިޓީން ވަނީ ބްރިޖު މަތީގައި ވެސް ވިޔަފާރި މުދާ އުފުލޭ ގަޑިތަކަށް ބަދަލު ގެނެސްފަ އެވެ. އެގޮތުން، މިއަދުން ފެށިގެން ދެ ޓަނަށް ވުރެ ކުޑަ އުޅަނދުތަކަށް 24 ގަޑިއިރު ބްރިޖުން ދަތުރު ކުރެވޭއިރު އެއަށްވުރެ ބޮޑެތި އުޅަނދުތަކަށް ދަތުރު ކުރެވޭނީ ހަވީރު 6:00ން ހެނދުނު 6:00 އަށެވެ. މި އުޅަނދުތައް ދަތުރު ކުރަން ޖެހޭނީ ބޮޑުތަކުރުފާނު މަގުން ކަމަށް އެ އޮތޯރިޓީން ބުންޏެވެ.\nމީގެ އިތުރުން މާލެ އާއި ހުޅުމާލެއަށް ގަނޑުކޮށް އުފުލާ ކޮންސްޓްރަކްޝަން ސާމާނު ފަދަ ލަކުޑި އާއި ދަގަނޑާއި ހިލަ އަދި ހިލަވެއްޔާއި ބިއްލޫރި އާއި ސިމެންތި އާއި ގާ ފަދަތަކެތި ހުރިހާ އުޅަނދަކަށް ވެސް އުފުލޭނީ ހަވީރު 6:00ން ހެނދުނު 6:00 އަށް ކަމަށް ވަނީ ނިންމައިފަ އެވެ.\nމިއީ ކޮވިޑް-19އާއެކު އިއުލާންކުރި ލޮކްޑައުނަށް ލުއި ދިނުމުން އާއްމުން ދަތުރުފަތުރުކޮށް އުޅުމާ ގުޅިގެން ގެނައި ބަދަލުތަކެކެވެ. ލޮކްޑައުންގެ ކުރިން ވެސް ވިޔަފާރި މުދާ އުފުލަމުން އައީ މި ވަގުތުތަކުގަ އެވެ.\nއިތުރު ލިޔުންތައް ޓްރާންސްޕޯޓް އޮތޯރިޓީ މާލެ-ހުޅުމާލެ ބްރިޖު


ލޯންޗުކޮޅުގައި ގޮއްވާލި ބޮމަށް ކާހިނަކު ލައްވާ ކިޔެވި- އަދީބު\nރައީސް އަބްދުﷲ ޔާމީން އަބްދުލް ޤައްޔޫމް ދަތުރު ކުރެއްވި ފިނިފެންމާ ލޯންޗުކޮޅުގައި މީގެ ތިން އަހަރު ކުރިން ގޮއްވާލި ބޮމަށް ކަހީނަކުލައްވާ ކިޔެވި ކަމަށް ރާއްޖޭގެ ކުރީގެ ނައިބު ރައީސް އަހުމަދު އަދީބު ވިދާޅުވެއްޖެއެވެ.\nމިވަގުތު ވެސް ޖަލު ހުކުމެއް ތަންފީޒު ކުރައްވަމ،ުން ގެންދަވާ އަދީބުގެ ވަކީލުން މެދުވެރިކޮށް މިއަދު ނެރުއްވި ނޫސް ބަޔާނެއްގައި ވިދާޅުވެފައިވަނީ "ފޭކް ބޮމަށް" ކިޔެވީ އުތުރު ތަލިފަޅުގައު ކަމަށެވެ.\n"އެގޮތުން ޖެނެރަލް ޝިޔާމްގެ އޯޑަރަށް މީހަކަށް ގެއްލުން ނުވާނެގޮތަށް ކަމަށް ބުނެ ތައްޔާރު ކުރުވި 'ފޭކް ބޮމެއް' 27 ސެޕްޓެމްބަރ 2015 ގެ ރޭގައި ހިފި 'ބްލަޑް މޫން' ހަނދު ކޭތަޔާއެކީ އެބޮލަށް އުތުރު ތިލަފަޅުގައި ކާހިނެއް ލައްވާ ކިޔެވިއެވެ." ކުރީގެ ނައިބު ރައީސްގެ ބަޔާނުގައި ވެއެވެ.\nރައީސް ޔާމީން ބަލާ އައިސް އޮތް ފިނިފެންމާ ލޯންޗުގައި އެ 'ފޭކް ބޮމް'، އެއަހަރުގެ ސެޕްޓެމްބަރ މަހުގެ 28 ވަނަ ދުވަހުގެ ހެނދުނު ހަރު ކުރި ކަމަށެވެ.\nފިނިފެންމާ ލޯންޗުކޮޅު މާލެއިން ފުރުމުގެ ކުރިން ޗެކް ކުރިއިރު ވެސް އޭގައި ބޮމެއް ނެތް ކަމަށާއި އެއަށްފަހު ބޮޑު ފާލަމަށް ލޯންޗުކޮޅު ލެފުމުން "ފިނިފެންމާ ލޯންޗުގެ ޑްރާމާ" ކުޅުން ކަމަށް ވެސް އަދީބުގެ ބަޔާނުގައި ބުނެފައިވެއެވެ.\nރައީސް ޔާމީން ދަތުރު ކުރެއްވި ފިނިފެންމާ ލޯންޗުކޮޅުގައި ބޮން ގޮއްވާލާފައިވަނީ، އެލޯންޗުކޮޅު މާލޭގެ އިއްޒުއްދީން ފާލަމާ ކައިރިކުރަނިކޮށް، 28 ސެޕްޓެމްބަރ 2015 ގައެވެ.\nއަހުމަދު އަދީބު ވިދާޅުވެފައިވާ ގޮތުގައި އެކަން ޖެނެރަލް ޝިޔާމް ކުރީ މިނިސްޓަރ މޫސާ އަކީ ޖަލީލް އާއި ކާނަލް ފަޔާޒް އަދި އަދީބުގެ ބޮލުގައި އެކަން އެޅުވުމަށާއި ރައީސް އާއި އެމަނިކުފާނުގެ އަނބިކަނބަލުން މެޑަމް ފާތިމަތު އިބްރާހިމްގެ ޓީމަށް މެސެޖެއް ދިނުމަށް ކަމަށެވެ.\nކުރީގެ ނައިބު ރައީސް ގެ މިބަޔާނާއި ގުޅޭގޮތުން ރައީސް ޔާމީންގެ ބަހެއް ލިބޭތޯ އެމަނިކުފާނުގެ ތަރުޖަމާނު އިބްރާހިމް މުއާޒާއި އަދި ގުޅޭގޮތް ނުވުމުން، މިކަމާއި ގުޅޭގޮތުން އެމަނިކުފާނުގެ ބަހެއް އަދި ވަނީ ލިބޭ ގޮތް ނުވެފައެވެ.\nރިޔާސީ ލޯންޗް ގޮއްވާލި މައްސަލާގައި އަދީބަށް ކުރި ހުކުމް ބާތިލްކޮށް، އަލުން ބަލަން އަންގައިފި\nއަދީބު ގޭބަންދު ކުރުމަށް ހައިކޯޓުން ކުރި އަމުރު ސައްހަކަމަށް ސުޕްރީމް ކޯޓުން ނިންމައިފި\nކުރީގެ ނައިބު ރައީސް އަދީބު ގޭބަންދަށް ބަދަލުކޮށްފި\nމިރޭގެ ޢިޝާ ނަމާދަށްފަހު ޑރ. އިޔާޟް އާ ޝައިޚް ސަމީރު ދަރުސް ދެއްވާނެ!


Farhan Akhtar Boxing kulhuntheri egge role ah | Mihaaru\nފަރްހާން: އޭނާ މިހާރު ވަނީ އާ ފިލްމަކަށް ސޮއިކޮށްފައި.\nފަރްހާން އަހްތަރު ބޮކްސިން ކުޅުންތެރިއެއްގެ ރޯލަށް\n17 ޖެނުއަރީ 2019 - 06:26\nފަރުހާން އަހްތަރު "ޑޮން 3" އިއުލާންކުރާނެ ކަމުގެ އުންމީދުގައި ތިއްބައި އަނެއްކާ ވެސް އޭނާ ކުޅޭ ފިލްމެއް އިއުލާންކޮށްފި އެވެ.\nފަރުހާން ސޮއިކުރި ފިލްމަކީ ބޮކްސިން ކުޅުންތެރިއެއްގެ ވާހަކަ ކިޔައިދޭ "ތޫފާން" އެވެ.\nމި ފިލްމަކީ އޭނާ 2013 ގައި ކުޅުނު ބައޮގްރަފިކަލް ޑްރާމާ "ބާގް މިލްކާ ބާގް" ގެ ޑައިރެކްޓަރު އޯމް ޕްރަކާޝް މެހެރާ ހަދާ ފިލްމެކެވެ. އިންޑިއާގެ ކުރީގެ އެތުލީޓް މިލްކާ ސިންގްގެ ވާހަކަ ކިޔައިދިން ފިލްމުގައި މިލްކާގެ ރޯލް "ބާގް މިލްކާ ބާގް" ގައި ކުޅެގެން ފަރުހާން ވަނީ އެންމެ މޮޅު އެކްޓަރުގެ ނެޝަނަލް އެވޯޑް ވެސް ހާސިލުކޮށްފަ އެވެ.\nއެހެންވެ އަނެއްކާ ވެސް އަލުން މެހެރާގެ ފިލްމެއްގައި މަސައްކަތްކޮށްލަން ލިބުނުނު އުފާ އޭނާ ވަނީ ޓްވިޓާގައި ހިއްސާކޮށްފަ އެވެ. ފަރުހާން ބުނީ ހަ އަހަރު ފަހުން އަނެއްކާ ވެސް މެހެރާއާ އެކު މަސައްކަތްކޮށްލަން ފުރުސަތު ލިބުމުން ވަރަށް އުފާވެއްޖެ ކަމަށާއި މިއީ އަނެއްކާ ވެސް އައު ދަތުރެއް ކަމަށެވެ. އަދި "ތޫފާން" އަކީ ވަރަށް ވެސް ޝައުގުވެރި ބޮކްސިން ކުޅުންތެރިއެއްގެ ވާހަކަ ކިޔައި ދޭނެ ފިލްމަކަށް ވާނެ ކަމަށް ބުންޏެވެ.\nމި ފިލްމާ ބެހޭ މާ ބޮޑު ތަފުސީލެއް މެހެރާ އާއި ފަރުހާން ވެސް އަދި ހިއްސާކޮށްފައި ނުވާ އިރު، މުމްބާއީ މިރާ އިން ބުނީ "ތޫފާން" ގެ ސްކްރީންޕްލޭ ލިޔެފައި ވަނީ ރާޖްނީތީ (2010) އާއި ދަ ލެޖެންޑް އޮފް ބަގަތު ސިންގް (2002) އަދި އާރަކްޝަން (2011) ފަދަ ފިލްމުތަކުގެ ސްކްރީން ރައިޓަރު އަންޖުމް ރާޖަބަލީ ކަމަށެވެ.\nއެ ނޫހުން ބުނި ގޮތުގައި ފިލްމަށް ތައްޔާރުވުމުގެ ގޮތުން ފަރްހާން ވަރަށް އަވަހަށް ބޮކްސިން ޓްރޭނިން ހަދަން ފަށާނެ އެވެ. އަދި މި އަހަރުގެ މެދު ތެރޭގައި "ތޫފާން" ގެ ޝޫޓިން ފަށާނެ ކަމަށްވެ އެވެ.\nފަރްހާން ދާދި ފަހުން ވަނީ ޕްރިޔަންކާ ޗޯޕްޅާއާ އެކު ކުޅޭ ސޮނާލީ ބޯސްގެ "ދަ ސްކައި އިޒް ޕިންކް" ގެ ޝޫޓިން ނިންމާލައިފަ އެވެ.\n"ރަންގް ދެ ބަސަންތީ" ފަދަ ކާމިޔާބު އަދި މޮޅެތި ފިލްމުތައް ގެނެސް ދިން މެހެރާ ދެން އެންމެ އަވަހަށް ބެލުންތެރިންނަށް ގެނެސް ދޭނީ އަންނަ މާޗް މަހުގެ 8 ގައި ރިލީޒް ކުރާ "މޭރޭ ޕިޔާރޭ ޕްރައިމް މިނިސްޓާ" އެވެ.\nއޭނާ އެންމެ ފަހުން ބެލުންތެރިންނަށް ގެނެސް ދިނީ 2016 ގައި އަނިލް ކަޕޫރްގެ ފިރިހެން ދަރިފުޅު ހާޝްވަރުދަން ކަޕޫރް ބޮލީވުޑަށް ތައާރަފު ކުރި "މިރްޒިޔާ" އެވެ. އެކަމަކު އެއީ ބެލުންތެރިންނަށް އެއްގޮތަކަށް ވެސް ކަމުދިޔަ ފިކްމެއް ނޫނެވެ.


ފ.ނިލަންދޫ: ފ.އަތޮޅުގެ ވެރިރަށް: ރޯދަމަހަށް ދަނޑުވެރިން ތައްޔާރުވަމުންދާއިރު\nކޮންމެ އަހަރެއްގެ ރޯދަ މަހަކީ ދުނިޔޭގެ ކަންކޮޅު ތަކުގައި އުޅޭ މުސްލިމުންނަށް ވަރަށް ޚާއްޞަ މައްސަރެކެވެ. ރޯދަ މަސް ޚާއްޞަވާ ތަފާތު ސަބަބުތައް ހުރެއެވެ. އެހެން ކަމުން މިޚާއްޞަ މައްސަރަށް ދިވެހިން ދަނީ އެކި ދާއިރާ ތަކުން ތަފާތު ގޮތްގޮތުން ތައްޔާރު ވަމުންނެވެ. މިގޮތުން ރޯދަމަހަށް ތައްޔާރުވާ އެންމެ ޚާއްޞަ އެއް ބަޔަކީ ދަނޑުވެރިންނެވެ. ނިލަންދެ އަތޮޅު އުތުރުބުރީ ނިލަންދޫ ގެ ދަނޑުވެރިން ވެސް ދަނީ މިއަހަރު ރޯދަ މަހަށް ތައްޔާރުވުމަށް ތަފާތު މަސައްކަތްތަކެއް ކުރަމުންނެވެ.\n'' ރަމަޟާން މަހަށް ތައްޔާރު ވުމުގެ ގޮތުން ނިލަންދޫގައި މިހާރު ކުރިއަށްދަނީ ދަނޑުތަކުގައި ފަސްގަނޑު ޖެހުމާއި، ސާފު ކުރުމާއި، ގަސްތައް އިންދުމުގެ މަސައްކަތް! ނިލަންދޫގައި އަބަދުވެސް އަންނަނީ ދަނޑުވެރިކަން ކުރަމުން! ވަކިން ޚާއްޞަކޮށް ރަމަޟާން މަހަށް ޚާއްޞަކޮށް ގިނަ އަދަދެއްގެ މީހުން ދަނޑުވެރިކަން ކުރޭ!\nރައްޔިތުންނަށް ދަނޑުވެރިކަން ކުރުމަށް މަގުފަހިކޮށް ދިނުމުގެ ގޮތުން ނިލަންދޫ އޮފީހުން ދަނީ ވަކި އުޞޫލަކުން ދަނޑުވެރިންނަށް ބިން ދޫކުރަމުން! [[މިހާރު މިދޫކުރާ އުޞޫލުން ވިއްޔާ ގާތްގަނޑަކަށް އަދި 50 ދަނޑު ނުވަތަ 70 ވަރަކަށް ދަނޑު ދޫކުރެވިދާނެ! ދަނޑު ދޫކުރަނީ ދަނޑު ބޭނުންވެގެން ހުށައަޅާ ކޮންމެ ގެއަކަށް 5000 އަކަފޫޓްގެ ދަނޑެއް]]. ނިލަންދޫ ކަތީބު މޫސާ އަހުމަދު ވިދާޅު ވިއެވެ.\nދަނޑުވެރިކަމުގައި ނިލަންދޫގެ ގިނަ އަދަދެއްގެ ބަޔަކު ޙިއްޞާ ވާއިރު ގަސްތައް ހެއްދުމަށް ބޭނުންވާ ބޭހާއި ކެމިކަލް ފަދަ ތަކެތި ބޭނުންވާ ވަރަށް ރަށުން ލިބޭކަމަށް ދަނޑުވެރިކަން ކުރާ ފަރާތްތަކުން މަޢުލޫމާތު ދޭ! [[ ހަމަ ކޮންމެ ފިހާރަ އަކުން ވެސް އަޅުގަނޑުމެން ބޭނުންވާ ވަރަށް ހުރިހާ އެއްޗެއްވެސް ލިބޭނެ! ގަސް ހެއްދުމަށް ބޭނުންވާ ކެމިކަލް އާ ބޭހާ އެއްޗިހި ވެސް ހަމަ ލިބޭނެ! ހުރިހާ އެއްޗެއްވެސް! ދެން ނުލިބިއްޖެ އެއްޗެއް ކަމަށްވަންޏާ ވެސް އަޅުގަނޑުމެންގެ ވިޔަފާރިވެރިއަކާ ގުޅިފާ ހުންނަ ފަރާތެއް ކަމަށް ވަންޏާ އަޅުގަނޑުމެން އޯޑަރު ދިނީމާ އެދިން ވަރަކަށް ހަމަ ބަރާބަރަށް ގެނެސްދޭނެ! ވިޔަފާރި ވެރިންގެ އެހީތެރިކަން އަޅުގަނޑުމެންގެ މިމަސައްކަތަށް ވަރަށް ބޮޑޭ ދެންނެވޭނީ!]]. ނިލަންދޫގެ ދަނޑުވެރިއެއް ކަމަށްވާ ނިލަންދޫ ބީޗް ހައުސް މުޙައްމަދު ނަޢީމް ބުންޏެވެ.\nދަނޑު ހައްދަމުންދާއިރު ގަސްތަކަށް ބަލި ޖެހުމަކީ ވަރަށް ޢާންމު ކަމެއް! ނަމަވެސް އެކަން ޙައްލު ކުރެވޭނީ ވަރަށް ގިނަ މަސައްކަތްތަކެއް ކޮށްގެން! [[ޢާންމުކޮށް ޖެހޭ ބަލިތަކަކީ ފަންގަސް ބަލި، ލައްބަލި، ވާހަކައަކީ ފޮޅު، ތިކިތިކި ފަތްފަތުގައި ހުންނާނެ! ފަންގަސް ބަލީ ގައި ފަތްތަކަށް ދޮންކުލައަރާ އެކަހަލަ ގޮތްތަކެއް ވާނެ! މީގެ އެންމެ އުދަގޫ ބައްޔަކަށް އުޅެނީ މުލުގައި ގޮށްޖެހުމުގެ ބަލި! ގަހުގެ މުލުގައި ބިމުގެ އަޑީގައި ހުންނަ މޫތަކުގައި ގޮށްޖެހިއްޖެއްޔާ އެއީ ވަރަށް އުދަގޫ ކަމެއް! އެހިސާބުން އަޅުގަނޑުމެން ހަދާގޮތަކީ އެކަހަލަ ކަމެއް އެހެން ދިމާވާކަން އެގޭ ކަމަށްވަންޏާ އެގަހެއް ނަގާ އެއްލާލަނީ! ދެން ޢާންމުކޮށް ބަލިތައް ގިނަވަމުންދަނީ ވިއްޔާ ބަލިޖެހޭ ގަސްތައް މަދުކުރުމަކީ ވަރަށް މުހިއްމު ކަމެއް މިރުސް ހައްދާ މީހަކަށް! އެއީ އެގަހުގެ ސަބަބުން އެހެން ގަސްތަކަށް ބަލިތައް ވާރުތަވުމަކީ އެކަށީގެންވާ ކަމެއް]] ނައީމު އިތުރަށް ބުންޏެވެ.\nދަނޑުވެރިން ހައްދާ ތަކެތި ވިއްކުމަށް މަގުފަހިކުރުމުގެ ގޮތުން ކޮންމެ އަހަރަކު ރަމަޟާން މަހަށް ޚާއްޞަކޮށް ރަށު އޮފީހުންދަނީ ކޮންމެ ދަނޑުވެރިއަކަށް މާރުކޭޓެއް ހަދާނެ ބިންކޮޅެއް ދޫކުރަމުން! ދަނޑުވެރިކަން ކުރުމަކީ ޢާމުދަނީ ހޯދުމަށް ކުރުމަށް ވަރަށް ރަގަޅު މަސައްކަތެއް ކަމަށް އެކަންކުރާ ފަރާތްތަކުން ހާމަކުރޭ! [[ މީހަކު ހީވާގި ކަމާއެކު ކުރަންޏާ މިއީ ވަރަށް ފައިދާހުރި ކަމެއް! މީގެ ފައިދާ އެމީހަކަށްވުރެ ބޮޑަށް މުޅި މުޖުތަމައަށްކުރާނެ ކަމެއް]] ނައީމު އިތުރަށް ބުންޏެވެ.\nދަނޑުވެރިކަމަކީ ވެސް އެކަމުން އަހަރެމެންގެ ރާއްޖެއަށް ގިނަ ފައިދާތަކެއް ކުރާނޭ ކަމެއްކަން ޔަގީނެވެ. އެކަމަކު އެއީ އެކަންކުރާނޭ ހީވާގި ބަޔަކު ތިބެގެން އެކަން ކޮށްފިނަމަ އެވެ.''.\nposted by Nilandhoo @ 5:50 AM


Covid ge natheejaa 15 minute in libey Antigen test rajje ah tha'aarafu koffi | Wathan.mv ކޮވިޑްގެ ނަތީޖާ 15 މިނެޓުން ލިބޭ އެންޓިޖެން ޓެސްޓް ރާއްޖެއަށް ތައާރަފުކޮށްފި | Wathan.mv\nކޮވިޑްގެ ނަތީޖާ 15 މިނެޓުން ލިބޭ އެންޓިޖެން ޓެސްޓް ރާއްޖެއަށް ތައާރަފުކޮށްފި\nމެޑްޓެކްއިން 15 މިނެޓުން ނަތީޖާ ލިބޭ ކޮވިޑް19 ޕޯޓަބަލް އެންޓިޖެން ޓެސްޓު ރާއްޖެއަށް ތައާރަފުކޮށްފި އެވެ.\nމި ޓެސްޓަކީ ލެބޯޓްރީ ތަހުލީލު ކުރަން ބޭނުންކުރާ އާލާތްތައް އުފެއްދުމުގެ އެންމެ ކުރީގައި އުޅޭ ކުންފުނިތަކުގެ ތެރޭގައި ހިމެނޭ އެމެރިކާގެ އެބޮޓް ލެބޯޓްރީން އުފައްދާފައިވާ ޓެސްޓެކެވެ. މެޑްޓެކްއަކީ އެބޮޓްގެ ރާއްޖޭގެ އޮތޮރައިޒްޑް ޑިސްޓްރިބިއުޓާ އެވެ.\nކޮވިޑް ވައިރަސްގެ އަސަރު ހަށިގަނޑުން ރަނގަޅުވުމުން ވައިރަސްގެ އެންޓިބޮޑީ ހުރި މިންވަރު ދެނެގަންނަން ހަދާ އެންޓިބޮޑީ ޓެސްޓާއި ހިލާފަށް އަލަށް ތައާރަފުކުރި މި އެންޓިޖެންޓެސްޓަކީ ހަށިގަނޑުގައި ހުންނަ އެކްޓިވް ވައިރަސް ދެނެގަންނަން ހަދާ ޓެސްޓެކެވެ.\nއެގޮތުން މި ޓެސްޓަކީ އާންމު ސިއްހަތު ރައްކާތެރި ކުރުމުގެ ސިޔާސަތުތައް ތަންފީޒު ކުރުމަށް ވަރަށް ބޮޑު އެހީތެރިކަމެއް ވެދޭނެ އުފެއްދުމެކެވެ.\nމީގެ އިތުރުން މި ޓެސްޓު ކިޓުގެ ސަބަބުން ކޮންޓެކްޓް ޓްރޭސިންގައި އެކްޓިވް އިންފެކްޝަން ހުރި މީހުން ދެނެގަތުމަށް ޓެސްޓުކުރުމާއި އާބާދީގެ ބޮޑުބައެއް ޓެސްޓު ކުރުން އަދި ކޮވިޑަށް ޝައްކު ކުރެވޭ މީހުން އަވަހަށް ޓެސްޓު ކުރުމަށް މަގުފަހިވެގެންދާނެ އެވެ.\nއެބޮޓްއިން ބުނީ އަލަށް ތައާރަފުކުރި އެފްޑީއޭ އީޔޫއޭ އެޕްރޫވަލް ލިބިފައިވާ މި ޓެސްޓަކީ ނޭސަލް ސްވޮބް ބޭނުންކޮށްގެން ކްރެޑިޓް ކާޑު ސައިޒުގެ ކިޓަކުން ވީހާ ވެސް އަވަހަށް އަދި ހެޔޮ އަގެއްގައި ކޮވިޑް19އަށް ގިނަ ބަޔަކު ޓެސްޓު ކުރެވޭނެ މަގުފަހިކޮށްދޭނެ ޓެސްޓެއް ކަމަށެވެ.\nކަމާބެހޭ ފަރާތްތަކަށް އިތުރު ލުޔެއް ދިނުމަށްޓަކައި އެބޮޓްއިން ވަނީ މި ޓެސްޓާ ގުޅޭ ހާއްސަ އެޕްލިކޭޝަނެއް ތައާރަފުކޮށް، ފޯނުން ޓެސްޓުގެ ނަތީޖާ ފެންނާނެ ގޮތް ވެސް ފަހިކޮށްދީފަ އެވެ.\nއެބޮޓްގެ އަމާޒަކީ މި ޓެސްޓާއެކު އަންނަ މަހުން ފެށިގެން ކޮންމެ މަހަކު ވެސް މަދުވެގެން 50 މިލިއަން ޓެސްޓު ހެދުމެވެ.\nއިތުބާރު ހިފޭ ‘ލެޓަރެލް ފްލޯ ޓެކްނޮލޮޖީ’ ބޭނުންކޮށްގެން އުފައްދާފައިވާ މި ޓެސްޓުގެ ސެންސިޓިވިޓީއަކީ 97.1 ޕަސެންޓެވެ. އަދި ސްޕެސިފިސިޓީއަކީ 98.5 ޕަސެންޓު ކަމަށް ކްލިނިކަލް ތަހުލީލުތަކުން ޔަގީންކަން ދޭ ކަމަށް އެބޮޓްއިން ވަނީ ބުނެފަ އެވެ.


Japan ge Sony ves faiyjehi phone ge reyhah | Mihaaru\n09 ޖުލައި 2019 - 07:01\nފަތްޖެހި ޖެހި ފޯން އުފެއްދުމުގެ ރޭސް ކުރިއަށް އޮތީ އެވެ. އޭގެ ތެރޭގައި ދެކުނު ކޮރެއާގެ ސެމްސަންގް ކުންފުނީގެ ގެލެކްސީ ފޯލްޑް އާއި ޗައިނާގެ ވާވޭގެ މޭޓް އެކްސް އަށް އިންތިޒާރުކުރާ އެތައް ބަޔަކު އެބަ ތިއްބެވެ.\nއެ ފޯނުތަކުގެ ސާމްޕަލްތައް ދައްކައިލި ނަމަވެސް ކަށަވަރު ނުވާ ކަމަކީ އާންމުންގެ އަތަށް ފޯނު އަރާނެ އިރެކެވެ. ރިޕޯޓްތައް ބުނާ ގޮތުން ދެން މާ ލަހެއް ނުވާނެ އެވެ.\nޖަޕާނުގެ ސޮނީ ކުންފުނިން ވެސް މިހާރު ފަތްޖެހި ފޯނު ގެނެސް ދިނުމުގެ ރޭހަށް ނުކުމެއްޖެ ކަމުގެ އަޑުތައް ވަނީ ގަދެވަފަ އެވެ. އެ ކުންފުނީގެ ފޯނުގެ ވީޑިއޯއެއް ވެސް މިހާރު އަންނަނީ ޓްވީޓާގައި ދައުރުވަމުންނެވެ. އަދި ފޯނުގެ ބައެއް ސްޕެސިފިކޭޝަންތައް ވެސް ހިއްސާކޮށްފައިވެ އެވެ.\nއެގޮތުން ސޮނީގެ ފަތްޖެހި ފޯނަކީ އެލްޖީ ރޯލެބަލް ޑިސްޕްލޭ ހިމެނޭ، ސްނެޕްޑްރެގަން 855 ޗިޕްސެޓާއި އެކްސް50 މޮޑެމް ޗިޕްގެ ފޯނެއް ކަމަށްވެ އެވެ.\nޓެކް ޚަބަރުތައް ގެނެސްދޭ ބައެއް ނޫސްތަކުން ބުނި ގޮތުގައި ކެމެރާ 10 ގުނަ ޒޫމްކޮށްލެވޭ، ސޯނީގެ ފަތްޖެހި ފޯނު ވުޖޫދަށް ގެންނަނީ "ނޯޓިލަސް ޑިޒައިން" އާ އެކީގަ އެވެ. އެހެންވެ ސެމްސަންގާއި ވާވޭގެ ފަތްޖެހި ފޯނާއި ސޮނީގެ ފޯނުގެ ޑިޒައިންގައި ބޮޑު ތަފާތެއް ހުންނާނެ ކަމަށް ބެލެވެ އެވެ.\nނަމަވެސް ފޯނު އާންމުންގެ އަތަށް އިރެއް އަދިއެއް ނޭނގެ އެވެ. އަދި މިކަމާ ބެހޭ ގޮތުން ސޮނީން ރަސްމީކޮށް އެއްވެސް ވާހަކައެއް ނުދައްކަ އެވެ.\nއިތުރު ލިޔުންތައް ޖަޕާން ސޮނީ ސްމާޓް ފޯން


ތާރީޚް: 19 ނޮވެންބަރު 2020\nޑްރަގް ކޯޓު / ކ.މާލެ\n- ލިވިންގ އެލަވަންސް: -/2,700 ރުފިޔާ\n- ޖުޑީޝަލް އެލަވަންސް: މުސާރައިގެ %40\n- މަޤާމުގެ މަސައްކަތް ކުރުމުގެ ހުނަރު/ ޤާބިލްކަން އިންޓަރވިއުގައި ސާބިތުކޮށްދިނުމާއެކު، ސާނަވީ ނުވަތަ އެއާ ފެންވަރުގެ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓިފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން،\n- މަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް 03 ގެ ސަނަދެއް ޙާސިލްކޮށްފައިވުން.\n- ވަޒީފާއަށް އެދި ހުށަހަޅާއިރު، މީލާދީގޮތުން އުމުރުން 18 އަހަރު ފުރިފައިވާ މީހަކު ކަމުގައިވުން އަދި، ވަޒީފާއިން މުސްކުޅިކުރުމުގެ އިޚްތިޔާރު ލިބޭ އުމުރު ކަމަށްވާ 55 އަހަރަށްވުރެ ދޮށީ މީހަކު ކަމުގައި ނުވުން.\n- ޝަރުޢީ ދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް ޑްރަގް ކޯޓުގެ މުވައްޒަފަކާ ހުރި ފަރާތެއްކަމުގައި ނުވުން.\nޝަރީޢަތުގެ މަޖިލިހަށް ވެއްދޭ ފަރާތްތައް ހެދުން އަޅާފައިވަނީ ކޯޓަށް ޙާޟިރުވާ ފަރާތްތައް އަޅަންޖެހޭ ހެދުމާބެހޭ ގަވާއިދާ އެއްގޮތަށްކަން ކަށަވަރުކުރުން.\nޝަރީޢަތުގެ މަޖިލިހަށް ވެއްދޭ ފަރާތްތައް މަޖިލިހަށް ވައްދައި، އެމީހަކަށް ޚާއްޞަކުރެވިފައިވާ ތަނެއްގައި އެމީހަކު ބޭންދުން.\nޝަރީޢަތް ފެށުމުގެ ކުރިން ބޭނުންވާނެ ލިޔެކިއުމުގެ ސާމާނާއި، ސޮއިކޮށް އިނގިލީގެ ނިޝާންޖަހައި ދެލި ފޮހުމަށް ބޭނުންވާ ސާމާނު ހަމަކޮށް، ޤަޟިއްޔާގެ ފައިލު ބެންޗަށް ލައި، ޝަރީޢަތް ފެށުމަށް ފުރިހަމައަށް ތައްޔާރުވުމުން މައްސަލަ ބަލާ ޤާޟީއަށް އެކަން އެންގުން.\nޝަރީޢަތުގެ މަޖިލިސް ހިނގަމުންދާ ވަގުތުތަކުގައާއި އެނޫން ވަގުތުތަކުގައިވެސް މައްސަލަތަކާ ގުޅިގެން ފަނޑިޔާރުން ޙަވާލުކުރާ މަސައްކަތްތައް ކުރުން.\nޝަރީޢަތްތަކުގައި ނެގޭ ބަޔާންތައް ޓައިޕްކޮށް، އެބަޔާންތަކުގައި ސޮއިކުރަންޖެހޭ ފަރާތްތައް ލައްވައި ސޮއިކުރުވައި އިނގިލީގެ ނިޝާން ޖެއްސުވުން.\nނިމޭ ޤަޟިއްޔާތަކުގެ ޤަޟިއްޔާ ނިމުނު ގޮތުގެ ޚުލާޞާ ރިޕޯޓާއި، ޝަރީޢަތް ނިމުނު ގޮތުގެ ރިޕޯޓް ޓައިޕުކޮށް ތައްޔާރުކުރުން.\nއެޑްމިނިސްޓްރޭޝަން / ޤާނޫނީ ދާއިރާ / އޮފީސް މެނޭޖްމަންޓް / އިންފޮމޭޝަން ޓެކްނޮލަޖީ\nބިޒްނަސް އެޑްމިނިސްޓްރޭޝަން / ޕަބްލިކް އެޑްމިނިސްޓްރޭޝަން / މެނޭޖްމަންޓް ދާއިރާ / ޝަރީޢާ، ޤާނޫނު ދާއިރާ / އިންފޮމޭޝަން ޓެކްނޮލޮޖީ ދާއިރާ\n1- ޝަރުޢީ ދާއިރާގެ ވަޒީފާއަށްއެދޭ ފޯމު (މި ފޯމު މިކޯޓުގެ ކައުންޓަރުންނާއި ވެބްސައިޓް www.drugcourt.gov.mv އިން ލިބެން ހުންނާނެއެވެ.)\n2- ވަޒީފާއަށްއެދޭ ފަރާތުގެ ވަނަވަރު\n4- ޖީސީއީ އޯލެވެލް އަދި އޭލެވެލް ސެޓްފިކެޓް ތަކުގެ ކޮޕީ.\n5- ލިބިފައިވާ މަތީ ތަޢުލީމީ ސެޓްފިކެޓްތަކުގެ ކޮޕ އަދި ޓްރާނސްކްރިޕްޓްގެ ކޮޕީ.\n6- މަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖޭގައި ތަޢުލީމުދޭ މަރުކަޒަކުން ފިރުހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުން ހުށަހެޅުމަށާއި، އަދި ފުރިހަމަކޮށްފައިވާ ކޯހަކީ ރާއްޖެއިން ބޭރުގެ ޔުނިވަރސިޓީއަކާ ގުޅިގެން ރާއްޖޭގައި ތަޢުލީމުދޭ މަރުކަޒަކުން ކުރިއަށް ގެންގޮސްފައިވާ ކޯހެއް ނަމަ އެކަން އެނގޭނޭ ރަސްމީ ލިޔުމާއެކު ސެޓްފިކެޓް ހުށަހެޅުން.\n7- އަދާކޮށްފައިވާ އަދި އަދާކުރަމުންދާ ވަޒީފާތަކާއި، އެ މަޤާމުތަކުގެ ކްލެސިފިކޭޝަނާއި، ރޭންކާއި، މަޤާމުގައިވީ މުއްދަތާއި، މަސްޢޫލިއްޔަތު އިނގޭނެ ލިޔުންތަކުގެ ކޮޕީ.\n8- ފޯމާއެކު ހުށަހަޅަންޖެހޭނެކަމަށް އިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވާނަމަ، އެފޯމެއް ބާޠިލްކުރެވޭނެއެވެ.\n29 ނޮވެންބަރު 2020 ވާ އާދީއްތަ ދުވަހުގެ 12:00ގެ ކުރިން ޑްރަގް ކޯޓަށް ހުށަހެޅުއްވުން އެދެމެވެ.\n- އިތުރު މަޢުލޫމާތު ސާފުކުރެއްވުމަށް މި ކޯޓުގެ ނަންބަރު 3018556 ފޯނަށް ގުޅުއްވުން އެދެމެވެ.\n- އެޕްލިކޭޝަން ހުށައަޅަންވީ އެޑްރެސް: ޑްރަގް ކޯޓު، ޢިއްޒުއްދީން މަގު.\n- އެޕްލިކޭޝަން އީމެއިލް ކުރަންވީ އެޑްރެސް: [email protected]\n- މި މަޤާމުގެ އިންޓަރވިއުއަށް ދަޢުވަތު ދެވޭނީ ޝަރުތު ފުރިހަމަވާ ފަރާތްތައް ޝޯޓްލިސްޓް ކުރުމަށްފަހު އެންމެމަތިން މާކްސް ލިބިފައިވާ ފަރާތްތަކަށެވެ.\n- އިންޓަރވިއުއަށް ޝޯޓްލިސްޓް ކުރެވޭ ފަރާތްތަކުން އިންޓަރވިއުއަށް ވަޑައިގަންނަވާއިރު ހުށަހަޅާފައިވާ ސެޓްފިކެޓްތަކާއި ލިޔުންތަކުގެ އަސްލު ގެނައުމަށް ދަންނަވަމެވެ.\nކޯޓު އޮފިސަރ މަޤާމަށް އެންމެ ޤާބިލް ފަރާތެއް ހޮވާނީ ލިބިފައިވާ ތަޢުލީމާއި، ތަޖުރިބާއާއި، މަސައްކަތަށް ބޭނުންވާ ހުނަރާއި، މަސައްކަތުގެ ދާއިރާއިން ލިބިފައިވާ ތަޖުރިބާއަށާއި ޤާބިލްކަން ކަށަވަރު ކުރުމަށްޓަކައި ކުރެވޭ އިންޓަރވިއުއަށް ބަލައެވެ. މިގޮތުން މިބައިތަކަށް މާރކްސް ކަނޑައެޅިފައިވަނީ:\nލިބިފައިވާ ތަޢުލީމް: 30%\n- ދިވެހިބަހާއި އިނގިރޭސިބަހުން ފަރިތަކޮށް ވާހަކަދައްކަން އެނގުން.\n- ޤާނޫނުތަކާއި، ޤަވާއިދުތަކަށް އަހުލުވެރި ފަރާތަކަށްވުން.\n- ގިނަވަގުތު އޮފީހުގެ މަސައްކަތުގައި އެޅެވޭނެ މީހެއް ކަމުގައިވުން.\n- މައިކްރޯސޮފްޓް ޕެކޭޖަށް އަޙުލުވެރި ފަރާތެއްކަމުގައިވުން.\nސުންގަޑި: 29 ނޮވެންބަރު 2020 1200


Fifa ge Raees Kamah kurimathi levvi Salman Aki Kaaku?\nފީފާގެ ރައީސް ކަމަށް ކުރިމަތިލެއްވި ސަލްމާން އަކީ ކާކު؟\nއޭއެފްސީގެ ރައީސް ޝައިހް ސަލްމާން: އޭނާއަކީ ބަހުރޭނުގެ ޝާހީ އާއިލާގެ ބޭފުޅެއް.\nދުނިޔޭގެ ފުޓްބޯޅައިގެ އެންމެ ބާރުގަދަ މަގާމު ހޯއްދެވުމަށް މިހާރު ރޭހަށް ނުކުމެ ހުންނެވި އެންމެ ސީރިއަސް އެއް ކެނޑިޑޭޓަކީ ބަހުރޭނުގެ ޝައިހް ސަލްމާން ބިން އިބްރާހީމް އަލްހަލީފާ އެވެ. އޭނާއަކީ ކާކު ހެއްޔެވެ؟\nއުމުރުފުޅުން މިހާރު 49 އަހަރުގެ ޝައިހް ސަލްމާން އަކީ ބަހުރޭނުގެ ޝާހީ އާއިލާ އަށް ނިސްބަތްވެވަޑައިގަންނަވާ ބޭފުޅެކެވެ. އޭނާ އަކީ މިހާރު އޭޝިޔާގެ ފުޓްބޯޅައިގެ މައި ޖަމިއްޔާ އޭއެފްސީގެ ރައީސް އެވެ. މި މަގާމަށް އޭނާ އިންތިހާބުވީ 2013 ވަނަ އަހަރުގެ މޭމަހު އެވެ.\nއޭއެފްސީގެ ރައީސް ކަމަށް ވަޑައިގަތުމުގެ ކުރިން ސަލްމާން އަކީ އެޖަމާއަތުގެ ޑިސިޕްލިނަރީ ކޮމިޓީގެ ޗެއާމަން އަދި ފީފާގެ ޑިސިޕްލިނަރީ ކޮމިޓީގެ ވައިސް ޗެއާމަން އެވެ.\nއިނގިރޭސި ވިލާތުގެ މެންޗެސްޓާ ޔުނައިޓެޑަށް ވަރަށް ބޮޑަށް ސަޕޯޓްކުރައްވާ ޝައިހް ސަލްމާން ފުރަތަމަ ޑިގްރީ ނެންގެވީ އިނގިރޭހިބަހުގެ ދާއިރާއިން 1992 ވަނަ އަހަރު އެވެ. ކިޔަވާ ވިދާޅުވި ދުވަސްވަރުގެ ކުރިން އޭނާވަނީ ބަހުރޭނުގެ އައްރިފާ ކުލަބުގެ ޔޫތު ޓީމަށް ކުޅުއްވާފަ އެވެ. އޭގެ ފަހުން އޭނާ ފެނިގެންދިޔައީ ބަހުރޭނުގެ ފުޓްބޯޅަ ފެޑަރޭޝަނުގެ އެކި މަގާމުތަކުންނެވެ. މި ގޮތުން އެންމެ ފުރަތަމަ ފެނިގެންދިޔައީ ބަހުރޭނުގެ ގައުމީ ފުޓްބޯޅަ ޓީމުގެ ޗެއާމަންގެ ގޮތުގަ އެވެ. އަދި 2002 ވަނަ އަހަރު ފެޑަރޭޝަނުގެ ރައީސްކަން ލިބިވަޑައިގަތުމުގެ ކުރިން އޭނާ ވަނި ފެޑަރޭޝަނުގެ ނާއިބް ރައީސްކަން ވެސް ކުރައްވާފަ އެވެ.\nފީފާގެ ރައީސް ސެޕް ބްލެޓާއާއެކު އޭއެފްސީގެ ރައީސް ޝައިހް ސަލްމާން (ކ): ފީފާގެ ރައީސް ކަމަށް ސަލްމާން ވަނީ ކުރިމަތިލައްވާފައި.\nބަހުރޭނުގެ ފުޓްބޯޅަ ފެޑަރޭޝަނުގައި އުޅުއްވި ދުވަސްވަރު ވޯލްޑް ކަޕާއި އެނޫން ވެސް ބޮޑެތި މުބާރާތްތަކުގެ ޑިސިޕްލިނަރީ ކޮމިޓީގައި ސަލްމާން މަސައްކަތް ކުރެއްވި އެވެ.\nތިން ކުދިންގެ ބައްޕަ ސަލްމާން ފީފާގެ ރައީސްކަމަށް ކުރިމަތިލެއްވިއިރު އޭނާ އަށް ކުރިމަތިވާނެ ވަރަށް ބޮޑެތި ގޮންޖެހުންތަކެއް އެބަހުއްޓެވެ. އެއީ އިންސާނިއްޔަތާ ހިލާފު އަމަލުތައް ހިންގެވުމުގެ ތުހުމަތު ކުރެވިފައިވުމާއި އޭޝިޔާގެ ހުރިހާ ގައުމެއްގެ ވޯޓު ހޯއްދަވައި ޔޫރަޕުގެ ގައުމުތަކުގެ ތާއީދު ހޯއްދެވުމެވެ. ގިނަ ބަޔަކު ބުނާ ގޮތުގައި ސަލްމާންގެ ފަރާތުން ފީފާގެ ރައީސްކަން ކުރެވޭނެހާ ގާބިލްކަން މިވީ ދުވަސްކޮޅު ފެނިފައިނުވެ އެވެ.


Fuluhah Haaziru kuranee Raees Solihige gotheh netheema: Raees Waheed\nރައީސް ވަހީދު އަދި ދަރިކަލުން ޖެފްރީ ވަހީދު، ފުލުސް އޮފީހުން ނިކުމެވަޑައިގަންނަވަނީ: ރައީސް ސޯލިހަށް ވަރަށް ބޮޑަށް ފާޑުވިދާޅުވި -- އަހުމަދު އަޝްހާދު އަބްދުﷲ (ޖެރީ) | އަވަސް\nފުލުސް އޮފީހަށް ހާޒިރު ކުރެއްވީ ސިޔާސީ ބޭނުމެއްގައި ކަމަށާ އެކަމުން އެނގިގެންދަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ގޮތެއް ފޮތެއް ނެތްކަން ކަމަށް ވިދާޅުވެ ކުރީގެ ރައީސް އަދި އިދިކޮޅު އެޑްވައިޒަރު ޑރ. މުހައްމަދު ވަހީދު ހަސަން މަނިިކު، ރައީސް ސޯލިހަށް ފާޑުވިދާޅުވެއްޖެ އެވެ.\nފުލުހުންގެ އިދާރާއިން ނިކުމެ ވަޑައިގެން ނޫސްވެރިންނާ ވާހަކަދައްކަވަމުން ރައީސް ވަހީދު ވިދާޅުވީ އިހުތިޖާޖުގައި މާސްކު ތިރިކޮށް ލެއްވީ ވާހަކަ ދައްކަވަން ފަސޭހައަކަށް ކަމަށެވެ. ފުލުުހުންގެ އިދާރާއަށް ހާޒިރުކުރުމަކީ ސިޔާސީ ކަމެއް ކަމަށްވެސް އެމަނިކުފާނު ވިދާޅުވިއެވެ.\nރައީސް ވަހީދުފުލުސް އޮފީހުން ނިކުމެވަޑައިގެން ނޫސްވެރިންނާއި ބައްދަލު ކުރައްވަނީ -- އަހުމަދު އަޝްހާދު އަބްދުﷲ (ޖެރީ) | އަވަސް\nއަޅުގަނޑު ދަންނަވާނީ ރައީސުލްޖުމްހޫރިއްޔާގެ ގޮތެއް ފޮތެއް ނެތީއޭ\nހުކުރު ދުވަހު ތިޔަ ފެނިވަޑައިގެންނެވީ ކުޑަ މަންޒަރެއް. އަދި ކުރިއަށް އޮތްތާ އެއަށްވުރެ މާ ބޮޑު މަންޒަރު ފެނިގެންދާނެ. އަދި ސިޔާސީ ޕާޓީގެ ފަރާތުން ދައްކަން ޖެހޭ ވާހަކަތައްވެސް އަޅުގަނޑު ދައްކާނެ\nހުކުރު ދުވަހު ބޭއްވި ސައިކަލް ބުރާއި ގުޅިގެން ރައީސް ސޯލިހުވެސް ވަނީ އިދިކޮޅަށް ފާޑުވިދާޅުވެފައެވެ. އަދި ރައީސް ވަހީދުގެ ނަންފުޅު ވިދާޅުނުވެ އެމަނިކުފާނަށްވެސް ފާޑުވިދާޅުވިއެވެ.\nރައީސް ސޯލިހު ވިދާޅުވީ މި ދުވަސްވަރަކީ ކޮވިޑްގެ ބަލިމަޑުކަމުގެ ނުރައްކާ ބޮޑު ދުވަސްވަރެއް ކަމަށާ ނަމަވެސް އެޗްޕީއޭގެ ގައިޑްލައިންތަކާއި ހިލާފަށް ބަަޔަކު އުޅެމުންދާ މަންޒަރު ފެންނަމުންދާ ކަމަށެވެ.\n"ވަރަށް ހިތާމަކުރަން މިއަދު ވެސް މާލޭގައި ބަޔަކު މުޒާހަރާ ކޮށްފި. އަޅުގަނޑުމެންގެ ތެރޭ ތިއްބެވި ވަރަށް އިސް ބޭފުޅުން މާސްކު ވެސް ނާޅާ އުޅުއްވި މަންޒަރު ފެންނިގެން ހިނގައްޖެ. އެއީ ވަރަށް ހިތާމަވެރި ކަމެއް،" ރައީސް ވަހީދަށް އިޝާރާތް ކުރައްވާ ރައީސް ސޯލިހު ވިދާޅުވިއެވެ.\nމޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު ރައީސް ޑރ. މުހައްމަދު ވަހީދު ހަސަން މަނިކު + އިދިކޮޅު ފަރާތްތައް


New Edition In Elite Body Spray Tha'aaraf Kohffi - Vaguthu\nނިއު އެޑިޝަނުން އެލީޓް ބޮޑީ ސްޕްރޭ ތައާރަފްކޮށް، ކޭހަކާއެކު ސެނިޓައިޒާ 6ޕެކް ހިލޭ\n5 މަސް ކުރިން ( ނޮވެމްބަރު 15, 2020 )\nރާއްޖޭގައި ފުޅާ ދާއިރާއެއްގައި ބްރޭންޑެޑް ކޮސްމެޓިކްސް އަދި ޕާފިއުމް ހޯލްސޭލް ވިޔަފާރި ކުރަމުންދާ ނިއު އެޑިޝަން ހޯލްސޭލް ސެންޓަރުން އެލީޓް ބޮޑީ ސްޕްރޭ ތައާރަފްކޮށްފިއެވެ.\nއެލީޓް ބޮޑީ ސްޕްރޭއަކީ 150 އެމްއެލްގެ ގިނައިރު ވަސް ހުންނަ ކޮލިޓީ މޮޅު ބޮޑީ ސްޕްރޭއެކެވެ. އަދި މިބޮޑީސްޕްރޭއަކީ ޔޫރަޕިއަން ފެންވަރުގެ ސެޓިފިކޭޝަން ލިބިފައިވާ ކޮލިޓީ ފްރާންސްގެ އުފެއްދުމެކެވެ.\nނިއު އެޑިޝަނުން މައުލޫމާތުދޭ ގޮތުގައި އެލީޓް ބޮޑީސްޕްރޭއަކީ ދުނިޔޭގެ މަޝްހޫރު ސެންޓުގެ ވަސްތައް ހިމަނައިގެން ހަދާފައިވާ ސްޕްރޭއެކެވެ އަދި ދިވެހިންނާއިވަރަށް ގުޅޭނެ، މިހާރުވެސް ދިވެހިންނަށް ކަމުދާ ގިން ވަސްތައް ހިމަނައިގެން އުފައްދާފައިވާ ބޮޑީ ސްޕްރޭ ބްރޭންޑެކެވެ.\nމިސްޕްރޭއަކީ ގިނަބަޔަކަށް ގަނެވޭނެހެން ހެޔޮއަގުގައި ލިބެން ހުންނާނެ ސްޕްރޭއެކެވެ. ނިއު އެޑިޝަނުން މައުލޫމާތުދޭގޮތުގައި ނިއު އެޑިޝަނުން އަބަދުވެސް ބަލާނީ އާންމުންނަށް ކޮލިޓީ ރަނގަޅު ޕްރޮޑަކްޓްތަކެއް ހެޔޮއަގުގައި ފޯރުކޮށްދިނުމަށެވެ. އެގޮތުގެމަތިން ޖީއެސްޓީއާއިއެކު ހޯލްސޭލްކޮށް އެލީޓް ބޮޑީ ސްޕްރޭ ފުޅިއެއް އެންމެ 28ރ އަށް ލިބިވަޑައިގަންނަވާނެއެވެ.\nއެލީޓް ބޮޑީ ސްޕްރޭއާއިއެކު ރާއްޖެއަށް މުޅިން އައު ވަސްތަކެއް ބޮޑީސްޕްރޭ މާކެޓައް ތައާރަފްކޮށްފައިވެއެވެ. އަލަށް ތައާރަފްކޮށްފައިވާ މަޝްހޫރު ވަސްތަކަށް ބަލާއިރު ފާހަގަކޮށްލެވެނީ، އަރްމާނީ ކޯޑް ވުމަން، ބުލްގާރީ އަކުއާ، ކޫލް ވޯޓާ ވުމަން، ޝަނޭލް ޗާންސް އަދި އަކުއާ ޑި ޖިއޯގެ ވަސްތައް ހިމެނެއެވެ.\nINTRODUCING ELITE PERFUMED BODY SPRAY FOR MEN AND WOMEN. 🔥 This isahigh quality body spray that is best known for its...\nPosted by New Edition on Sunday, 15 November 2020\n.މި ޕްރަމޯޝަނަކީ ހޭލްސޭލް ކަސްޓަމަރުންނަށް ހާއްސަ ޕްރޮމޯޝަންއެކެވެ. އެލީޓް ބޮޑީ ސްޕްރޭގެ އޯޕަނިންގް ޕްރޮމޯޝަންގައި، ހޯލްސޭލްކޮށް ކޭހެއް ބައްލަވައިގަންނަވާ ފަރާތްތަކަށް ސެނިޓައިޒާ 6ޕެކް ހިލޭ ލިބޭނެއެވެ. މިޕްރޮމޯޝަންގައި ހަދިޔާގެ ގޮތުގައި ލިބިވަޑައިގަންނަވާނީ އެފްޑީއޭގެ އެޕްރޫވްލިބިފައިވާ ފެންވަރު ރަގަޅު 250އެމްއެލްގެ ސެނިޓައިޒާ6ފުޅި ޕެކްއެކެވެ. އެލީޓް ބޮޑީ ސްޕްރޭ ކޭހެއްގައި 96 ފުޅި ހުރެއެވެ، އަދި ލިބިވަޑައިގަންނަވާނީ -/2688ރ އަށެވެ.\nނިއު އެޑިޝަން ހޯލްސޭލް ސެންޓަރަށް އޯޑަރުދެއްވުމަށް 9972727 9672727 އަދި 7483120 ގުޅާލުމުން ނުވަތަ ވައިބާރ މެދުވެރިކޮށް އޯޑަރު ކޮށްލުމުން ބޯޓަށް ހިލޭ ޑެލިވަރީ ކޮށްދޭނެއެވެ. އަދި އޮންލައިން ޓްރާންސްފާއިން ފަސޭހައިން ފައިސާ ދައްކާލެވޭނެއެވެ. ނިއު އެޑިޝަން ހޯލްސޭލް ސެންޓަރު ހުންނާނީ އޮލިމްޕަސް ކުރިމަތީ މަގުން ގޮސް ނިމޭއިރު، ގަލޮޅު ސަހަރާ ކަންމައްޗަށްވާގޮތަށެވެ.\nނޮވެމްބަރު 15, 2020 21:14\nފައްކާ. ތިޔެއް އެނގޭނީ ޖަހާލީމަ ކިހާ ވަސް ރަނގަޅުތޯ